cyanic-selkie/wikianc huggingface dataset:
ᱦᱚᱲ ᱦᱚᱯᱚᱱ
ᱥᱚᱦᱨᱟᱭ
ᱥᱚᱦᱚᱨᱟᱭ [᱑] ᱫᱚ ᱥᱟᱱᱛᱟᱲ ᱠᱚᱣᱟᱜ ᱢᱟᱨᱟᱝ ᱢᱤᱫᱴᱟᱹᱝ ᱨᱟᱹᱥᱠᱟᱹ ᱨᱮᱱᱟᱜ ᱯᱟᱨᱟᱵᱽ ᱠᱟᱱᱟ ᱾ ᱠᱩᱲᱤ ᱦᱚᱯᱚᱱ ᱜᱮᱡ ᱜᱩᱨᱤᱡ ᱡᱮᱨᱮᱲ ᱯᱚᱛᱟᱣ ᱠᱟᱛᱮᱫ ᱠᱚ ᱥᱟᱡᱟᱣᱼᱟ, ᱠᱟᱸᱛᱷ ᱠᱚᱨᱮ ᱱᱟᱱᱟ ᱦᱩᱱᱟᱹᱨ ᱪᱤᱛᱟᱹᱨ ᱠᱚᱠᱚ ᱡᱩᱛᱼᱟ ᱾ ᱟᱹᱛᱩ ᱠᱩᱞᱦᱤ ᱵᱷᱤᱛ ᱯᱤᱱᱰᱟᱹ ᱥᱟᱡᱟᱣ ᱛᱮ ᱱᱟᱣᱟ ᱜᱮ ᱧᱮᱞᱚᱜᱼᱟ ᱾ ᱢᱮᱱ ᱟᱠᱚ ᱥᱚᱦᱨᱟᱭ ᱫᱚ ᱦᱟᱹᱛᱤ ᱞᱮᱠᱟᱱ ᱥᱚᱦᱚᱨᱟᱭ ᱯᱟᱨᱟᱵᱽ ᱠᱟᱱᱟ ᱾ ᱱᱚᱣᱟ ᱢᱮᱱ ᱫᱚ ᱱᱚᱣᱟ ᱯᱟᱨᱟᱵᱽ ᱫᱚ ᱥᱟᱱᱛᱟᱲ ᱠᱚᱣᱟᱜ ᱡᱚᱛᱚ ᱠᱷᱚᱱ ᱥᱮᱬᱟ ᱯᱟᱨᱟᱵᱽ ᱠᱟᱱᱟ ᱾ ᱱᱚᱣᱟ ᱯᱟᱨᱟᱵᱽ ᱠᱷᱟᱹᱞᱤ ᱢᱟᱹᱱᱢᱤ ᱠᱚᱣᱟᱜ ᱯᱟᱨᱟᱵᱽ ᱫᱚ ᱵᱟᱝ ᱠᱟᱱᱟ ᱥᱟᱶᱛᱮ ᱰᱟᱺᱜᱽᱨᱤ ᱠᱟᱰᱟ ᱠᱚᱦᱚᱸᱵᱚᱱ ᱯᱟᱨᱟᱵᱽ ᱛᱟᱨᱟᱭᱮᱫ ᱠᱚᱣᱟ ᱾ ᱥᱚᱦᱨᱟᱭ ᱫᱚ ᱢᱚᱬᱮ ᱢᱟᱦᱟᱸ ᱠᱚ ᱢᱟᱱᱟᱣᱟ ᱾
ᱞᱟᱜᱽᱬᱮ
ᱞᱟᱜᱽᱬᱮ ᱫᱚ ᱡᱚᱛᱚ ᱫᱤᱱ ᱜᱮ ᱮᱱᱮᱡ ᱥᱮᱨᱮᱧ ᱜᱟᱱᱚᱜᱼᱟ ᱾ ᱱᱚᱶᱟ ᱫᱚ ᱞᱟᱸᱜᱟ ᱡᱤᱣᱤ ᱨᱟᱲᱮᱡ ᱞᱟᱹᱜᱤᱫ ᱠᱚ ᱮᱱᱮᱡᱼᱟ ᱾ ᱟᱨ ᱢᱤᱫ ᱞᱮᱠᱟᱛᱮ ᱠᱚᱲᱟ ᱠᱩᱲᱤ ᱦᱟᱜ ᱧᱟᱯᱟᱢ ᱟᱠᱷᱲᱟ ᱦᱚᱸ ᱠᱟᱱᱟ ᱾ ᱫᱤᱱ ᱵᱮᱲᱟ ᱟᱯᱟᱱ ᱟᱹᱯᱤᱱ ᱠᱟ‌ᱹᱢᱤ ᱠᱟᱹᱥᱱᱤ ᱨᱮ ᱫᱷᱩᱨᱟᱹᱣ ᱛᱟᱦᱮᱸᱠᱚᱜ ᱵᱮᱲᱟ ᱨᱮ ᱧᱟᱯᱟᱢ ᱨᱚᱯᱚᱲᱚᱜ ᱨᱮᱱᱟᱜ ᱫᱟᱣ ᱵᱟᱝ ᱧᱟᱢᱚᱜ ᱛᱮ ᱥᱤᱸᱜᱟᱹᱲ ᱵᱮᱲᱟ ᱞᱟᱜᱽᱬᱮ ᱮᱱᱮᱡ ᱨᱮ ᱠᱩᱲᱤ ᱠᱚᱲᱟ ᱧᱟᱯᱟᱢ ᱟᱨ ᱵᱷᱟᱵᱽ ᱪᱟᱯᱟᱞ ᱞᱟᱹᱜᱤᱫ ᱠᱚ ᱮᱱᱮᱡᱼᱟ ᱾ ᱛᱚᱵᱮ ᱟᱨ ᱢᱤᱫ ᱚᱡᱮ ᱦᱚᱸ ᱢᱮᱱᱟᱜᱼᱟ ᱚᱱᱟ ᱫᱚ ᱟᱠᱟᱞ ᱠᱚ ᱵᱟᱭ ᱦᱤᱡᱩᱜᱼᱟ ᱟᱨ ᱡᱩᱫᱤ ᱟᱠᱟᱞ ᱜᱚᱫᱟ ᱩᱱ ᱨᱮ ᱯᱮ ᱰᱟᱺᱜᱩᱣᱟᱹ ᱠᱩᱲᱤ ᱯᱮ ᱢᱟᱦᱟᱸ ᱟᱠᱷᱲᱟ ᱠᱚ ᱜᱩᱨᱤᱡ ᱚᱪᱚ ᱠᱟᱛᱮ ᱞᱟᱜᱽᱬᱮ ᱠᱚ ᱮᱱᱮᱡᱼᱟ ᱤᱱᱟᱹᱠᱷᱟᱱ ᱫᱟᱜᱼᱮ ᱡᱟᱹᱲᱤᱭᱟ ᱾ ᱥᱮᱫᱟᱭ ᱫᱚ ᱞᱟᱜᱽᱬᱮ ᱮᱱᱮᱡ ᱵᱚᱸᱜᱟ ᱠᱚᱦᱚᱸ ᱠᱚ ᱦᱤᱡᱩᱜ ᱠᱟᱱ ᱛᱟᱦᱮᱸᱫ ᱾ ᱚᱱᱟᱛᱮ ᱞᱟᱜᱽᱬᱮ ᱮᱱᱮᱡ ᱦᱚᱸ ᱡᱟᱹᱨᱩᱲ ᱠᱟᱱ ᱜᱮᱭᱟ ᱾
ᱫᱚᱝ
ᱫᱚᱝ ᱥᱮᱨᱮᱧ ᱫᱚ ᱵᱟᱯᱞᱟ ᱡᱚᱦᱚᱜ ᱠᱚ ᱥᱮᱨᱮᱧᱟ ᱾ ᱫᱚᱝ ᱥᱮᱨᱮᱧ ᱫᱚ ᱥᱤᱯᱤᱵᱤᱞ ᱨᱮᱭᱟᱜ ᱵᱟᱝᱠᱷᱟᱱ ᱵᱷᱚᱲᱚᱠ ᱵᱷᱚᱲᱚᱠᱟᱜ ᱦᱚᱸᱠᱚ ᱥᱮᱨᱮᱧᱟ ᱾ ᱫᱚᱝ ᱥᱮᱨᱮᱧ ᱫᱚ ᱟᱹᱰᱤ ᱞᱮᱠᱟᱱᱟᱜ ᱢᱮᱱᱟᱜᱼᱟ ᱾ ᱵᱟᱞᱮ ᱫᱚᱝ, ᱪᱷᱟᱹᱴᱭᱟᱹᱨ ᱫᱚᱝ, ᱵᱟᱹᱦᱩ ᱡᱟᱶᱟᱭ ᱧᱮᱞ ᱫᱚᱝ, ᱵᱟᱯᱞᱟ ᱫᱚᱝ, ᱡᱚᱢ ᱯᱟᱹᱦᱬᱟᱹ ᱫᱚᱝ, ᱯᱷᱩᱞᱩᱜ ᱫᱚᱝ, ᱵᱷᱟᱸᱰᱟᱱ ᱫᱚᱝ, ᱡᱚᱢ ᱥᱤᱢ ᱫᱚᱝ, ᱦᱮᱲᱦᱮᱫ ᱫᱚᱝ, ᱮᱢᱟᱱ ᱫᱚᱝ ᱥᱮᱨᱮᱧ ᱢᱮᱱᱟᱜᱼᱟ ᱾
ᱫᱟᱥᱟᱸᱭ
᱑.ᱫᱷᱚᱨᱚᱢ ᱜᱩᱨᱩ
᱒.ᱠᱟᱢᱨᱩ ᱜᱩᱨᱩ
᱓.ᱵᱷᱩᱣᱟᱹᱝ ᱜᱩᱨᱩ
᱔.ᱥᱤᱫᱚ ᱜᱩᱨᱩ
᱕.ᱛᱩᱞᱥᱤ ᱜᱩᱨᱩ
᱘.ᱵᱷᱟᱭᱨᱳ ᱜᱩᱨᱩ
᱙.ᱡᱤᱛᱩ ᱜᱩᱨᱩ
᱑᱐.ᱨᱳᱦᱚᱲ ᱜᱩᱨᱩ
᱑᱑.ᱞᱳᱦᱚᱵᱤᱨ ᱜᱩᱨᱩ, ᱟᱨ
᱑᱒.ᱜᱟᱱᱰᱳ ᱜᱩᱨᱩ ᱾
ᱱᱩᱠᱩ ᱜᱩᱨᱩ ᱜᱮ ᱯᱩᱭᱞᱩ ᱠᱩᱲᱤ ᱦᱚᱯᱚᱱᱟᱜ ᱥᱟᱡ ᱛᱮ ᱥᱟᱡᱟᱣ ᱠᱟᱛᱮ ᱟᱹᱛᱩ ᱟᱹᱛᱩ ᱫᱮᱥ ᱫᱤᱥᱚᱢ ᱵᱷᱩᱣᱟᱹᱝ ᱥᱟᱵ ᱠᱟᱛᱮ ᱦᱟᱭ ᱦᱟᱭ ᱟᱲᱟᱝ ᱛᱮ ᱠᱚ ᱯᱟᱸᱡᱟ ᱞᱮᱫᱮᱭᱟ, ᱟᱨ ᱱᱤᱛ ᱦᱟᱹᱵᱤᱡ ᱛᱮ ᱟᱵᱚ ᱦᱚᱵᱚ ᱯᱟᱸᱡᱟ ᱮ ᱠᱟᱱ ᱜᱮᱭᱟ ᱟᱵᱚ ᱟᱜ ᱫᱟᱥᱟᱸᱭ ᱫᱚᱱ ᱮᱱᱮᱡ ᱥᱮᱨᱮᱧ ᱛᱟᱞᱟ ᱛᱮ ᱾ ᱟᱨ ᱱᱤᱭᱟᱹ ᱜᱮ ᱥᱟᱱᱛᱟᱲ ᱡᱟᱹᱛᱤ ᱠᱷᱮᱨᱣᱟᱲ ᱦᱚᱯᱚᱱ ᱟᱵᱚ ᱟᱜ ᱥᱮᱨᱭᱟ ᱨᱮ ᱢᱮᱱᱟᱜ ᱜᱮᱭᱟ, ᱫᱟᱥᱟᱸᱭ ᱫᱟᱲᱟᱱ ᱥᱮ ᱫᱟᱥᱟᱸᱭ ᱮᱱᱮᱡ ᱾
ᱠᱟᱨᱟᱢ
ᱠᱟᱨᱟᱢ/ᱠᱚᱨᱚᱢ ᱱᱚᱶᱟ ᱵᱚᱝᱜᱟ ᱵᱩᱨᱩ ᱯᱟᱨᱟᱵᱽ ᱫᱚ ᱪᱟᱥ ᱠᱷᱮᱛ ᱠᱚ ᱨᱟᱠᱟᱵᱽ ᱫᱮᱞᱟ ᱫᱮᱞᱤ ᱨᱟᱥᱠᱟ ᱛᱮ ᱟᱹᱛᱩ ᱦᱚᱲ ᱠᱚ ᱟᱱᱛᱮ ᱢᱟᱱᱟᱣ ᱦᱩᱭᱩᱜᱼᱟ ᱾ ᱠᱟᱨᱟᱢ ᱯᱟᱨᱟᱵᱽ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱡᱷᱟᱨᱠᱷᱚᱸᱰ, ᱢᱚᱫᱷᱭᱚ ᱯᱨᱚᱫᱮᱥ, ᱪᱷᱚᱛᱛᱤᱥᱜᱚᱰ, ᱟᱥᱟᱢ, ᱳᱰᱤᱥᱟ ᱟᱨ ᱣᱚᱮᱥᱴ ᱵᱮᱸᱜᱚᱞ ᱯᱚᱱᱚᱛ ᱠᱚᱨᱮ ᱵᱟᱹᱲᱛᱤ ᱧᱮᱞ ᱧᱟᱢᱚᱜᱼᱟ ᱾ ᱱᱚᱶᱟ ᱵᱚᱝᱜᱟ ᱵᱩᱨᱩ ᱫᱚ ᱠᱟᱨᱟᱢ ᱵᱚᱝᱜᱟ ᱧᱩᱛᱩᱢ ᱛᱮ ᱵᱚᱝᱜᱟ ᱭᱟᱠᱚ, ᱫᱟᱲᱮ, ᱫᱷᱚᱱ ᱟᱨ ᱱᱟᱭ ᱱᱟᱯᱟᱭ ᱞᱟᱹᱜᱤᱫ ᱾ ᱠᱟᱨᱟᱢ ᱵᱚᱝᱜᱟ ᱫᱚ ᱠᱚᱨᱵᱟ, ᱵᱟᱤᱜᱟ, ᱵᱤᱧᱡᱷᱩᱣᱟᱨᱤ, ᱱᱟᱜᱽᱯᱩᱨᱤ, ᱠᱚᱨᱛᱷᱟ, ᱠᱩᱰᱩᱢᱤ, ᱚᱨᱟᱶ, ᱢᱩᱸᱰᱟᱹ, ᱥᱟᱱᱛᱟᱲ ᱟᱨ ᱟᱹᱰᱤ ᱞᱮᱠᱟᱱ ᱡᱟᱹᱛᱨᱤᱱ ᱦᱚᱲ ᱠᱚ ᱢᱟᱱᱟᱣᱼᱟ ᱾ ᱱᱚᱶᱟ ᱵᱟᱨᱟᱵᱽ ᱫᱚ ᱠᱩᱱᱟᱹᱢᱤ ᱨᱮᱭᱟᱜ ᱜᱮᱞ ᱢᱤᱫ ᱫᱤᱱ ᱨᱮ ᱵᱷᱟᱫᱚᱨ ᱵᱚᱝᱜᱟ ᱨᱮ ᱵᱚᱝᱜᱟᱭᱟ, ᱡᱟᱦᱟ ᱪᱤ ᱤᱸᱜᱨᱟᱡᱤ ᱵᱚᱝᱜᱟ ᱚᱜᱚᱥᱴ ᱟᱨ ᱥᱮᱯᱴᱮᱢᱵᱚᱨ ᱯᱟᱲᱟᱣᱚᱜᱼᱟ ᱾ ᱡᱩᱣᱟᱱ ᱠᱚᱲᱟ ᱠᱩᱲᱤ ᱟᱨ ᱟᱹᱛᱩ ᱦᱚᱲ ᱠᱚ ᱡᱚᱛᱚ ᱵᱤᱨ ᱪᱟᱞᱟᱣ ᱠᱟᱛᱮ ᱥᱟᱦᱟᱱ, ᱡᱚ ᱟᱨ ᱵᱟᱦᱟ ᱠᱚ ᱟᱹᱜᱩᱭᱟ ᱾ ᱱᱚᱶᱟ ᱠᱚᱫᱚ ᱡᱚᱛᱚ ᱵᱚᱝᱜᱟ ᱵᱩᱨᱩ ᱡᱷᱚᱜ ᱫᱚᱨᱠᱟᱨ ᱤᱫᱤ ᱠᱟᱛᱮ ᱞᱟᱜᱟᱣᱜᱼᱟ ᱾ ᱵᱚᱝᱜᱟ ᱵᱩᱨᱩ ᱛᱟᱭᱚᱢ ᱡᱚᱛᱚ ᱢᱮᱥᱟ ᱠᱟᱛᱮ ᱠᱚ ᱠᱟᱨᱟᱢ ᱮᱱᱮᱡ ᱥᱮᱨᱮᱧ ᱡᱚᱝᱟᱠᱚ ᱾ ᱟᱹᱛᱩ ᱡᱟᱠᱟᱛ ᱛᱮᱠᱚ ᱤᱱᱟᱹ ᱦᱤᱞᱚᱜ ᱫᱚ ᱮᱱᱮᱡ ᱥᱮᱨᱮᱧ ᱛᱮᱠᱚ ᱟᱫᱚᱲ ᱠᱟᱜᱼᱟ ᱾
ᱥᱟᱶᱛᱟ
ᱟᱹᱛᱩ ᱨᱮᱫᱚ ᱢᱟᱡᱷᱤ, ᱜᱚᱰᱮᱛ, ᱱᱟᱭᱠᱮ, ᱡᱚᱜᱽᱢᱟᱡᱷᱤ, ᱯᱟᱨᱟᱱᱤᱠ, ᱱᱩᱠᱩ ᱜᱮ ᱟᱹᱛᱩ ᱠᱚ ᱪᱟᱞᱟᱣᱟ ᱾ ᱦᱚᱲ ᱦᱚᱯᱚᱱᱟᱜ ᱥᱟᱶᱛᱟ ᱫᱚ ᱢᱟᱺᱡᱦᱤ ᱯᱟᱨᱟᱱᱤᱠ ᱜᱮᱠᱚ ᱪᱟᱞᱟᱣᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱡᱟᱹᱛᱤ ᱛᱷᱚᱠ:ᱥᱟᱱᱛᱟᱲ
ᱦᱟᱡᱟᱨᱤᱵᱟᱜᱽ ᱨᱚᱰ ᱨᱮᱞᱣᱮ ᱥᱴᱮᱥᱚᱱ
ᱦᱟᱡᱟᱨᱤᱵᱟᱜᱽ ᱨᱚᱰ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱜᱨᱮᱸᱰ ᱠᱚᱨᱰ ᱞᱟᱭᱤᱱ ᱨᱮ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱵᱟᱜᱚᱫᱚᱨ-ᱥᱚᱨᱤᱭᱟ ᱪᱟᱸᱜᱟ ᱠᱷᱚᱸᱰ ᱨᱮ ᱥᱚᱨᱤᱭᱟ ᱥᱤᱰᱤ ᱵᱚᱱᱚᱛ ᱨᱮ ᱴᱷᱟᱶ ᱫᱚ ᱥᱚᱨᱤᱭᱟ (ᱥᱩᱨᱤᱭᱟ) ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾
ᱚᱛᱱᱚᱜ
ᱦᱟᱡᱟᱨᱤᱵᱟᱜᱽ ᱨᱚᱰ ᱟᱨᱵᱟᱝ ᱥᱚᱨᱤᱭᱟ 24.17436°N, 85.89162°W ᱨᱮ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱙ ᱨᱮ ᱵᱟᱜᱚᱫᱚᱨ (ᱢᱟᱨᱮ ᱮᱞᱮᱞ NH 2) / ᱜᱨᱮᱸᱰ ᱴᱨᱟᱸᱠ ᱨᱚᱰ ᱫᱚ ᱑᱓ ᱠᱤᱞᱚᱢᱤᱴᱚᱨ (᱘.᱑ ᱢᱤᱞ) ᱟᱨ ᱦᱟᱡᱟᱨᱤᱵᱟᱜᱽ ᱫᱚ ᱦᱟᱡᱟᱨᱤᱵᱟᱜᱽ ᱨᱚᱰ ᱠᱷᱚᱱ ᱖᱔ ᱠᱤᱞᱚᱢᱤᱴᱚᱨ (᱔᱐ ᱢᱤᱞ) ᱥᱟᱺᱜᱤᱧᱟ ᱾
ᱤᱞᱮᱠᱴᱨᱤᱯᱷᱤᱠᱮᱥᱚᱱ
᱑᱙᱖᱑-᱖᱒ ᱥᱟᱞ ᱨᱮ ᱜᱚᱢᱚᱦ-ᱠᱚᱰᱟᱨᱢᱟ ᱥᱮᱠᱴᱚᱨ ᱨᱮᱱᱟᱜ ᱤᱞᱮᱠᱴᱨᱤᱯᱷᱤᱠᱮᱥᱚᱱ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱦᱟᱡᱟᱨᱤᱵᱟᱜᱽ
ᱤᱱᱫᱨᱟᱬᱤ ᱨᱚᱦᱢᱟᱱ
ᱤᱱᱫᱨᱟᱬ ᱨᱚᱦᱢᱟᱱ (ᱡᱟᱱᱟᱢ-᱑᱙ ᱥᱮᱯᱴᱮᱢᱵᱚᱨ ᱑᱙᱓᱐,ᱪᱮᱱᱱᱟᱭ--᱕ ᱯᱷᱮᱵᱽᱨᱩᱣᱟᱨᱤ ᱑᱙᱙᱙,ᱱᱭᱩ ᱭᱳᱨᱠ) ᱫᱚ ᱢᱤᱫ ᱥᱤᱧᱚᱛ ᱵᱷᱟᱨᱚᱛᱱᱟᱴᱭᱚᱢ, ᱠᱩᱪᱤᱯᱩᱰᱤ, ᱠᱚᱛᱷᱚᱠ ᱟᱨ ᱳᱰᱤᱥᱤ ᱠᱞᱟᱥᱤᱠᱟᱞ ᱰᱮᱱᱥᱚᱨ ᱠᱟᱱᱟᱭ ᱾ ᱱᱚᱣᱟ ᱮᱱᱮᱡᱠᱚ ᱯᱟᱪᱮ ᱫᱤᱥᱚᱢ ᱨᱮ ᱯᱳᱯᱩᱞᱟᱨ ᱚᱪᱚ ᱞᱮᱫᱟᱭ ᱟᱨ ᱛᱟᱭᱚᱢ ᱱᱭᱩ ᱭᱳᱨᱠ ᱨᱮ ᱑᱙᱗᱖ ᱥᱟᱞᱨᱮ ᱜᱤᱨᱟ.ᱵᱟᱥ ᱞᱮᱱᱟᱭ ᱾ ᱑᱙᱕᱒ ᱥᱟᱞᱨᱮ, ᱢᱤᱥ ᱤᱱᱰᱤᱭᱟ ᱥᱳ ᱨᱮ ᱡᱤᱛᱠᱟ.ᱨ ᱟᱠᱟᱱᱟᱭ ᱾ ᱛᱟᱭᱚᱢ ᱟᱡ ᱟᱭᱚ ᱨᱟᱜᱤᱬᱤ ᱫᱮᱵᱤ (Ragini Devi) ᱭᱟᱜ ᱠᱚᱢᱯᱟᱱᱤ ᱨᱮ ᱥᱮᱞᱮᱫ ᱞᱮᱱᱟᱭ ᱾ ᱥᱤᱧᱚᱛ ᱠᱞᱟᱥᱤᱠᱟᱞ ᱮᱱᱮᱡ ᱠᱚᱫᱚ ᱟᱡᱟᱜ ᱡᱮ-ᱡᱟ.ᱛᱤᱭᱟ.ᱨᱤ ᱦᱤᱨᱤ ᱚᱠᱛᱮ ᱧᱩᱢᱦᱟᱞᱟᱝ ᱚᱪᱚ ᱟᱠᱟᱫᱟᱭ ᱾ ᱤᱱᱫᱨᱟᱬᱤ ᱫᱚ ᱑᱙᱖᱙ ᱥᱟᱞ ᱨᱮ ᱯᱚᱫᱽᱢᱚᱥᱨᱤ ᱥᱤᱨᱯᱷᱟ., ᱥᱚᱝᱜᱤᱛ ᱱᱟᱴᱚᱠ ᱮᱠᱟᱰᱮᱢᱤ ᱥᱤᱨᱯᱷᱟ. ᱟᱨ ᱛᱟᱨᱟᱠᱱᱟᱛᱷ ᱫᱟᱥ ᱟᱣᱟᱨᱰ (Taraknath Das Award) ᱦᱚᱸᱭ ᱧᱟᱢ ᱟᱠᱟᱫᱟ ᱾
ᱯᱩᱭᱞᱩ ᱡᱤᱭᱚᱱ
ᱤᱱᱫᱨᱟᱬᱤ ᱫᱚ ᱪᱮᱱᱱᱟᱭ(ᱯᱟ.ᱦᱤᱞ ᱢᱟᱰᱨᱟᱥ) ᱨᱮ (ᱵᱟᱵᱟ) ᱨᱟᱢᱟᱞᱟᱞ ᱵᱚᱞᱨᱟᱢ ᱵᱟᱡᱽᱯᱮᱭ (Ramalal Balram Bajpai) ᱟᱨ (ᱟᱭᱚ) ᱨᱟᱜᱤᱬᱤ ᱫᱮᱵᱤ (Ragini Devi) ᱛᱤᱠᱤᱱᱟᱜ ᱠᱚᱞᱮᱨᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡ ᱵᱟᱵᱟ ᱵᱚᱞᱨᱟᱢ ᱫᱚ ᱮᱛᱚᱢ ᱥᱤᱧᱚᱛ ᱨᱤᱱ ᱟᱨ ᱭᱩ.ᱮᱥ.ᱮ(USA) ᱨᱮ ᱨᱚᱥᱟᱭᱚᱱ ᱥᱟᱬᱮᱥ ᱯᱚᱲᱦᱚᱱ ᱟᱠᱟᱱᱟᱭ ᱾ ᱱᱚᱸᱰᱮ ᱟᱡ ᱵᱟᱵᱟ ᱫᱚ ᱮᱥᱛᱷᱚᱨ ᱞᱩᱣᱮᱞᱞᱟ ᱥᱚᱨᱢᱟᱱ (Esther Luella Sherman),ᱡᱟᱦᱟᱸᱭ ᱫᱚ ᱟᱢᱮᱨᱤᱠᱟᱱ ᱦᱚᱲ ᱥᱟᱶᱮ ᱵᱟᱯᱞᱟ ᱞᱮᱱᱟ ᱾ ᱦᱤᱱᱫᱩ ᱯᱚᱨᱚᱢᱯᱚᱨᱟ ᱛᱮᱠᱤᱱ ᱵᱟᱯᱞᱟᱭᱮᱱᱟ ᱛᱟᱭᱚᱢ ᱟᱡ ᱟᱭᱚ ᱫᱚ ᱨᱟᱜᱤᱬᱤ ᱫᱮᱵᱤ ᱧᱩᱢ ᱞᱮᱫᱮᱭᱟᱠᱚ ᱾ ᱑᱙᱒᱐ ᱥᱟᱞ ᱨᱮ ᱟᱡ ᱟᱭᱚ-ᱵᱟᱵᱟ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱠᱤᱱ ᱦᱮᱡ ᱞᱮᱱᱟ ᱾ ᱤᱱᱫᱨᱟᱬᱤ ᱫᱚ ᱪᱮᱱᱱᱟᱭ ᱨᱮᱜᱮ ᱦᱟᱨᱟᱵᱩᱨᱩ ᱞᱮᱱᱟ ᱾ ᱟᱡ ᱫᱚ ᱑᱙᱕᱒ ᱥᱟᱞ ᱨᱮ ᱢᱤᱥ ᱤᱱᱰᱤᱭᱟ (Miss India) ᱴᱟᱭᱴᱚᱞ ᱡᱤᱛᱠᱟ.ᱨ ᱞᱮᱱᱟ ᱾ ᱑᱕ ᱵᱚᱪᱷᱚᱨ ᱩᱢᱮᱨ,ᱟᱥᱲᱟ ᱨᱮ ᱯᱚᱲᱦᱚᱱ ᱚᱠᱛᱮ ᱦᱚᱵᱤᱵᱽ ᱨᱚᱦᱢᱟᱱ (Habib Rahman) ᱟ.ᱱᱤᱡ ᱓᱐ ᱵᱚᱪᱷᱚᱨ ᱠᱚᱲᱟ ᱥᱟᱶᱠᱚ ᱵᱟᱯᱞᱟ ᱞᱮᱫᱮᱭᱟ ᱾
ᱠᱮᱨᱤᱭᱚᱨ
ᱤᱱᱫᱨᱟᱬᱤ ᱫᱚ ᱟᱡ ᱟᱭᱚᱣᱟᱜ ᱜᱟᱫᱮᱞ,᱙ ᱵᱚᱪᱷᱚᱨ ᱩᱢᱮᱨ ᱨᱮ ᱮᱱᱮᱡ ᱥᱮᱬᱟᱭ ᱮᱦᱚᱵ ᱞᱮᱫᱟ ᱟᱨ ᱟᱢᱮᱨᱤᱠᱟ ᱭᱩᱨᱳᱯ ᱠᱚᱭ ᱫᱟᱬᱟ ᱞᱮᱜ-ᱟ ᱾ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱟᱡᱟᱜ ᱟ.ᱥᱩᱞᱚᱜ ᱦᱚᱨᱟ ᱞᱮᱠᱟᱛᱮᱭ ᱮᱦᱚᱵ ᱞᱮᱫᱟ ᱾ ᱵᱷᱟᱨᱚᱛᱱᱟᱴᱭᱚᱢ,ᱯᱟᱱᱫᱟᱱᱟᱞᱞᱩᱨ ᱥᱴᱟᱭᱤᱞ (Pandanallur style) ᱫᱚ ᱜᱩᱨᱩ ᱪᱚᱠᱠᱟᱞᱤᱝᱜᱟᱢ ᱯᱤᱞᱞᱟᱭᱤ (Chokkalingam Pillai) ᱴᱷᱮᱱ ᱠᱷᱚᱱ ᱑᱙᱔᱐ ᱥᱟᱞ ᱨᱮ ᱥᱮᱬᱟ ᱞᱮᱜ-ᱟᱭ ᱾ ᱤᱱᱟ. ᱛᱟᱭᱚᱢ ᱵᱤᱡᱚᱭᱣᱟᱰᱟ (Vijaywada) ᱨᱮ ᱠᱩᱪᱤᱯᱩᱰᱤ ᱮᱱᱮᱡ ᱠᱳᱨᱚᱫᱟ ᱱᱚᱨᱥᱤᱢᱦᱟ ᱨᱟᱣ (Korada Narsimha Rao) ᱴᱷᱮᱱ ᱠᱷᱚᱱ ᱥᱮᱬᱟ ᱞᱮᱫᱟ,ᱡᱟᱦᱟᱸᱭ ᱥᱟᱶ ᱟᱭᱢᱟ ᱫᱷᱟᱣ ᱫᱮᱥ ᱵᱤᱫᱮᱥ ᱦᱤᱨᱤ ᱞᱮᱜ-ᱟ ᱾
ᱱᱤᱡᱚᱨ ᱡᱤᱭᱚᱱ
ᱟᱡ ᱫᱚ ᱦᱚᱵᱤᱵᱽ ᱨᱚᱦᱢᱟᱱ(᱑᱙᱑᱕-᱑᱙᱙᱕) ᱧᱩᱛᱩᱢᱟᱱ ᱟᱨᱠᱤᱴᱮᱠ ᱥᱟᱶ ᱑᱙᱔᱕ ᱥᱟᱞ ᱨᱮ ᱵᱟᱯᱞᱟ ᱞᱮᱱᱟ ᱾ ᱟᱠᱤᱱᱤᱡ ᱦᱚᱯᱚᱱ ᱨᱟᱢ ᱨᱚᱦᱢᱟᱱ (Ram Rahman) ᱫᱚ ᱢᱤᱫ ᱟᱨᱴᱤᱥᱴ ᱟᱨ ᱦᱚᱯᱚᱱ-ᱮᱨᱟ ᱥᱩᱠᱚᱱᱭᱟ ᱨᱚᱦᱢᱟᱱ  (Sukanya Rahman) ᱫᱚ ᱢᱤᱫ ᱵᱟᱨ ᱟᱡ ᱟᱭᱚ ᱟᱨ ᱜᱚᱲᱚᱢ-ᱵᱩᱰᱷᱤ ᱥᱟᱶᱮ ᱮᱱᱮᱡ/ᱥᱴᱮᱡᱽ ᱯᱚᱨᱯᱷᱚᱨᱢᱟᱱᱥ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Indrani_Rahman
ᱵᱮᱞᱞᱟᱨᱤ
ᱵᱮᱞᱞᱟᱨᱤ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱢᱤᱫ ᱢᱩᱬ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱵᱟᱸᱜᱽᱞᱳᱨ ᱠᱷᱚᱱ ᱓᱐᱖ ᱠᱤᱞᱚᱢᱤᱴᱚᱨ (᱑᱙᱐ ᱢᱤᱞ) ᱟᱨ ᱦᱟᱭᱫᱽᱨᱟᱵᱟᱫᱽ ᱠᱷᱚᱱ ᱓᱕᱑ ᱠᱤᱞᱚᱢᱤᱴᱚᱨ (᱒᱑᱘ ᱢᱤᱞ) ᱥᱟᱺᱜᱤᱧᱟ ᱾ ᱵᱮᱞᱞᱟᱨᱤ ᱨᱤᱱ ᱥᱚᱦᱨᱤ ᱦᱚᱲ ᱮᱞ ᱫᱚ ᱔᱒᱓,᱔᱒᱔ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱢᱮᱴᱨᱚ ᱦᱚᱲ ᱮᱞ ᱫᱚ ᱔᱗᱗,᱕᱓᱗ ᱦᱚᱲ ᱢᱮᱱᱟᱜ ᱠᱚᱣᱟ ᱱᱚᱣᱟ ᱱᱤᱭᱟᱹ ᱠᱚᱨᱱᱟᱴᱚᱠ ᱨᱮᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱠᱷᱚᱱ ᱫᱚ ᱢᱤᱫᱴᱟᱹᱝ ᱵᱮᱱᱟᱣᱟ ᱾ ᱵᱮᱞ ᱞᱟ ᱨᱤ ᱫᱚ ᱑᱕ ᱚᱠᱴᱚᱵᱚᱨ ᱑᱙᱓᱒ ᱥᱟᱞ ᱨᱮ ᱡᱮᱟᱨᱰᱤ ᱴᱟᱴᱟ ᱦᱚᱛᱮᱛᱮ ᱠᱚᱨᱟᱪᱤ ᱠᱷᱚᱱ ᱢᱚᱫᱽᱨᱟᱥ ᱞᱟᱹᱜᱤᱫ ᱯᱩᱭᱞᱩ ᱥᱤᱧᱚᱛᱤᱭᱟᱹ ᱵᱮᱯᱟᱨ ᱩᱰᱟᱹᱜ ᱨᱮᱱᱟᱜ ᱢᱤᱫ ᱴᱷᱟᱶ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ ᱟᱨ ᱦᱚᱭᱫᱟᱜ
ᱵᱮᱞᱞᱟᱨᱤ 15.15°N, 76.93°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱔᱙᱕ ᱢᱤᱴᱚᱨ (᱑,᱖᱒᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱥᱚᱦᱚᱨ ᱫᱚ ᱦᱮᱸᱫᱮ ᱛᱩᱞᱟᱹᱢ ᱨᱮᱱᱟᱜ ᱦᱟᱥᱟ ᱨᱮᱱᱟᱜ ᱢᱤᱫ ᱡᱤᱞᱤᱧ ᱚᱥᱟᱨ, ᱥᱟᱢᱟᱱ ᱴᱟᱺᱰᱤ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱜᱨᱮᱱᱟᱭᱤᱴ ᱪᱟᱹᱴᱟᱹᱱᱤ ᱟᱨ ᱵᱩᱨᱩ ᱫᱚ ᱵᱮᱞᱞᱟᱨᱤ ᱨᱮᱱᱟᱜ ᱢᱤᱫ ᱢᱩᱬ ᱯᱤᱠᱪᱟᱨ ᱠᱟᱱᱟ ᱾ ᱥᱚᱦᱚᱨ ᱫᱚ ᱢᱩᱬ ᱞᱮᱠᱟᱛᱮ ᱜᱨᱮᱱᱟᱭᱤᱴ ᱠᱚᱢᱯᱚᱡᱤᱥᱚᱱ ᱨᱮᱱᱟᱜ ᱵᱟᱨᱭᱟ ᱵᱩᱨᱩ, ᱵᱮᱞᱞᱟᱨᱤ ᱜᱩᱰᱰᱟ ᱟᱨ ᱠᱩᱢᱵᱷᱟᱨᱟ ᱜᱩᱰᱰᱟ ᱨᱮᱱᱟᱜ ᱥᱩᱨᱥᱩᱯᱩᱨ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾
ᱵᱮᱞᱞᱟᱨᱤ ᱜᱩᱰᱰᱟ ᱨᱮᱱᱟᱜ ᱥᱤᱢᱟᱹ ᱫᱚ ᱓.᱒ ᱠᱤᱞᱚᱢᱤᱴᱚᱨ (᱒ ᱢᱤᱞ) ᱟᱨ ᱩᱥᱩᱞ ᱫᱚ ᱑᱕᱐ ᱢᱤᱴᱚᱨ (᱔᱘᱐ ᱯᱷᱤᱴ)ᱢᱮᱱᱟᱜᱼᱟ ᱾ ᱠᱚᱧᱮᱼᱥᱟᱢᱟᱝ ᱠᱷᱚᱱ ᱮᱛᱚᱢᱼᱯᱟᱪᱮ ᱫᱷᱟᱹᱵᱤᱡ ᱱᱚᱣᱟ ᱪᱟᱹᱴᱟᱹᱱᱤ ᱫᱚ ᱡᱤᱞᱤᱧᱟ ᱓᱕᱐ ᱢᱤᱴᱚᱨ (᱑,᱑᱕᱐ ᱯᱷᱤᱴ) ᱾
ᱠᱩᱢᱵᱷᱟᱨᱟ ᱜᱩᱰᱰᱟ ᱫᱚ ᱮᱛᱚᱢᱼᱥᱟᱢᱟᱝ ᱠᱷᱚᱱ ᱢᱤᱫᱴᱟᱹᱝ ᱦᱚᱲ ᱢᱩᱴᱷᱟᱹᱱ ᱟᱜ ᱨᱩᱯᱜᱟᱨ ᱞᱮᱠᱟ ᱧᱮᱞᱚᱜᱼᱟ ᱾ ᱱᱤᱭᱟᱹ ᱯᱷᱮᱥ ᱦᱤᱞ ᱧᱩᱛᱩᱢ ᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱮᱞᱞᱟᱨᱤ ᱥᱚᱦᱨᱤ ᱜᱩᱴ ᱨᱤᱱ ᱦᱚᱲ ᱮᱞ ᱫᱚ ᱔᱗᱗,᱕᱓᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱚᱠᱟ ᱱᱚᱣᱟ ᱠᱚᱨᱱᱟᱴᱚᱠ ᱨᱮᱱᱟᱜ ᱗ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞᱟᱟ ᱥᱚᱦᱚᱨ ᱵᱮᱱᱟᱣ ᱮᱱᱟ ᱾ ᱒᱐᱐᱑ ᱥᱟᱞ ᱨᱮ ᱦᱚᱲ ᱮᱞ ᱫᱚ ᱓᱑᱖,᱗᱖᱖ ᱚᱞ ᱞᱮᱱ ᱛᱟᱦᱮᱸᱫ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱱᱚᱜᱚᱨ ᱱᱤᱜᱟᱢ ᱠᱚ ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ
ᱫᱷᱤᱨᱤ
ᱫᱷᱤᱨᱤ ᱫᱚ ᱠᱮᱴᱮᱡ-ᱟ ᱟᱨ ᱦᱟᱢᱟᱞᱟ ᱱᱤᱨᱚᱲᱟ ᱾ ᱠᱮᱴᱮᱡ ᱟᱨ ᱦᱟᱢᱟᱞ ᱠᱷᱟᱹᱛᱤᱨ ᱵᱚᱝᱜᱟ ᱦᱚᱸ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱫᱷᱤᱨᱤ ᱫᱟᱱᱟᱝ,ᱫᱷᱤᱨᱤ ᱵᱮᱲᱦᱟᱭ,ᱫᱷᱤᱨᱤ ᱞᱟᱛᱟᱨ ᱫᱷᱤᱨᱤ ᱪᱚᱴ ᱨᱮ ᱵᱚᱝᱜᱟ ᱠᱚ ᱛᱟᱦᱮᱸᱱᱟ ᱾ ᱚᱱᱟᱛᱮ ᱫᱷᱤᱨᱤ ᱫᱚ ᱵᱚᱝᱜᱟ ᱥᱟᱶ ᱵᱚ ᱜᱚᱰᱟᱜ-ᱟ ᱟᱨ ᱵᱚ ᱡᱚᱦᱟᱨᱟᱜ-ᱟ ᱾
ᱜᱚᱲᱦᱚᱱ
ᱫᱷᱩᱲᱤ ᱠᱷᱚᱱ ᱜᱤᱛᱤᱞ ᱠᱷᱚᱱ ᱵᱟᱹᱞᱤ ᱠᱷᱚᱱ ᱜᱩᱰᱤ ᱠᱷᱚᱱ ᱫᱷᱤᱨᱤ ᱵᱮᱱᱟᱣᱜ-ᱟ ᱾
ᱨᱚᱝ ᱞᱮᱠᱟᱱ
ᱯᱩᱸᱰ,ᱦᱮᱸᱫ,ᱟᱨᱟᱜ,ᱯᱮᱸᱰᱚᱜ,ᱡᱤᱲᱤᱵ,ᱦᱟᱹᱨᱭᱟᱹᱲ ᱫᱷᱤᱨᱤ ᱢᱮᱱᱟᱜ-ᱟ ᱾
ᱜᱚᱲᱦᱚᱱ ᱞᱮᱠᱟᱱ
ᱢᱟᱠᱲᱟ ᱫᱷᱤᱨᱤ,ᱞᱟᱴᱷᱮ ᱫᱷᱤᱨᱤ,ᱟᱴᱮᱫ ᱫᱷᱤᱨᱤ,ᱟᱴᱟᱞ ᱫᱷᱤᱨᱤ ᱢᱮᱬᱦᱮᱫ ᱫᱷᱤᱨᱤ,ᱥᱚᱱᱟ,ᱨᱩᱯᱟᱹ,ᱦᱤᱨᱟᱹ ᱮᱢᱟᱱ ᱫᱷᱤᱨᱤ ᱢᱮᱱᱟᱜ-ᱟ ᱾
ᱪᱮᱫᱚᱜ
ᱫᱷᱤᱨᱤ ᱞᱮᱠᱟ ᱢᱚᱱᱮ,ᱡᱤᱣᱤ,ᱦᱚᱲᱢᱚ ᱠᱮᱴᱮᱡ ᱢᱮ ᱾ ᱫᱷᱤᱨᱤ ᱟᱞᱚᱢ ᱞᱤᱣᱤᱫᱚᱜ-ᱟ ᱾ ᱫᱷᱤᱨᱤ ᱞᱮᱠᱟ ᱱᱤᱨᱚᱲᱚᱜ ᱢᱮ ᱾ ᱮᱱᱠᱷᱟᱱ ᱟᱢ ᱴᱷᱮᱱ ᱦᱚᱸ ᱵᱚᱝᱜᱟ ᱫᱟᱲᱮ ᱛᱟᱦᱮᱸᱱᱟ ᱾
ᱞᱟᱹᱜᱽᱛᱤ
ᱫᱷᱤᱨᱤ ᱛᱮ ᱫᱚ ᱚᱲᱟᱜ,ᱦᱚᱨ,ᱵᱚᱝᱜᱟ,ᱢᱩᱴᱷᱟᱹᱱ,ᱢᱟᱞᱟ,ᱢᱩᱫᱟᱹᱢ,ᱮᱢᱟᱱ ᱛᱮᱭᱟᱜ ᱵᱮᱱᱟᱣᱜ-ᱟ ᱾
ᱡᱟᱢᱱᱚᱜᱚᱨ ᱦᱚᱱᱚᱛ
ᱡᱟᱢᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮ ᱠᱟᱪᱪᱷ ᱫᱚᱨᱭᱟ ᱨᱮᱱᱟᱜ ᱮᱛᱚᱢ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱡᱟᱢᱱᱚᱜᱚᱨ ᱨᱮᱱᱟᱜ ᱟᱱᱟᱢ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱤᱞᱟᱭᱟᱝᱥ ᱞᱮᱠᱟᱱᱟᱜ ᱢᱟᱨᱟᱝ ᱥᱤᱧᱚᱛᱤᱭᱟᱹ ᱠᱚᱢᱯᱟᱹᱱᱤ ᱭᱟᱜ ᱩᱛᱱᱟᱹᱣ ᱵᱮᱵᱚᱥᱛᱟ ᱨᱮᱱᱟᱜ ᱥᱟᱹᱜᱩᱱ ᱫᱟᱨᱟᱢᱟ ᱾ ᱢᱤᱫᱴᱟᱹᱝ ᱫᱚᱨᱭᱟ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱨ ᱢᱤᱫ ᱪᱮᱬᱮ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ, ᱡᱟᱦᱟᱸ ᱫᱚ ᱠᱷᱮᱡᱽᱰᱤᱭᱟ ᱪᱮᱬᱮ ᱵᱤᱨᱡᱤᱭᱟᱹᱞᱤ ᱨᱟᱠᱷᱟᱵᱤᱨ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱟᱢᱱᱚᱜᱚᱨ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱑,᱖᱐,᱑᱑᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱟᱢᱤᱵᱤᱭᱟ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱱᱟᱣᱟ ᱢᱮᱠᱥᱤᱠᱳ ᱾ ᱱᱤᱭᱟᱹ ᱥᱤᱧᱚᱛ ᱨᱮ ᱒᱑᱒ ᱟᱱᱟᱜ (ᱜᱩᱴ ᱖᱔᱐ ᱞᱷᱯᱱ ᱫᱚ) ᱢᱤᱫ ᱦᱚᱱᱚᱛ ᱦᱚᱲ ᱮᱞ ᱨᱮᱸᱠ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱰᱮᱱᱥᱤᱴᱤ ᱑᱕᱓ ᱛᱟᱦᱮᱱ ᱦᱚᱲ (᱔᱐᱐ ᱫᱚᱦᱨᱟ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱓ᱹ᱓᱘% ᱛᱟᱦᱮᱸ ᱠᱟᱱᱟ ᱾ ᱡᱟᱢᱱᱚᱜᱚᱨ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱓᱘ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ ᱾ ᱒᱐᱐᱑ ᱥᱟᱞ ᱨᱮ ᱱᱚᱣᱟ ᱥᱮᱪᱮᱫ ᱫᱚᱨ ᱫᱚ ᱖᱖ᱹ᱔% ᱛᱟᱦᱮᱸ ᱠᱟᱱᱟ ᱱᱚᱣᱟ, ᱢᱤᱫᱴᱟᱹᱝ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱒᱐᱑᱑ ᱥᱟᱞ ᱫᱷᱟᱹᱨᱤᱡ ᱥᱮᱪᱮᱫ ᱫᱚᱨ ᱫᱚ ᱗᱔ᱹ᱔% ᱦᱩᱭ ᱮᱱᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱘᱗ᱹ᱗᱘% ᱦᱚᱲ ᱫᱚ ᱜᱩᱡᱽᱨᱟᱛᱤ, ᱖ᱹ᱒᱘% ᱥᱤᱱᱫᱷᱤ ᱟᱨ ᱒ᱹ᱕᱓% ᱦᱤᱱᱫᱤ ᱫᱚ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱟᱹᱭᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱜᱩᱡᱽᱨᱟᱴ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱦᱟᱣᱮᱫ ᱨᱤᱛᱩ
ᱦᱟᱣᱮᱫ ᱨᱤᱛᱩ ᱫᱚ ᱥᱚᱦᱨᱟᱭ ᱟᱨ ᱟᱜᱷᱟᱬ ᱵᱚᱸᱜᱟ ᱢᱮᱥᱟ ᱠᱟᱛᱮᱫ ᱵᱚᱱ ᱢᱮᱛᱟᱜᱼᱟ ᱾ ᱱᱚᱶᱟ ᱨᱤᱛᱩ ᱫᱚ ᱦᱮᱢᱟᱞ ᱨᱤᱛᱩ ᱪᱟᱵᱟᱜ ᱪᱟᱵᱟᱜ ᱛᱮᱜᱮ ᱵᱚᱞᱚ ᱦᱤᱡᱩᱜᱼᱟ ᱾ ᱦᱟᱣᱮᱫ ᱨᱤᱛᱩ ᱨᱮ ᱫᱚ ᱨᱮᱭᱟᱲ ᱮᱛᱮᱦᱚᱵᱚᱜᱼᱟ ᱾ ᱱᱚᱣᱟ ᱨᱤᱛᱩ ᱨᱮᱫᱚ ᱨᱮᱭᱟᱲ ᱦᱚᱭ ᱦᱤᱡᱩᱜᱼᱟ ᱾ ᱢᱤᱢᱤᱫ ᱫᱷᱟᱣ ᱫᱚ ᱟᱹᱰᱤ ᱱᱟᱯᱟᱭ ᱵᱩᱡᱷᱟᱹᱣᱜᱼᱟ ᱟᱨ ᱢᱤᱢᱤᱫ ᱫᱷᱟᱣ ᱫᱚ ᱨᱟᱵᱟᱝᱟ ᱾ ᱦᱟᱣᱮᱫ ᱨᱤᱛᱩ ᱨᱮᱫᱚ ᱧᱤᱫᱟᱹ ᱟᱹᱰᱤ ᱡᱩᱨ ᱥᱤᱥᱤᱨ ᱧᱩᱨᱩᱜᱼᱟ ᱟᱨ ᱢᱤᱢᱤᱫ ᱫᱤᱱ ᱫᱚ ᱥᱮᱛᱟᱜ ᱦᱟᱹᱵᱤᱡ ᱠᱩᱲᱦᱟᱹ ᱫᱷᱩᱸᱫᱽ ᱜᱮ ᱛᱟᱦᱮᱸᱱᱟ ᱾ ᱥᱩᱯᱩᱨ ᱥᱩᱯᱩᱨ ᱛᱟᱦᱮᱸᱱ ᱨᱮᱦᱚᱸ ᱵᱟᱢ ᱧᱮᱯᱮᱞᱟ ᱾
ᱫᱤᱥᱚᱢ ᱧᱮᱞᱚᱜ
ᱵᱮᱲᱟ ᱨᱟᱠᱟᱵ ᱚᱠᱛᱚ ᱚᱱᱟ ᱥᱤᱥᱤᱨ ᱨᱮ ᱪᱟᱸᱫᱚ ᱛᱟᱨᱟᱥ ᱟᱹᱰᱤ ᱱᱟᱯᱟᱭ ᱧᱮᱞᱚᱜᱼᱟ ᱾ ᱪᱟᱸᱫᱚ ᱦᱚᱸ ᱟᱹᱰᱤ ᱱᱤᱨᱲᱟᱹ ᱟᱨᱟᱜ ᱜᱮ ᱧᱮᱞᱚᱜᱼᱟᱭ ᱾ ᱤᱱᱟᱹ ᱚᱠᱛᱚ ᱫᱷᱟᱹᱨᱛᱤ ᱨᱮᱱᱟᱜ ᱪᱤᱛᱟᱹᱨ ᱟᱹᱰᱤ ᱱᱟᱯᱟᱭ ᱧᱮᱞᱚᱜᱼᱟ ᱾ ᱠᱟᱹᱡ ᱠᱟᱹᱡ ᱛᱮ ᱪᱟᱸᱫᱚᱭ ᱥᱟᱥᱟᱝ ᱤᱫᱤᱜᱼᱟ ᱟᱨ ᱠᱩᱲᱦᱟᱹ ᱥᱤᱥᱤᱨ ᱦᱚᱸ ᱥᱟᱦᱟ ᱤᱫᱤᱜᱼᱟ ᱾ ᱢᱮᱱᱠᱷᱟᱱ ᱚᱱᱟ ᱚᱠᱛᱚ ᱫᱚ ᱠᱮᱴᱮᱡ ᱥᱤᱛᱩᱝ ᱵᱟᱭ ᱵᱩᱡᱷᱟᱹᱣᱜᱼᱟ ᱾ ᱦᱟᱣᱮᱫ ᱨᱤᱛᱩ ᱠᱮ ᱟᱹᱰᱤ ᱱᱟᱶᱟ ᱱᱟᱶᱟ ᱛᱟᱥᱟᱫ ᱠᱚ ᱟᱨ ᱟᱹᱰᱤ ᱞᱮᱠᱟᱱ ᱩᱛᱩ ᱞᱮᱠᱟᱱ ᱠᱤᱨᱥᱤ ᱠᱚ ᱦᱩᱭᱩᱜᱼᱟ ᱾ ᱱᱤᱭᱟᱹ ᱚᱠᱛᱚ ᱨᱮ ᱜᱮ ᱯᱟᱲ ᱠᱚᱨᱮ ᱨᱚᱦᱚᱭ ᱠᱚᱠᱚ ᱮᱛᱚᱦᱚᱵᱟ ᱟᱨ ᱱᱚᱛᱮ ᱦᱳᱲᱳ ᱤᱨᱩᱜ ᱦᱚᱸ ᱮᱛᱚᱦᱚᱵᱚᱜᱼᱟ ᱾
ᱯᱟᱨᱟᱵᱽ ᱯᱩᱱᱟᱹᱭ
ᱦᱟᱣᱮᱫ ᱨᱤᱛᱩ ᱨᱮᱜᱮ ᱥᱟᱱᱛᱟᱲ ᱠᱚᱣᱟᱜ ᱥᱚᱦᱨᱟᱭ ᱯᱟᱨᱟᱵᱽ ᱫᱚ ᱦᱩᱭᱩᱜᱼᱟ, ᱡᱟᱦᱟᱸ ᱫᱚ ᱥᱟᱱᱛᱟᱲ ᱥᱟᱶᱛᱟ ᱨᱮᱱᱟᱜ ᱢᱤᱫ ᱢᱟᱨᱟᱝ ᱯᱟᱨᱟᱵᱽ ᱠᱟᱱᱟ ᱾ ᱰᱟᱺᱜᱽᱨᱤ ᱠᱟᱰᱟ ᱠᱚ ᱡᱚᱛᱚᱱ ᱠᱚᱣᱟ ᱥᱟᱶᱛᱮ ᱩᱱᱠᱩ ᱥᱟᱞᱟᱜ ᱠᱚ ᱮᱱᱮᱡ ᱥᱮᱨᱮᱧᱟ ᱾ ᱱᱟᱣᱟ ᱦᱳᱲᱳ ᱧᱟᱢ ᱠᱟᱛᱮ ᱡᱚᱛᱚ ᱦᱚᱲ ᱨᱟᱹᱥᱠᱟᱹ ᱜᱮᱠᱚ ᱟᱹᱭᱠᱟᱹᱣᱟ
ᱥᱮᱭᱟᱞᱚᱢ
ᱥᱮᱭᱟᱞᱚᱢ(ᱤᱝᱨᱟ.ᱡᱤ: Algae) ᱠᱚ ᱫᱚ ᱛᱷᱮᱞᱚᱯᱷᱟᱭᱴᱟ (thallophyta) ᱜᱟᱛᱟᱠ ᱨᱮᱱᱟᱜ ᱠᱞᱚᱨᱚ,' ᱯᱷᱤᱞ ᱡᱩᱠᱛᱛᱚ   ᱢᱤᱫ ᱞᱮᱠᱟᱱ ᱟ.ᱰᱤ  ᱥᱮᱫᱟᱭ ᱟᱨ ᱞᱟᱛᱟᱨ ᱫᱟᱨᱡᱟ ᱨᱮᱭᱟᱜ ᱱᱤᱡᱽ-ᱯᱩᱨᱴᱷᱟ. (autotrophic) ᱵᱤᱱ-ᱵᱟᱦᱟᱜ ᱩᱫᱽᱵᱤᱫᱽ ᱠᱟᱱᱟ ৷ ᱱᱚᱣᱟ ᱨᱮᱭᱟᱜ ᱦᱚᱲᱢᱚ, ᱨᱮᱦᱮᱫ, ᱵᱩᱴᱟ. , ᱰᱟ.ᱨ ,ᱥᱟᱠᱟᱢ ᱮᱢᱟᱱ ᱵᱟᱝ ᱦᱩᱭᱩᱜ-ᱟ ৷ ᱥᱟᱬᱮᱥ ᱨᱮᱭᱟᱜ ᱡᱟᱦᱟᱱ ᱰᱤᱯᱟ.ᱰ ᱨᱮ ᱥᱮᱭᱟᱞᱚᱢ ᱨᱮᱭᱟᱜ ᱪᱟᱨᱪᱟ ᱟᱨ ᱠᱷᱚᱱᱫᱨᱚᱝ ᱦᱩᱭᱩᱜ-ᱟ, ᱚᱱᱟ ᱫᱚ ᱮᱞᱜᱚᱞᱚᱡᱤ(algology) ᱥᱮ ᱯᱷᱟᱭᱠᱚᱞᱚᱡᱤ (phycology) ᱢᱮᱛᱟᱜ-ᱟ৷ ᱱᱚᱣᱟ ᱰᱤᱯᱟ.ᱴ  ᱨᱮᱱ ᱜᱟ.ᱠᱷᱩᱲᱤᱭᱟ. ᱠᱚᱫᱚ ᱯᱷᱟᱭᱠᱚᱞᱚᱡᱤᱥᱴ (phycologist) ᱠᱚ ᱢᱮᱛᱟᱣ ᱠᱚᱣᱟ৷
ᱴᱷᱟᱶ
ᱟᱥᱚᱠᱟᱭ ᱛᱮ ᱥᱮᱭᱟᱞᱚᱢ ᱫᱚ ᱫᱟᱜ ᱨᱮ ᱦᱩᱭᱩᱜ-ᱟ ৷ ᱱᱤᱭᱟ. ᱫᱚ ᱵᱩᱞᱩᱝ ᱥᱮ ᱵᱤᱱ ᱵᱩᱞᱩᱝ ᱫᱟᱜ ᱨᱮ ᱥᱮ ᱵᱚᱰᱮ ᱵᱟ.ᱲᱤᱡ ᱥᱚ ᱫᱟᱜ ᱨᱮ ᱰᱚᱢᱵᱚᱞ ᱰᱚᱢᱵᱚᱞ ᱵᱟᱲᱟᱭᱟ ᱟᱨᱵᱟᱝ ᱠᱷᱟᱱ ᱡᱟᱦᱟᱱᱟᱜ ᱨᱮ ᱡᱟᱞᱟᱫ ᱠᱚᱜ-ᱟ ৷ ᱟᱫᱚᱢ ᱩᱫᱽᱵᱤᱫᱽ ᱥᱮ ᱡᱤᱭᱟ.ᱞᱤ ᱦᱚᱲᱢᱚ ᱨᱮᱭᱟᱜ ᱚᱱᱛᱚᱨ (endophyte) ᱩᱫᱽᱵᱤᱫᱽ ᱞᱮᱠᱟ ᱛᱮ ᱟᱨᱵᱟᱝ ᱠᱷᱟᱱ ᱯᱚᱨ ᱴᱷᱟᱶᱤ (epiphyte) ᱞᱮᱠᱟᱛᱮ ᱛᱟᱦᱮᱱᱟ ৷
ᱜᱚᱲᱦᱚᱱ ᱢᱩᱴᱷᱟ.ᱱ
ᱥᱮᱭᱟᱞᱚᱢ ᱨᱮᱭᱟᱜ ᱦᱚᱲᱢᱚ ᱜᱚᱬᱦᱚᱱ ᱢᱤᱫ ᱠᱚᱥᱤ ᱟᱞᱜᱟ ᱞᱮᱠᱟᱱᱟᱜ ᱠᱷᱚᱱ ᱟᱭᱢᱟ ᱠᱚᱥᱤ ᱟᱨ ᱡᱚᱴᱤᱞ ᱥᱤᱨᱡᱚᱱ ᱨᱮᱭᱟᱜ ᱦᱚ ᱦᱩᱭ ᱫᱟᱲᱮᱭᱟᱜ-ᱟ |  ᱢᱤᱫ ᱠᱚᱥᱤ ᱥᱮᱭᱟᱞᱚᱢ ᱫᱚ ᱯᱷᱞᱮᱡᱮᱞᱟ ᱥᱮᱞᱮᱫ ᱥᱮ ᱯᱷᱞᱮᱡᱮᱞᱟ ᱵᱮᱜᱚᱨ ᱟᱨ ᱟᱭᱢᱟ ᱯᱟᱦᱴᱟ ᱨᱮ ᱧᱮᱞᱚᱜ-ᱟ ᱱᱚᱣᱟ ᱫᱚ ᱢᱤᱞᱟ.ᱣ ᱠᱟᱛᱮ ᱩᱯᱚᱱᱤᱵᱮᱥ-ᱮ  (colony) ᱛᱷᱟᱯᱚᱱᱟ ৷ ᱟᱭᱢᱟ ᱠᱚᱥᱤ ᱥᱮᱭᱟᱞᱚᱢ ᱠᱚᱫᱚ ᱦᱚᱲᱢᱚ ᱰᱟ.ᱨ ᱵᱮᱜᱚᱨ ᱥᱮ ᱰᱟ.ᱨ ᱥᱮᱞᱮᱫ ᱥᱩᱛᱨᱚᱠᱟᱨহ (filamentous), ᱴᱷᱩᱭᱟ.ᱜ ᱜᱩᱞᱟ.ᱱᱰ ᱜᱮ ᱧᱮᱞᱚᱜ-ᱟ ᱾ ৷
ᱠᱚᱥᱟ ᱨᱮᱭᱟᱜ ᱜᱚᱲᱦᱚᱱ
ᱥᱮᱭᱟᱞᱚᱢ ᱨᱮᱭᱟᱜ ᱠᱚᱥᱟ ᱫᱚ ᱥᱚᱝᱠᱚᱥ ᱛᱟᱞᱟᱣᱟᱱᱟᱜ (eukaryotic) ᱠᱟᱱᱟ৷ ᱢᱤᱢᱤᱫ ᱜᱚᱴᱟᱱ ᱠᱚᱥᱟ ᱢᱤᱫ ᱵᱟᱨ ᱛᱟᱞᱠᱟᱣᱟᱱ (two layered) ᱵᱮᱲᱟ ᱞᱮᱠᱟᱱᱟᱜ ᱛᱮ ᱮᱥᱮᱫ ᱠᱚᱜ-ᱟ ৷ ᱵᱮᱲᱟ ᱴᱟᱜ ᱥᱮᱞᱩᱞᱚᱡᱽ, ᱯᱮᱠᱚᱴᱤᱱ ᱞᱮᱠᱟᱱᱟᱜ ᱡᱤᱱᱤᱥ ᱛᱮ ᱜᱚᱲᱦᱚᱱ ᱟᱠᱟᱱᱟ৷ ᱠᱚᱥᱟ ᱨᱮ ᱢᱤᱫᱴᱮᱱ  ᱟᱨ ᱵᱟᱝ ᱵᱟ.ᱲᱛᱤ, ᱠᱚᱥᱟ ᱨᱟᱞᱢᱟ, ᱠᱚᱥᱟ ᱯᱨᱯᱥᱚᱞ, ᱜᱚᱞᱟᱜᱤ ᱵᱚᱰᱤ, ᱠᱞᱚᱨᱚ ᱯᱞᱟᱥᱴᱥᱮ ᱮᱢᱟᱱ ᱞᱟᱴᱷᱟ ᱡᱤᱱᱤᱥ ᱛᱟᱦᱮᱱᱟ৷ ᱟᱫᱚᱢ ᱦᱚᱲᱢᱚ ᱨᱮ ᱫᱟᱲᱟᱱ ᱦᱤᱥ ᱯᱷᱞᱮᱡᱮᱞᱟ ᱛᱟᱦᱮᱱᱟ৷ ৷ ᱛᱷᱚᱠ:ᱥᱟᱬᱮᱥ
ᱢᱟᱡᱩᱞᱤ
ᱱᱟᱜᱟᱢ
ᱢᱟᱡᱩᱞᱤ ᱜᱟᱪᱟ ᱴᱟᱹᱯᱩ ᱜᱚᱬᱦᱚᱱᱚᱜ ᱢᱟᱲᱟᱝ ᱨᱮ ᱫᱤᱦᱤᱝ ᱟᱨ ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱛᱟᱞᱟ ᱨᱮᱭᱟᱜ ᱡᱟᱭᱜᱟ ᱜᱮ ᱢᱟᱡᱟᱞᱤ ᱥᱮ ᱢᱚᱡᱟᱞᱤ ᱠᱚ ᱢᱮᱛᱟᱣᱟᱜ ᱠᱟᱱ ᱛᱟᱸᱦᱮᱱᱟ ᱾ "ᱢᱟᱡᱩᱞᱤ" ᱧᱩᱛᱩᱢ ᱚᱢᱚᱱ ᱥᱟᱶᱦᱮᱫ ᱯᱟᱥᱴᱟ ᱠᱷᱚᱱ ᱚᱛᱤᱞ ᱪᱚᱱᱫᱽᱨᱚ ᱦᱟᱡᱚᱨᱤᱠᱟ ᱫᱮᱣ ᱥᱚᱱᱫᱷᱤ ᱠᱮᱪᱮᱫ ᱠᱟᱛᱮ ᱩᱫᱩᱜ ᱟᱠᱟᱫᱟ ᱡᱮᱞᱮᱠᱟ - "ᱢᱟ" + "ᱡᱩᱞᱤ" = ᱢᱟᱡᱩᱞᱤ ᱫᱚ ᱦᱩᱭ ᱟᱠᱟᱱᱟ ᱵᱚᱞᱮ ᱾ ᱚᱠᱟ ᱨᱮ ᱫᱚ "ᱢᱟ" = ᱜᱚᱜᱚ ᱞᱩᱠᱷᱤ ᱟᱨ "ᱡᱩᱞᱤ" = ᱡᱚᱞᱳᱝᱟ/ᱢᱩᱨᱟᱹᱭ ᱾ ᱢᱤᱫ ᱚᱠᱛᱮ ᱪᱟᱥ ᱵᱟᱥ ᱛᱮ ᱟᱥᱮᱡ ᱛᱟᱥᱮ ᱚᱵᱚᱥᱛᱟ ᱦᱩᱭ ᱞᱮᱱ ᱛᱮ ᱢᱥᱡᱩᱞᱤ ᱫᱚ ᱜᱚᱜᱚ ᱞᱚᱠᱷᱤ ᱭᱟᱜ ᱢᱩᱨᱟᱹᱭ ᱢᱮᱱ ᱛᱮ ᱠᱚ ᱞᱮᱠᱷᱟᱭᱮᱫ ᱛᱟᱦᱮᱸᱱᱟ ᱾ ᱱᱚᱠᱩᱞ ᱪᱚᱱᱫᱽᱨᱚ ᱵᱷᱩᱸᱭᱟ ᱣᱟᱜ ᱵᱟᱨᱚ ᱵᱷᱩᱸᱭᱟ ᱦᱩᱰᱤᱧ ᱱᱟᱜᱟᱢ ᱨᱮ ᱥᱚᱨᱜᱚ ᱫᱮᱣ ᱡᱚᱭᱫᱷᱚᱢᱽ ᱥᱤᱝᱦᱚ ᱨᱟᱡᱚᱜ ᱠᱟᱱ ᱚᱠᱛᱮ ᱨᱮ ᱜᱮ ᱠᱟᱹᱴᱤᱡ ᱴᱟᱹᱯᱩ ᱠᱷᱚᱱ ᱢᱟᱨᱟᱝ ᱴᱟᱹᱯᱩ ᱜᱚᱲᱦᱚᱱ ᱞᱮᱱᱟ ᱾ Gazetter of Bengal and North East India ᱨᱮᱭᱟᱜ ᱰᱚᱜᱚᱨ ᱠᱷᱚᱱ ᱵᱟᱰᱟᱭᱚᱜ ᱠᱟᱱᱟ ᱵᱟᱝᱢᱟ ᱑᱙᱐᱑ ᱥᱮᱨᱢᱟ ᱨᱮ ᱢᱟᱡᱩᱞᱤ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱔᱘᱕ ᱪᱟᱹᱣᱠᱟᱹ ᱢᱟᱭᱮᱞ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱛ ᱰᱚᱜᱚᱨ
ᱢᱟᱡᱩᱞᱤ ᱒᱖° ᱔᱘' ᱠᱷᱚᱱ ᱒᱗° ᱑᱒' ᱠᱚᱸᱭᱮᱸ ᱚᱠᱷᱟᱝᱥᱚ ᱟᱨ ᱙᱓° ᱓᱙' ᱫᱨᱟᱜᱷᱤᱢᱟᱝᱥᱚ ᱨᱮ ᱢᱮᱱᱟᱜᱼᱟ ᱾ ᱟᱥᱟᱢ ᱨᱮᱭᱟᱜ ᱡᱚᱨᱦᱟᱴ ᱡᱤᱞᱟᱹ ᱨᱮᱭᱟᱜ ᱠᱚᱸᱭᱮᱸ ᱯᱟᱥᱴᱟ ᱨᱮ ᱢᱟᱡᱩᱞᱤ ᱫᱚ ᱢᱮᱱᱟᱜᱼᱟ ᱾ ᱢᱟᱡᱩᱞᱤ ᱨᱮᱭᱟᱜ ᱴᱟᱹᱱᱰᱤᱚᱛ ᱨᱮᱭᱟᱜ ᱢᱩᱴᱷᱟᱹᱱ ᱫᱚ ᱠᱟᱨᱞᱟ ᱡᱚ ᱞᱮᱠᱟ ᱧᱮᱞᱚᱜᱼᱟ ᱾ ᱢᱤᱫ ᱚᱠᱛᱮ ᱢᱟᱡᱩᱞᱤ ᱚᱛᱱᱚᱛ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱑᱒᱕᱐ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱛᱟᱸᱦᱮᱸ ᱠᱟᱱᱟ, ᱢᱮᱱ ᱠᱷᱟᱱ ᱵᱨᱚᱢᱦᱚᱯᱩᱛᱨᱚ ᱜᱟᱰᱟ ᱫᱷᱟᱥᱟᱣᱚᱜ ᱠᱷᱟᱠᱟᱱ ᱛᱮ ᱒᱐᱑᱒ ᱥᱮᱨᱢᱟ ᱕᱐᱘ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱫᱷᱟᱥᱟᱣ ᱥᱟᱨᱮᱡ ᱠᱟᱱ ᱛᱟᱦᱮᱱᱟ ᱾ ᱱᱚᱣᱟ ᱨᱮᱭᱟᱜ ᱠᱚᱸᱭᱮᱸ ᱱᱟᱠᱷᱟ ᱨᱮ ᱞᱚᱠᱷᱤᱢ ᱯᱩᱨ ᱡᱤᱞᱟᱹ ᱟᱨ ᱫᱷᱮᱢᱟᱡᱤ ᱡᱤᱞᱟᱹ, ᱮᱛᱚᱢ ᱨᱮ ᱡᱚᱨᱦᱟᱴ ᱡᱤᱞᱟᱹ, ᱥᱟᱢᱟᱝ ᱨᱮ ᱥᱤᱵᱥᱟᱜᱚᱨ ᱡᱤᱞᱟᱹ, ᱯᱟᱪᱷᱮ ᱨᱮ ᱜᱚᱞᱟᱜᱷᱟᱴ ᱟᱨ ᱥᱩᱱᱤᱛᱯᱩᱨ ᱦᱤᱞᱟᱹ ᱾
ᱦᱚᱭ ᱦᱤᱥᱤᱫ
ᱢᱟᱡᱩᱞᱤ ᱨᱮᱭᱟᱜ ᱦᱚᱭ ᱦᱤᱥᱤᱫ ᱢᱮᱱ ᱞᱮᱠᱷᱟᱱ ᱢᱳᱭᱥᱩᱢᱤ ᱦᱚᱭ ᱦᱤᱥᱤᱫ ᱠᱟᱱᱟ ᱾ ᱦᱚᱭ ᱦᱤᱥᱤᱫ ᱥᱟᱬᱮᱥ ᱯᱟᱥᱴᱟ ᱠᱷᱚᱱ ᱢᱮᱱ ᱞᱮᱠᱷᱟᱱ ᱩᱯᱚᱥᱚᱝᱠᱨᱟᱱᱛᱤᱭᱚ ᱢᱳᱣᱥᱩᱢᱤ ᱦᱚᱭ ᱦᱤᱥᱤᱫ ᱠᱚ ᱢᱮᱛᱟᱜᱼᱟ ᱾ ᱨᱤᱛᱩ ᱞᱮᱠᱥᱴᱟ ᱛᱮ ᱩᱛᱛᱟᱯ ᱵᱚᱱᱚᱫᱚᱞ ᱚᱜ ᱛᱮ ᱪᱟᱯ ᱟᱹᱨᱩ ᱯᱷᱮᱨᱟᱣ ᱦᱩᱭᱩᱜ ᱛᱮ ᱢᱳᱣᱥᱩᱢᱤ ᱦᱚᱭ ᱦᱤᱡᱩᱜᱼᱟ ᱾ ᱢᱟᱡᱩᱞᱤ ᱨᱮᱭᱟᱜ ᱦᱚᱭ ᱦᱤᱥᱤᱫ ᱟᱥᱚᱠᱟᱭ ᱛᱮ ᱞᱚᱞᱚ ᱟᱨ ᱩᱨᱜᱚᱢ ᱜᱮᱭᱟ ᱾ ᱨᱟᱵᱟᱝ ᱫᱤᱱ ᱨᱮ ᱫᱟᱜ ᱟᱨ ᱞᱚᱞᱚ ᱨᱮᱭᱟᱜ ᱢᱟᱛᱨᱟ ᱠᱚᱢᱚᱜ ᱥᱨᱡ ᱛᱮ ᱨᱮᱭᱟᱲ ᱵᱟᱹᱰᱚᱜᱼᱟ ᱾ ᱞᱚᱞᱚ ᱫᱤᱱ ᱨᱮ ᱢᱟᱡᱩᱞᱤ ᱞᱚᱞᱚ-ᱨᱟᱵᱟᱝ ᱨᱮᱭᱟᱜ ᱡᱚᱠᱷᱟ ᱫᱚ ᱒᱒° ᱠᱷᱚᱱ ᱓᱔° ᱥᱮᱞᱥᱤᱭᱟᱥ ᱛᱟᱦᱮᱱᱟ ᱟᱨ ᱨᱮᱭᱟᱲ ᱫᱤ ᱑᱒° ᱠᱷᱚᱱ ᱑᱐° ᱦᱟᱹᱵᱤᱡ ᱾ ᱞᱮᱛᱟᱲ ᱜᱮ ᱢᱳᱣᱥᱩᱢᱤ ᱦᱚᱭ ᱚᱴᱟᱝᱚᱜ ᱛᱮ ᱢᱟᱡᱩᱞᱤ ᱨᱮ ᱓᱐᱐ ᱥᱮᱢᱴᱤᱢᱤᱴᱟᱨ ᱫᱚᱜ ᱧᱩᱨᱩᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱛᱱᱚᱛ
ᱰᱷᱤᱝᱠᱤ
ᱰᱷᱤᱝᱠᱤ ᱨᱮᱫᱚ ᱦᱳᱲᱳ ᱠᱚ ᱦᱩᱲᱩᱝ-ᱟ ᱾ ᱰᱷᱤᱝᱠᱤ ᱫᱚ ᱠᱟᱴ ᱨᱮᱱᱟᱜ ᱡᱟᱹᱥᱛᱤ ᱠᱚᱡ ᱛᱮ ᱧᱮᱞ ᱧᱟᱢᱚᱜᱟ,ᱰᱟᱸᱰᱟ ᱨᱮᱫᱚ ᱱᱤᱜᱷᱟ.ᱟᱱᱟ,ᱠᱷᱩᱱᱴᱤ ᱠᱷᱟᱯᱨᱮ ᱫᱚᱲᱚᱢ ᱟᱠᱟᱱᱟ᱾ ᱵᱚᱦᱚᱜ ᱨᱮᱫᱚ ᱢᱩᱥᱟ.ᱨ ᱢᱮᱱᱮᱜ-ᱟ,ᱚᱱᱟ ᱞᱟᱛᱟᱨ ᱨᱮᱫᱚ ᱠᱟᱺᱰᱤ ᱢᱮᱱᱟᱜ-ᱟ᱾ ᱚᱸᱰᱮᱜᱮ ᱦᱳᱲᱳ ᱫᱚᱠᱚ ᱮᱢ ᱠᱟᱜ-ᱟ,ᱟᱫᱚ ᱰᱷᱤᱝᱠᱤ ᱪᱩᱯᱤ ᱠᱚ ᱞᱮᱵᱮᱫᱟ ᱞᱮᱛᱟᱲ ᱞᱮᱛᱟᱲ ᱟ.ᱰᱤ ᱫᱷᱟᱣ ᱞᱮᱵᱮᱫ ᱯᱤᱪᱷᱤ ᱟ.ᱰᱤ ᱴᱷᱤᱠ, ᱦᱳᱲᱳ ᱫᱚ ᱥᱮᱴᱮᱡ ᱡᱚᱜ ᱦᱮᱲᱮ ᱦᱚᱸ ᱩᱨᱩᱜ-ᱟ,ᱡᱷᱟᱠ ᱡᱷᱟᱠ ᱪᱟᱣᱞᱮ ᱚᱰᱚᱠᱚᱜ-ᱟ᱾
ᱜᱮᱞᱨᱤ
ᱟᱭᱢᱟ ᱡᱟᱭᱜᱟ ᱠᱚᱨᱮᱱᱟᱜ ᱰᱷᱤᱝᱠᱤ ᱨᱮᱭᱟᱜ ᱪᱤᱛᱟᱹᱨ ᱾
<br style="clear: both;" />
ᱛᱷᱚᱠ:ᱥᱟᱯᱲᱟᱣ ᱵᱟᱝ ᱥᱟᱹᱛ ᱟᱠᱟᱱᱟ
ᱨᱟᱡᱮᱱᱫᱽᱨᱚ ᱠᱩᱢᱟᱨᱤ ᱵᱟᱡᱽᱯᱮᱭᱤ
ᱨᱟᱡᱮᱱᱫᱽᱨᱚ ᱠᱩᱢᱟᱨᱤ ᱵᱟᱡᱽᱯᱮᱭᱤ ᱫᱚ (᱘ ᱯᱷᱮᱵᱽᱨᱩᱣᱟᱨᱤ ᱑᱙᱒᱕ ᱼ ᱑᱗ ᱡᱩᱞᱟᱭ ᱑᱙᱙᱙) ᱢᱤᱫ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ, ᱥᱤᱧᱚᱛ ᱨᱤᱱᱤᱡ ᱢᱟᱲᱟᱝ ᱛᱟᱞᱢᱟ ᱢᱚᱱᱛᱨᱤ ᱟᱨ ᱯᱚᱱᱰᱤᱪᱮᱨᱤ ᱨᱤᱱᱤᱡ ᱢᱟᱲᱟᱝ ᱡᱚᱜᱚ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱱᱩᱭ ᱑᱙᱘᱐, ᱑᱙᱘᱔ ᱟᱨ ᱑᱙᱘᱙ ᱥᱟᱞ ᱨᱮ ᱥᱤᱛᱟᱯᱩᱨ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱯᱮ ᱫᱷᱟᱣ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱟᱨ ᱟᱭᱟᱨ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱤᱡ ᱠᱚᱱᱯᱷᱤᱰᱟᱱᱴ ᱮ ᱛᱟᱦᱮᱸ ᱠᱟᱱᱟᱭ ᱾
ᱱᱤᱡᱟᱹᱨᱟᱜ ᱡᱤᱭᱚᱱ ᱟᱨ ᱜᱷᱟᱨᱚᱸᱡᱽ
ᱟᱡᱟᱜ ᱡᱟᱱᱟᱢ ᱫᱚ ᱘ ᱯᱷᱮᱵᱽᱨᱩᱣᱟᱨᱤ ᱑᱙᱒᱕ ᱥᱟᱞ ᱨᱮ ᱵᱤᱦᱟᱨ ᱨᱮᱱᱟᱜ ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮᱱᱟᱜ ᱞᱟᱞᱩᱪᱚᱠ ᱨᱮ ᱯᱚᱱᱰᱤᱛ ᱮᱥ.ᱠᱮ. ᱢᱤᱥᱨᱟ, ᱱᱩᱭ ᱨᱚᱵᱤᱥᱚᱸᱠᱚᱨ ᱥᱩᱠᱞᱟ ᱤᱡ ᱜᱚᱲᱚᱢ ᱠᱩᱲᱤ ᱟᱨ ᱥᱭᱟᱢᱟ ᱪᱚᱨᱚᱱ ᱥᱩᱠᱞᱟ ᱤᱡ ᱦᱤᱞᱤ ᱛᱟᱦᱮᱸ ᱠᱟᱱᱟᱭ ᱾ ᱟᱥᱲᱟ ᱥᱮᱪᱮᱫ ᱛᱟᱭᱚᱢ ᱩᱱᱤᱫᱚ ᱮᱢ.ᱮ. ᱟᱨ ᱯᱤᱮᱪ.ᱰᱤ. ᱫᱚ ᱤᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱰᱤᱜᱽᱨᱤ ᱠᱮᱫᱟ ᱾
ᱩᱱᱤᱫᱚ ᱑᱙᱔᱗ ᱥᱟᱞ ᱨᱮ ᱯᱨᱚᱯᱷᱮᱥᱚᱱ ᱠᱷᱚᱱ ᱢᱟᱪᱮᱛ ᱰᱤ.ᱮᱱ. ᱵᱟᱡᱽᱯᱮᱭᱤ ᱥᱟᱞᱟᱜ ᱵᱟᱯᱞᱟ ᱮᱱᱟ, ᱚᱠᱚᱭ ᱫᱚ ᱑᱙᱔᱒ ᱥᱟᱞ ᱨᱮ ᱵᱷᱟᱨᱚᱛ ᱟᱲᱟᱜ ᱞᱟᱲᱟᱣᱱᱟ ᱨᱮ ᱦᱚᱸ ᱪᱟᱞᱟᱣ ᱮᱱᱟ ᱾ ᱢᱤᱫᱴᱟᱹᱝ ᱵᱮᱴᱟ ᱟᱥᱚᱠ ᱵᱟᱡᱽᱯᱮᱭᱤ ᱟᱨ ᱢᱤᱫᱴᱟᱹᱝ ᱵᱤᱴᱤ ᱢᱟᱱᱤᱡᱽ ᱢᱚᱱᱤᱥᱟ ᱫᱣᱤᱵᱷᱮᱫᱤ ᱛᱤᱠᱤᱱ ᱠᱤᱱ ᱛᱟᱦᱮᱸ ᱠᱟᱱᱟ ᱾
ᱡᱤᱭᱚᱱ
ᱱᱩᱭ ᱫᱚ ᱑᱙᱓᱒ ᱥᱟᱞ ᱠᱷᱚᱱ ᱑᱙᱗᱗ ᱥᱟᱞ ᱫᱷᱟᱹᱵᱤᱡ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱢᱮᱱᱟᱭᱟ; ᱩᱛᱛᱚᱨ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱠᱩᱢᱩᱴ (ᱭᱩᱯᱤᱥᱤᱥᱤ) ᱨᱤᱱᱤᱡ ᱢᱩᱬ ᱟᱨ ᱟᱭᱟᱨ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱤᱡ ᱠᱚᱱᱯᱷᱤᱰᱟᱱᱴ ᱮ ᱵᱮᱱᱟᱣ ᱮᱱᱟ ᱾ ᱩᱱᱤᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱢᱚᱱᱛᱨᱤ (᱑᱙᱗᱐ᱼ᱗᱗) ᱨᱮ ᱵᱷᱤᱱᱟᱹ ᱵᱷᱤᱱᱟᱹ ᱢᱚᱱᱛᱨᱤ ᱟᱜ ᱠᱟᱹᱢᱤᱦᱚᱨᱟ ᱜᱚᱜ ᱠᱮᱫᱟ ᱾ ᱚᱱᱟ ᱛᱟᱭᱚᱢ, ᱱᱩᱭ ᱫᱚ ᱑᱙᱘᱐, ᱑᱙᱘᱔ ᱟᱨ ᱑᱙᱘᱙ ᱥᱟᱞ ᱨᱮ ᱥᱤᱛᱟᱯᱩᱨ ᱠᱷᱚᱱ ᱞᱮᱛᱟᱲ ᱯᱮ ᱫᱷᱟᱣ ᱞᱳᱠᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱾ ᱱᱩᱭ ᱫᱚ ᱥᱟᱶᱛᱟ ᱟᱹᱨᱤ ᱠᱚᱞᱭᱟᱬ ᱢᱚᱱᱛᱨᱤ (᱑᱙᱘᱔ᱼ᱘᱖) ᱟᱜ ᱤᱱᱰᱮᱱᱯᱮᱱᱰᱮᱱᱴ ᱪᱟᱨᱡᱽ ᱥᱟᱞᱟᱜ ᱛᱟᱞᱢᱟ ᱯᱚᱱᱚᱛ ᱢᱚᱱᱛᱨᱤ, ᱠᱟᱹᱢᱤ ᱭᱟᱜ ᱤᱱᱰᱮᱱᱯᱮᱱᱰᱮᱱᱴ ᱪᱟᱨᱡᱽ ᱥᱟᱞᱟᱜ ᱯᱚᱱᱚᱛ ᱢᱚᱱᱛᱨᱤ (᱑᱙᱘᱖ᱼ᱘᱗) ᱟᱨ ᱨᱟᱡᱤᱵᱽ ᱜᱟᱱᱫᱷᱤ ᱥᱟᱞᱟᱜ ᱢᱟᱨᱟᱝ ᱢᱚᱱᱛᱨᱤ ᱥᱟᱞᱟᱜ ᱠᱚᱞᱭᱟᱬ ᱟᱜ ᱤᱱᱰᱮᱱᱯᱮᱱᱰᱮᱱᱴ ᱪᱟᱨᱡᱽ (᱑᱙᱘᱗ᱼ᱘᱙) ᱥᱟᱞᱟᱜ ᱯᱚᱱᱚᱛ ᱢᱚᱱᱛᱨᱤ ᱵᱮᱱᱟᱣ ᱮᱱᱟ ᱾ ᱢᱟᱨᱟᱝ ᱢᱚᱱᱛᱨᱤ ᱞᱮᱠᱟᱛᱮ ᱾ ᱩᱱᱤ ᱫᱚ ᱒ ᱢᱮ ᱑᱙᱙᱕ ᱥᱟᱞ ᱠᱷᱚᱱ ᱒᱒ ᱮᱯᱨᱤᱞ ᱑᱙᱙᱘ ᱥᱟᱞ ᱫᱷᱟᱹᱵᱤᱡ ᱯᱚᱱᱰᱤᱪᱮᱨᱤ ᱨᱤᱱᱤᱡ ᱞᱮᱯᱷᱴᱤᱱᱮᱸᱴ ᱯᱚᱱᱚᱛ ᱜᱚᱢᱠᱮ ᱯᱚᱫᱽ ᱮ ᱧᱟᱞ ᱞᱮᱫ ᱛᱟᱦᱮᱸᱫ ᱾
ᱟᱹᱰᱤ ᱫᱤᱱ ᱠᱤᱰᱱᱤ ᱟᱡᱟᱨ ᱛᱟᱭᱚᱢ ᱤᱞᱟᱦᱟᱵᱟᱫᱽ ᱨᱮ ᱑᱗ ᱡᱩᱞᱟᱭ ᱑᱙᱙᱙ ᱥᱟᱞ ᱨᱮ ᱟᱡ ᱮ ᱵᱚᱸᱜᱟ ᱛᱟᱞᱟ ᱭᱮᱱᱟ ᱾ ᱱᱩᱭ ᱟᱡ ᱡᱟᱶᱟᱭ ᱟᱨ ᱜᱤᱫᱽᱨᱟᱹ ᱴᱷᱮᱱ ᱠᱷᱚᱱ ᱫᱚ ᱵᱟᱧᱪᱟᱣ ᱞᱮᱱᱟ ᱛᱟᱦᱮᱸᱫ ᱾ ᱟᱡ ᱜᱚᱡ ᱚᱠᱛᱚ, ᱟᱡᱤᱜ ᱵᱮᱴᱟ ᱟᱥᱚᱠ ᱵᱟᱡᱽᱯᱮᱭᱤ ᱫᱚ ᱦᱚᱱᱚᱛ ᱠᱚᱝᱜᱽᱨᱮᱥ ᱠᱩᱢᱩᱴ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ, ᱟᱫᱚ ᱰᱨ. ᱨᱚᱸᱡᱽᱱᱟ ᱵᱟᱡᱽᱯᱮᱭᱤ, ᱟᱡ ᱵᱟᱦᱩ ᱫᱚ ᱩᱛᱛᱚᱨ ᱯᱨᱚᱫᱮᱥ ᱛᱤᱨᱞᱟᱹ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱮ ᱛᱟᱦᱮᱸ ᱠᱟᱱᱟᱭ ᱾
ᱥᱟᱹᱠᱷᱭᱟᱹᱛ
ᱛᱷᱤᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:ᱥᱤᱧᱚᱛ ᱨᱤᱱᱤᱡ ᱛᱤᱨᱞᱟᱹ ᱯᱚᱱᱚᱛ ᱜᱚᱢᱠᱮ ᱛᱷᱚᱠ:᱑᱙᱒᱕ ᱡᱟᱱᱟᱢ ᱠᱚ ᱛᱷᱚᱠ:᱑᱙᱙᱙ ᱜᱩᱨ ᱠᱚ ᱛᱷᱚᱠ:ᱥᱤᱛᱟᱯᱩᱨ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱤᱞᱟᱦᱟᱵᱟᱫᱽ ᱨᱤᱱᱤᱡ ᱨᱟᱡᱽᱟᱹᱨᱤ ᱛᱷᱚᱠ:᱗ᱟᱱᱟᱜ ᱞᱚᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:᱘ᱟᱱᱟᱜ ᱞᱚᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:᱙ᱟᱱᱟᱜ ᱞᱚᱠ ᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱥᱤᱧᱚᱛ ᱨᱤᱱᱤᱡ ᱛᱟᱞᱢᱟ ᱯᱚᱱᱚᱛ ᱢᱚᱱᱛᱨᱤ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱞᱳᱠᱥᱚᱵᱷᱟ ᱥᱚᱦᱮᱫ ᱛᱷᱚᱠ:ᱯᱚᱱᱰᱤᱪᱮᱨᱤ ᱨᱤᱱᱤᱡ ᱞᱮᱯᱷᱴᱤᱱᱮᱸᱴ ᱡᱚᱜᱚ ᱯᱚᱱᱚᱛ ᱜᱚᱠᱢᱮ ᱛᱷᱚᱠ:ᱤᱞᱟᱦᱟᱵᱟᱫᱽ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱟᱲᱟᱝ ᱟᱪᱮᱛᱟᱱᱤ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ ᱛᱷᱚᱠ:ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱤᱱᱤᱡ ᱦᱚᱲ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ ᱛᱷᱚᱠ:ᱯᱚᱱᱰᱤᱪᱮᱨᱤ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ ᱠᱚ ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱠᱮᱵᱤᱱᱮᱴ ᱢᱚᱱᱛᱨᱤ
ᱥᱟᱸᱛᱨᱟᱜᱟᱪᱷᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱱᱤᱛ ᱱᱚᱣᱟ ᱥᱴᱮᱥᱚᱱ ᱫᱚ ᱦᱟᱵᱽᱲᱟ ᱨᱮᱞᱣᱮ ᱥᱴᱮᱥᱚᱱ ᱞᱟᱭᱤᱱ ᱨᱮ ᱟᱹᱰᱤ ᱥᱮᱨᱢᱟ ᱠᱷᱚᱱ ᱢᱮᱱᱟᱜᱼᱟ, ᱒᱐᱑᱕ ᱥᱟᱞ ᱨᱮ ᱨᱮᱞᱣᱮ ᱴᱟᱨᱢᱤᱱᱟᱞ ᱨᱮ ᱟᱯᱜᱨᱮᱰ ᱞᱟᱹᱜᱤᱫ ᱛᱮ ᱟᱨᱟᱜ ᱩᱛᱷᱱᱟᱹᱣ ᱮᱦᱚᱵ ᱞᱮᱱ ᱛᱟᱦᱮᱸᱫ ᱾ ᱵᱷᱤᱲ ᱵᱷᱟᱲ ᱟᱜ ᱦᱟᱵᱽᱲᱟ ᱥᱴᱮᱥᱚᱱ ᱞᱟᱹᱜᱤᱫ ᱛᱮ ᱱᱚᱶᱟ ᱫᱚ ᱥᱟᱢᱟᱝ ᱨᱮᱞᱣᱮ ᱦᱚᱛᱮᱛᱮ ᱪᱟᱪᱞᱟᱜ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱦᱟᱵᱽᱲᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱠᱷᱚᱲᱚᱜᱽᱯᱩᱨ ᱨᱮᱞᱣᱮ ᱦᱟᱹᱴᱤᱧ
ᱠᱳᱫᱟᱨᱡᱚᱱᱟ
ᱠᱳᱫᱟᱨᱡᱚᱱᱟ ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱟᱹᱛᱩ ᱠᱟᱱᱟ᱾ ᱠᱳᱰᱟᱨᱡᱚᱱᱟ ᱫᱚ ᱵᱟᱨᱭᱟ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱟᱠᱟᱱᱟ: ᱢᱟᱨᱟᱝ ᱠᱳᱰᱟᱨᱡᱚᱱᱟ ᱟᱨ ᱦᱩᱰᱤᱧ ᱠᱳᱰᱟᱨᱡᱚᱱᱟ᱾ ᱥᱟᱦᱮᱵᱽᱜᱚᱸᱡᱽ ᱡᱚᱝᱥᱚᱱ ᱨᱮᱞ ᱥᱴᱮᱥᱚᱱ ᱱᱚᱣᱟ ᱴᱚᱴᱷᱟ ᱠᱷᱚᱱ ᱥᱩᱨ ᱨᱮᱞ ᱥᱴᱮᱥᱚᱱ ᱠᱟᱱᱟ᱾ ᱱᱚᱣᱟ ᱟᱹᱛᱩ ᱨᱮᱱᱟᱜ ᱠᱟᱹᱣᱰᱤᱭᱟᱹᱨᱤ ᱫᱚ ᱪᱟᱥ ᱠᱟᱹᱢᱤ ᱛᱮ ᱪᱟᱞᱟᱜ ᱠᱟᱱᱟ, ᱵᱤᱥᱮᱥ ᱠᱟᱭᱛᱮ ᱟᱹᱠᱷ, ᱛᱚᱣᱟ ᱟᱨ ᱩᱞ ᱪᱟᱥ ᱦᱩᱭᱩᱜ ᱠᱟᱱᱟ᱾ ᱚᱝᱜᱤᱠᱟ ᱯᱟᱹᱨᱥᱤ ᱨᱚᱲ ᱦᱚᱲ ᱡᱟᱹᱥᱛᱤ ᱢᱮᱱᱟᱜ ᱠᱚᱣᱟ, ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱛᱷᱚᱠ: ᱥᱟᱱᱛᱟᱞ ᱯᱟᱨᱜᱟᱱᱟ ᱨᱮᱱᱟᱜ ᱟᱹᱛᱩ
ᱥᱩᱦᱟᱭ ᱟᱵᱽᱨᱚ
ᱥᱩᱦᱟᱭ ᱟᱵᱽᱨᱚ
ᱛᱨᱤᱫᱷᱟᱨᱟ
ᱛᱨᱤᱫᱷᱟᱨᱟ ᱰᱮᱭᱡᱤ ᱜᱷᱟᱨᱚᱪ ᱞᱮᱠᱟᱱ ᱢᱤᱫ ᱵᱟᱦᱟ ᱫᱟᱨᱮ ᱠᱟᱱᱟ ᱾ ᱱᱚᱶᱟ ᱫᱚ ᱦᱚᱲᱢᱚ ᱵᱟᱲᱤᱡ ᱟᱨᱵᱟᱝ ᱵᱤᱥ ᱟᱱ ᱫᱟᱨᱮ ᱞᱮᱠᱟᱛᱮ ᱟᱹᱰᱤ ᱜᱮᱠᱚ ᱵᱟᱰᱟᱭᱟ ᱾ ᱱᱚᱶᱟ ᱫᱚ ᱡᱟᱹᱥᱛᱤ ᱟᱢᱮᱨᱤᱠᱟ ᱨᱮ ᱢᱮᱱᱟᱜ ᱨᱮᱦᱚᱸ ᱜᱚᱴᱟ ᱫᱷᱟᱹᱨᱛᱤ ᱨᱮᱱᱟᱜ ᱠᱨᱟᱱᱛᱤ, ᱩᱯᱠᱨᱟᱱᱛᱤ, ᱟᱨ ᱱᱟᱥᱮ ᱞᱚᱞᱚ ᱡᱟᱜᱟ ᱠᱚᱨᱮ ᱧᱮᱞᱚᱜᱼᱟ ᱾ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱟᱨᱮ ᱜᱚᱴᱟᱝ ᱯᱚᱱᱚᱛ ᱨᱮ ᱱᱚᱶᱟ ᱠᱷᱚᱛᱤᱠᱟᱨᱚᱠ ᱫᱟᱨᱮ ᱟᱹᱰᱤ ᱜᱮ ᱢᱮᱱᱟᱜᱼᱟ ᱾ ᱳᱰᱤᱭᱟᱹ ᱟᱨ ᱵᱮᱸᱜᱚᱞᱤ ᱛᱮ ᱫᱚ ᱵᱤᱥᱚᱞᱭᱚᱠᱚᱨᱚᱱᱤ ᱟᱨ ᱦᱤᱱᱫᱤ ᱛᱮᱫᱚ ᱛᱨᱤᱫᱷᱟᱨᱟ ᱠᱚ ᱢᱮᱛᱟᱜᱼᱟ ᱾
ᱱᱟᱜᱟᱢ
ᱱᱚᱶᱟ ᱫᱟᱨᱮ ᱰᱮᱭᱡᱤ ᱵᱟᱦᱟ ᱫᱚ ᱛᱟᱞᱟᱨᱮ ᱥᱟᱥᱟᱝ ᱜᱮ ᱦᱩᱭᱩᱜ-ᱟ ᱾ ᱡᱟᱦᱟ ᱨᱮᱱᱟᱜ ᱯᱟᱯᱲᱤ ᱯᱮ ᱜᱚᱴᱟᱝ. ᱡᱟᱹᱱᱩᱢ ᱜᱮᱭᱟ ᱾
ᱜᱩᱜᱩᱞ
ᱜᱩᱜᱩᱞ ᱫᱚ ᱢᱤᱫᱴᱟᱝ ᱟᱢᱨᱤᱠᱟᱨᱱᱟᱜ ᱢᱟᱞᱴᱤᱱᱮᱥᱮᱱᱟᱞ ᱴᱮᱠᱱᱳᱞᱚᱡᱤ ᱠᱳᱢᱯᱟᱱᱤ(American Multinational Technology Company) ᱠᱟᱱᱟ| ᱱᱚᱣᱟ ᱫᱚ ᱜᱩᱜᱩᱞ(Google) ᱢᱮᱱᱛᱮ ᱜᱮ ᱫᱷᱟᱹᱨᱛᱤ ᱨᱮᱱ ᱦᱚᱲ ᱠᱚ ᱴᱷᱮᱱ ᱡᱟᱹᱥᱛᱤ ᱩᱯᱨᱩᱢ ᱟᱠᱟᱱᱟ, ᱢᱮᱱᱠᱷᱟᱱ ᱱᱚᱣᱟ ᱠᱳᱢᱯᱟᱱᱤ ᱨᱮᱱᱟᱜ ᱯᱩᱨᱟᱹ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ Google LLC(Google Limited Liability Company)| ᱱᱚᱣᱟ ᱠᱳᱢᱯᱟᱱᱤ ᱫᱚ ᱤᱱᱴᱟᱨᱱᱮᱴ(Internet) ᱫᱩᱱᱤᱭᱟᱹ ᱨᱮ ᱟᱹᱰᱤ ᱡᱟᱹᱥᱛᱤ ᱧᱩᱛᱩᱢ ᱮ ᱦᱟᱢᱮᱴ ᱟᱠᱟᱫᱟ| ᱜᱩᱜᱩᱞ ᱫᱚ ᱟᱭᱟᱟᱜ Search Engine ᱞᱟᱜᱤᱫ ᱛᱮᱜᱮ ᱡᱟᱹᱥᱛᱤᱭ ᱩᱯᱨᱩᱢ ᱟᱠᱟᱱᱟ| ᱱᱚᱣᱟ ᱠᱳᱢᱯᱟᱢᱱᱤ ᱫᱚ Online Advertising, Search Engine, Cloud Computing, Software ᱟᱨ Hardware ᱥᱟᱶᱛᱮ Mobile Application ᱛᱮᱭᱟᱨ ᱱᱚᱝᱠᱟᱱᱟᱜ ᱠᱟᱸᱢᱮᱦᱚᱨᱟ ᱠᱚᱭ ᱥᱟᱯᱲᱟᱣ-ᱟ| ᱱᱚᱣᱟ ᱫᱚ ᱟᱢᱮᱨᱤᱠᱟ(America) ᱨᱮᱱᱟᱜ ᱢᱟᱨᱟᱝ ᱕-ᱜᱚᱴᱟᱝ ᱛᱚᱛ-ᱛᱷᱚ ᱯᱨᱚᱡᱩᱠᱛᱤ(Information Technology) ᱠᱳᱢᱯᱟᱱᱤ ᱢᱩᱫᱽ ᱨᱮ ᱢᱤᱫᱴᱟᱝ| Google ᱥᱟᱶᱛᱮ ᱟᱨᱦᱚᱸ ᱕-ᱜᱚᱴᱟᱝ ᱢᱟᱨᱟᱝ ᱠᱳᱢᱯᱟᱱᱤ ᱠᱚᱣᱟᱜ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ Amazon, Facebook, Apple ᱟᱨ Facebook|
ᱜᱩᱜᱩᱞ(Google) ᱫᱚ ᱑᱙᱙᱘ ᱥᱟᱞ ᱨᱮᱱᱟᱜ September ᱢᱟᱦᱟ ᱨᱮ Larry Page ᱟᱨ Sergey Brin ᱧᱩᱛᱩᱢᱟᱱ ᱵᱟᱨᱭᱟ Computer Science ᱨᱮᱱ Ph.D. ᱯᱟᱹᱴᱷᱩᱣᱟᱹ ᱠᱮᱞᱤᱯᱷᱳᱨᱱᱤᱭᱟ(California) ᱨᱮᱱᱟᱜ Standford University ᱨᱮ ᱯᱟᱲᱦᱟᱜ ᱚᱠᱛᱮ ᱠᱤᱱ ᱛᱮᱭᱟᱨ ᱞᱮᱫᱟ| ᱟᱠᱤᱱ ᱵᱟᱱᱟᱦᱚᱲ ᱛᱮ ᱑᱔% ᱞᱮᱠᱟ ᱥᱮᱭᱟᱨ ᱠᱤᱱ ᱦᱟᱢᱮᱴ ᱞᱮᱫᱟ ᱟᱨ ᱕᱖% Stockholder ᱠᱚᱣᱟᱜ ᱫᱟᱲᱮ ᱠᱤᱱ ᱧᱟᱢ ᱞᱮᱫᱟ Supervoting Stock ᱛᱟᱞᱟᱛᱮ| California ᱠᱷᱚᱱ October ᱒᱒, ᱒᱐᱐᱒ ᱦᱤᱞᱳᱜ ᱫᱮᱞᱣᱟᱨᱮ(Delware) ᱨᱮ ᱱᱟᱣᱟ ᱠᱟᱛᱮᱫ ᱛᱷᱟᱯᱚᱱ ᱦᱳᱭ ᱞᱮᱱᱟ| ᱚᱱᱟ ᱛᱟᱭᱚᱢ August ᱑᱙, ᱒᱐᱐᱔ ᱥᱟᱞ ᱨᱮ ᱢᱤᱫᱴᱟᱝ IPO(Initial Public Offer) ᱧᱟᱢᱞᱮᱱᱛᱮ ᱜᱩᱜᱩᱞ(Google) ᱫᱚ California ᱨᱮᱱᱟᱜ Mountain View (ᱱᱤᱛᱟᱜ Headquarters Googleplex) ᱨᱮ ᱤᱪᱟᱹᱲ ᱞᱮᱱᱟ|
ᱞᱚᱝᱞᱮᱝ ᱦᱚᱱᱚᱛ
ᱞᱚᱝᱞᱮᱝ ᱦᱚᱱᱚᱛ ᱫᱚ ᱠᱚᱧᱮ-ᱥᱟᱢᱟᱝ ᱥᱤᱧᱚᱛ ᱱᱟᱜᱟᱞᱮᱱᱰ ᱯᱚᱱᱚᱛ ᱨᱮᱭᱟᱜ ᱜᱮᱞ-ᱢᱤᱫ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱ ᱥᱟᱝᱜᱮ ᱦᱚᱲ ᱫᱚ ᱠᱚ ᱦᱩᱭᱩᱜ ᱠᱟᱱᱟ- ᱯᱷᱚᱢ ᱟᱹᱫᱤᱵᱟᱹᱥᱤ (Phom tribe) ᱾ ᱚᱛ-ᱦᱟᱥᱟ ᱨᱮᱭᱟᱜ ᱞᱮᱠᱷᱟ ᱡᱚᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱕᱖᱒ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱱᱚᱶᱟ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ:- ᱕᱐,᱔᱘᱔ ᱡᱚᱱᱟ, ᱚᱠᱟ ᱫᱚ ᱱᱟᱜᱟᱞᱮᱱᱮᱱᱰ ᱦᱚᱱᱚᱛ ᱨᱮᱭᱟᱜ ᱤᱨᱟᱹᱞᱟᱱᱟᱜ ᱥᱟᱝᱜᱮ ᱦᱚᱲ ᱮᱞ ᱦᱚᱱᱚᱛ ᱠᱟᱱᱟ ᱾
ᱚᱛᱱᱚᱜ
ᱞᱚᱝᱞᱮᱝ ᱫᱚ ᱱᱟᱜᱟᱞᱮᱱᱰ ᱨᱮᱭᱟᱜ ᱜᱮᱞ ᱟᱱᱟᱜ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱨᱮ ᱫᱚ ᱢᱚᱱ ᱦᱚᱱᱚᱛ ᱢᱮᱱᱟᱜ-ᱟ, ᱮᱛᱚᱢ ᱱᱟᱠᱷᱟ ᱨᱮ ᱫᱚ ᱴᱩᱣᱮᱝᱥᱟᱝ ᱦᱚᱱᱚᱛ ᱢᱮᱱᱟᱜ ᱟᱠᱟᱫᱼᱟ ᱟᱨ ᱯᱟᱪᱷᱮ ᱱᱟᱠᱷᱟ ᱨᱮ ᱫᱚ ᱢᱚᱠᱚᱠᱥᱚᱝ ᱦᱚᱱᱚᱛ ᱢᱮᱱᱟᱜ ᱟᱠᱟᱫᱼᱟ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱶ ᱫᱚ ᱦᱩᱭᱩᱜ ᱠᱟᱱᱟ  ᱞᱚᱝᱞᱮᱝ, ᱚᱠᱟ ᱫᱚ ᱫᱚᱨᱭᱟ ᱫᱮᱭᱟ ᱥᱟᱦᱴᱟ ᱠᱷᱚᱱ ᱑᱐᱖᱖ ᱢᱤᱴᱟᱨ ᱪᱮᱛᱟᱱ ᱢᱮᱱᱟᱜ ᱟᱠᱟᱫᱼᱟ᱾ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱢᱟᱨᱟᱝ ᱱᱟᱝᱜᱽᱨᱟᱦᱟ ᱫᱚ ᱦᱩᱭᱩᱜ ᱠᱟᱱᱟ ᱛᱟᱢᱞᱩ ᱟᱨ ᱞᱚᱝᱞᱮᱝ, ᱢᱟᱨᱟᱝ ᱜᱟᱰᱟ ᱫᱚ ᱦᱩᱭᱩᱜ ᱠᱟᱱᱟ ᱫᱤᱠᱷᱩᱣ᱾
ᱦᱚᱲ ᱮᱞ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱞᱚᱝᱞᱮᱝ ᱦᱚᱱᱚᱛ ᱨᱮ ᱞᱮᱠᱷᱟᱜᱩᱴ ᱒᱖᱗,᱙᱘᱘ ᱡᱚᱱᱟ ᱛᱟᱦᱮ ᱠᱟᱱᱟ, ᱦᱚᱲ ᱞᱮᱠᱷᱟ ᱦᱤᱥᱟᱹᱵᱽ ᱛᱮ ᱱᱚᱶᱟ ᱦᱚᱱᱚᱛ ᱫᱚ ᱥᱮᱭᱱ ᱠᱤᱴᱴᱥ ᱟᱨ ᱱᱮᱣᱤᱥ ᱩᱱᱟᱹᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱚᱶᱟ ᱦᱚᱱᱚᱛ ᱫᱚ ᱫᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱖᱓᱒ ᱮᱞᱟᱱ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ᱾ ᱞᱚᱝᱞᱮᱝ ᱦᱚᱱᱚᱛ ᱨᱮ ᱫᱚ ᱢᱤᱫ ᱜᱮᱥᱟᱭ ᱠᱚᱲᱟ ᱦᱚᱲ ᱵᱚᱫᱚᱞ ᱛᱮ ᱙᱐᱓ ᱡᱚᱱᱟ ᱠᱩᱲᱤ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱱᱚᱶᱟ ᱦᱚᱱᱚᱛ ᱨᱮᱭᱟᱜ ᱥᱮᱪᱮᱫ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓.᱑% ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱵᱤᱯᱟᱥᱟ ᱦᱟᱭᱟᱛ
ᱵᱤᱯᱟᱥᱟ ᱦᱟᱭᱟᱛ ᱵᱟᱝᱞᱟᱫᱮᱥᱤ ᱱᱟᱭᱤᱠᱟ ᱵᱤᱯᱟᱥᱟ ᱦᱟᱭᱟᱛ (ᱡᱟᱱᱟᱢ ᱒᱓ ᱢᱟᱨᱪ,᱑᱙᱗᱑)ᱢᱤᱫᱢᱮᱱ ᱵᱟᱝᱞᱟᱫᱮᱥ ᱨᱮᱱ ᱱᱟᱭᱤᱠᱟ ᱠᱟᱱᱟᱭ᱾ ᱩᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱱ ᱴᱮᱞᱩᱵᱷᱤᱥᱚᱱ,ᱚ ᱥᱤᱱᱮᱢᱟ ᱨᱮᱱ ᱱᱟᱭᱤᱠᱟ ᱠᱚ ᱢᱮᱛᱟᱟ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱴᱤᱵᱷᱤ ᱚᱵᱷᱤᱱᱮᱛᱟᱟᱵᱩᱞ ᱦᱟᱭᱟᱛ ᱨᱮᱱ ᱦᱚᱯᱚᱱ ᱮᱨᱟ ᱠᱟᱱᱟ᱾ᱵᱤᱯᱟᱥᱟ ᱨᱮᱱ ᱞᱤ.ᱴᱟ ᱠᱩᱲᱤ ᱵᱚᱭᱦᱟ ᱟ ᱧᱩᱛᱩᱢ ᱱᱟᱛᱟᱥᱟ ᱦᱟᱭᱟᱛ᱾ ᱱᱟᱛᱟᱥᱟ ᱦᱟᱭᱟᱛ ᱦᱚ ᱢᱤᱫᱴᱮᱱ ᱴᱤᱵᱷᱤ ᱱᱟᱭᱤᱠᱟ ᱠᱟᱱᱟᱭ᱾ ᱵᱤᱯᱟᱥᱟ ᱨᱮᱱ ᱡᱟᱶᱟᱭ ᱟ ᱧᱩᱛᱩᱢ ᱛᱳᱠᱤᱨᱚ ᱟᱦᱚᱢᱮᱫ ᱾ᱩᱱᱤ ᱨᱮᱱ ᱢᱤᱫᱴᱟᱝ ᱦᱚᱯᱚᱱ ᱟᱨ ᱢᱤᱫᱴᱟᱝ ᱦᱚᱯᱚᱱ ᱮᱨᱟ ᱢᱮᱱᱟᱜ-ᱟ᱾
ᱵᱤᱯᱟᱥᱟ ᱦᱟᱭᱟᱛ ᱡᱟᱱᱟᱢ    - ᱒᱓ ᱢᱟᱨᱪ ,᱑᱙᱗᱑ ᱡᱟᱛᱤᱭᱛᱟ -ᱵᱟᱝᱞᱟᱫᱮᱥᱤ ᱚᱞᱚᱜ     -ᱪᱟᱨᱩᱠᱚᱞᱟ ᱚᱞᱚᱜ ᱞᱮᱱᱟ -ᱰᱷᱟᱠᱟ ᱵᱤᱥᱥᱽᱵᱤᱫᱚᱫᱟᱞᱭ ᱠᱟᱢᱤ     -ᱚᱵᱷᱤᱱᱚᱭ ᱡᱩᱨᱤ     -ᱛᱳᱠᱤᱨᱚ ᱟᱦᱚᱢᱮᱫ ᱜᱤᱫᱨᱟ    -᱒ ᱟᱭᱚ-ᱵᱟᱵᱟ. -ᱟᱵᱩᱞ ᱦᱟᱭᱟᱛ ᱚ ᱢᱟᱦᱟᱯᱷᱩᱡᱟ ᱠᱷᱟᱛᱩᱱ ᱥᱤᱨᱤᱱ ᱯᱮᱲᱟ      -ᱱᱟᱛᱟᱥᱟ ᱦᱟᱭᱟᱛ ᱯᱩᱨᱩᱥᱠᱟᱨ. - ᱡᱟᱛᱤᱣ ᱪᱚᱞᱚᱪᱤᱛᱨᱚ ᱯᱩᱨᱩᱥᱠᱟᱨ
ᱪᱤᱛᱟᱹᱨ ᱥᱤᱞᱯᱤ
ᱵᱤᱯᱟᱥᱟ ᱦᱟᱭᱟᱛ ᱰᱷᱟᱠᱟ ᱵᱤᱥᱥᱽᱵᱤᱫᱚᱫᱟᱞᱭ ᱠᱷᱚᱱ      ᱯᱚᱥᱚ ᱠᱟᱫᱟ᱾ ᱟᱭᱟᱜ ᱛᱮᱭᱟᱨᱟ ᱪᱷᱚᱵᱤ ᱵᱟᱝ ᱜᱮ ᱧᱮᱞ ᱚᱪᱚᱜᱟ᱾ ᱛᱚᱵᱮ, ᱟᱭᱟᱜ ᱛᱭᱟᱨ ᱪᱚᱵᱤ ᱟᱠᱷᱚᱨᱤᱝ ᱠᱟᱛᱮ ᱮᱥᱤᱰ ᱟᱠᱨᱟᱱᱛᱚ ᱠᱩᱨᱤ ᱜᱚᱲᱚ ᱠᱩᱭᱟ᱾
ᱪᱚᱞᱚᱪᱤᱛᱽᱨᱚ
ᱩᱱᱤ ᱵᱟᱨᱟᱭᱟ ᱢᱩᱠᱛᱤᱡᱩᱫᱫᱷᱚ ᱪᱚᱞᱚᱪᱤᱛᱽᱨᱚ ᱨᱮ ᱚᱵᱷᱤᱱᱚᱭ ᱟᱠᱟᱫᱟ ᱟᱜᱩᱱᱮᱨ ᱯᱚᱨᱚᱥᱢᱚᱱᱤ ᱚ ᱡᱭᱡᱟᱛᱨᱟ ᱾ᱩᱱᱤ ᱟ ᱯᱩᱭᱞᱩ ᱪᱷᱚᱰᱤ ᱟᱜᱩᱱᱮᱨ ᱯᱚᱨᱚᱥᱢᱚᱱᱤ ᱛᱮᱭᱟᱨᱟ ᱟᱠᱟᱱᱟ-ᱦᱩᱢᱟᱭᱩᱱ ᱟᱦᱚᱢᱮᱫ ᱾ ᱱᱤᱭᱟᱸ ᱪᱚᱵᱤ ᱨᱮ ᱩᱱᱤ ᱰᱷᱟᱠᱟ ᱥᱚᱦᱚᱨ ᱨᱮ ᱢᱩᱠᱛᱤᱡᱩᱫᱫᱷᱚ ᱚᱠᱛᱚ ᱪᱮᱫ ᱦᱩᱭ ᱞᱮᱱᱟ, ᱢᱤᱫᱴᱟᱝ ᱠᱩᱨᱤ ᱦᱤᱥᱟᱵ ᱛᱮ ᱚᱵᱷᱤᱱᱚᱭ ᱟᱠᱟᱫᱟ᱾ ᱚᱱᱟ ᱨᱮ ᱧᱩᱛᱩᱢ ᱛᱟᱭ ᱨᱟᱛᱨᱤ᱾ ᱟᱞᱚᱢ ᱟᱥᱟᱫᱫᱩᱡᱟᱢᱟᱱ ᱱᱤᱨ ᱧᱩᱛᱩᱢ ᱢᱟᱱ ᱢᱩᱠᱛᱤᱡᱳᱫᱫᱷᱟ ᱫᱩᱞᱟ.ᱲ ᱦᱩᱭᱞᱮᱱᱟ᱾ ᱛᱳᱠᱤᱨᱚ ᱟᱦᱚᱢᱮᱫ ᱟ ᱡᱭᱡᱟᱛᱨᱟ ᱪᱷᱚᱵᱤᱨᱮ  ᱚᱵᱷᱤᱱᱚᱭ ᱟᱠᱟᱫᱟ᱾ᱱᱚᱣᱟ  ᱪᱷᱚᱵᱤ ᱨᱮ ᱯᱟᱠᱤᱥᱛᱷᱟᱱᱤ ᱥᱮᱱᱟ ᱠᱩᱭᱟ ᱟᱠᱚᱨᱚᱢᱚᱱ ᱠᱷᱚᱱ ᱵᱟᱱᱪᱟᱣ ᱞᱟᱜᱤᱛ ᱛᱮ ᱫᱟᱲᱮ ᱠᱟᱱ ᱠᱩᱨᱤ ᱟ ᱨᱩᱯ ᱛᱮ ᱚᱵᱷᱤᱱᱚᱭ ᱟᱠᱟᱫᱟ᱾ᱩᱱᱤ ᱠᱩᱨᱤ ᱟᱭᱟᱜ ᱨᱮᱱ ᱜᱤᱫᱨᱟ ᱟᱫᱚ ᱠᱟᱱᱟ᱾ ᱱᱚᱣᱟ ᱵᱟᱨᱟᱭᱟ ᱪᱷᱚᱵᱤ ᱨᱮ ᱚᱵᱷᱤᱱᱚᱭ ᱠᱟᱛᱮ ᱵᱤᱯᱟᱥᱟ  ᱡᱥᱛᱤᱭ ᱪᱚᱞᱚᱪᱤᱛᱽᱨᱚ ᱯᱩᱨᱩᱥᱠᱟᱨ ᱮ ᱧᱟᱢ ᱟᱠᱟᱫᱟ᱾
ᱵᱷᱤᱞᱣᱟᱲᱟ
ᱵᱷᱤᱞᱣᱟᱲᱟ ᱫᱚ ᱥᱤᱧᱚᱛ ᱨᱮᱱᱟᱜ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱢᱮᱣᱟᱲᱟ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱨᱟᱡᱚᱥᱛᱷᱟᱱ ᱨᱮ ᱞᱩᱜᱽᱲᱤ ᱠᱟᱹᱨᱠᱷᱟᱱᱟ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱱᱚᱣᱟ ᱞᱟᱹᱜᱤᱫ ᱛᱮ ᱱᱤᱭᱟᱹ ᱯᱚᱱᱚᱛ ᱨᱮᱱᱟᱜ 'ᱞᱩᱜᱽᱲᱤ ᱥᱚᱦᱚᱨ' ᱦᱚᱸ ᱠᱚ ᱢᱮᱛᱟᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱷᱤᱞᱣᱟᱲᱟ ᱨᱤᱱ ᱦᱚᱲ ᱮᱞ ᱓᱕᱘,᱔᱘᱓ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱒% ᱢᱮᱱᱟᱜᱼᱟ ᱟᱨ ᱛᱤᱨᱞᱟᱹ ᱟᱜ ᱔᱘% ᱢᱮᱱᱟᱜᱼᱟ ᱾ ᱑᱓% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱥᱚᱲᱚᱠ ᱡᱚᱲᱟᱣ ᱟᱠᱟᱱ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱗᱙ ᱜᱚᱞᱰᱮᱱ ᱯᱩᱱᱠᱚᱬ (ᱯᱩᱱ ᱠᱮᱱ) ᱨᱮᱱᱟᱜ ᱴᱷᱟᱶ ᱟᱨ ᱫᱚᱥᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱗᱖ ᱾ ᱥᱟᱢᱟᱝ ᱯᱟᱪᱮ ᱰᱟᱦᱟᱨ (ᱯᱩᱱ ᱞᱮᱱ) ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱜᱩᱴ ᱞᱤᱸᱡᱤᱧ ᱑᱒᱐ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱮᱞ ᱗᱕᱘ (ᱠᱚᱴᱟᱼᱞᱟᱰᱯᱩᱨᱟᱼᱵᱷᱤᱞᱣᱟᱲᱟᱼᱜᱟᱝᱜᱟᱯᱩᱨᱼᱨᱟᱡᱽᱥᱚᱢᱚᱸᱫᱽᱼᱩᱛᱚᱭᱯᱩᱨ) ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱱᱚᱣᱟ ᱨᱟᱡᱽᱰᱟᱦᱟᱨ ᱡᱤᱞᱤᱧᱟ ᱑᱔᱖ ᱠᱤᱞᱚᱢᱤᱴᱚᱨ ᱟᱨ ᱮᱢᱟᱱ NH 148D (ᱵᱷᱤᱢᱼᱜᱩᱞᱟᱵᱽᱯᱩᱨᱟᱼᱩᱱᱤᱭᱟᱨᱟ) ᱢᱮᱱᱟᱜᱼᱟ ᱾
᱓᱑ ᱢᱟᱨᱪ ᱒᱐᱐᱐ ᱥᱟᱞᱮ ᱨᱮ ᱦᱚᱱᱚᱛ ᱨᱮ ᱥᱚᱲᱚᱠ ᱨᱮᱱᱟᱜ ᱜᱩᱴ ᱡᱤᱞᱤᱧ ᱓,᱘᱘᱓ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾
ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱨᱮ ᱢᱤᱫᱴᱟᱝ ᱥᱚᱨᱠᱟᱨᱤ ᱵᱟᱥ ᱰᱤᱯᱚ ᱥᱟᱶ, ᱵᱷᱤᱞᱣᱟᱲᱟ ᱨᱟᱡᱚᱥᱛᱷᱟᱱ ᱟᱨ ᱮᱢᱟᱱ ᱯᱚᱱᱚᱛ ᱨᱮᱱᱟᱜ ᱡᱚᱛᱚ ᱞᱟᱹᱠᱛᱤᱭᱟᱱ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱟᱹᱰᱤ ᱜᱟᱱ ᱯᱨᱟᱵᱷᱮᱴ ᱥᱮᱵᱟ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱵᱷᱤᱞᱣᱟᱲᱟ ᱨᱟᱡᱽᱜᱟᱲ ᱡᱚᱭᱯᱩᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱟᱨ ᱥᱟᱸᱜᱤᱧᱟ ᱒᱕᱓ ᱠᱤᱞᱚᱢᱤᱴᱚᱨ ᱾
ᱨᱮᱞ ᱦᱮᱡ ᱥᱮᱱ
ᱟᱡᱽᱢᱮᱨ, ᱡᱚᱫᱷᱯᱩᱨ, ᱡᱚᱭᱯᱩᱨ, ᱠᱚᱴᱟ, ᱤᱱᱫᱚᱨ ᱡᱚᱸᱠᱥᱚᱱ, ᱩᱡᱡᱮᱱ, ᱫᱤᱞᱞᱤ, ᱵᱷᱚᱨᱚᱛᱯᱩᱨ, ᱟᱜᱽᱨᱟ, ᱜᱣᱟᱞᱤᱭᱚᱨ, ᱞᱚᱠᱱᱚᱣ, ᱠᱟᱱᱯᱩᱨ, ᱤᱞᱞᱟᱦᱟᱵᱟᱫᱽ, ᱯᱟᱴᱱᱟ, ᱠᱚᱞᱠᱟᱛᱟ ᱪᱤᱛᱛᱚᱨᱜᱚᱲ, ᱩᱫᱚᱭᱯᱩᱨ, ᱢᱟᱣᱞᱤ ᱡᱚᱸᱠᱥᱚᱱ, ᱨᱚᱛᱞᱟᱢ, ᱵᱚᱰᱳᱫᱚᱨᱟ, ᱥᱩᱨᱚᱛ ᱡᱚᱲᱟᱣ ᱟᱜ ᱢᱤᱫ ᱵᱨᱚᱰ ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱠᱟᱱᱟ ᱾ ᱢᱩᱢᱵᱟᱭ ᱟᱨ ᱦᱟᱭᱫᱨᱟᱵᱟᱫᱽ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱠᱚᱴᱟ (᱑᱖᱐ ᱠᱤᱞᱚᱢᱤᱴᱚᱨ), ᱠᱚᱨᱱᱟᱴᱚᱠ, ᱟᱱᱫᱽᱨᱚ ᱯᱨᱚᱫᱮᱥ, ᱛᱟᱢᱤᱞᱱᱟᱰᱩ ᱟᱨ ᱠᱮᱨᱚᱞ ᱨᱮᱱᱟᱜ ᱮᱛᱚᱢ ᱯᱚᱱᱚᱛ ᱡᱚᱲᱟᱣ ᱞᱟᱹᱜᱤᱫ ᱛᱮ ᱵᱮᱵᱚᱥᱛᱟ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾
ᱫᱤᱞᱞᱤ ᱟᱨ ᱚᱦᱢᱚᱫᱟᱵᱟᱫᱽ ᱞᱮᱠᱟᱱ ᱮᱢᱟᱱ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱞᱟᱹᱜᱤᱫ ᱟᱡᱽᱢᱮᱨ (᱑᱓᱐ ᱠᱤᱞᱚᱢᱤᱴᱚᱨ) ᱢᱩᱬ ᱨᱮᱞᱣᱮ ᱥᱴᱮᱥᱚᱱ/ᱡᱚᱸᱠᱥᱚᱱ ᱠᱚ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮᱭᱟ ᱾
ᱵᱩᱢᱤᱵᱞᱟᱫᱞᱭᱫᱮᱡ
thumb ᱵᱩᱢᱤᱵᱞᱟᱫᱞᱭᱫᱮᱡ (ᱛᱷᱟᱭ ᱯᱟᱹᱨᱥᱤ: ภูมิพลอดุลยเดช ᱕ ᱰᱤᱥᱮᱢᱵᱚᱨ ᱑᱙᱒᱗ - ᱑᱓ ᱚᱠᱴᱚᱵᱚᱨ ᱒᱐᱑᱖) ᱛᱷᱟᱭᱞᱮᱱᱰ ᱨᱟᱡᱽ ᱛᱷᱚᱠ:ᱨᱟᱡᱽ ᱛᱷᱚᱠ:ᱦᱚᱲ ᱛᱷᱚᱠ:ᱛᱷᱟᱭᱞᱮᱱᱰ
ᱱᱚᱵᱷᱮᱨᱟ ᱟᱦᱚᱢᱮᱫ
ᱱᱚᱰᱷᱮᱨᱟ ᱟᱦᱚᱢᱮᱫ (᱒᱙ ᱢᱟᱨᱪ ᱑᱙᱔᱙- ᱕ ᱢᱮ ᱒᱐᱑᱕) ᱛᱟᱦᱮᱱ ᱠᱟᱱᱟᱭ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱠᱟᱨᱥᱚᱠᱟᱨ᱾ ᱩᱱᱤ ᱫᱚ ᱵᱟᱝᱞᱟᱫᱮᱥ ᱨᱮᱱ ᱱᱟᱦᱟ ᱡᱩᱜ ᱨᱮᱱᱟᱜ ᱫᱷᱤᱨᱤ ᱢᱩᱨᱛᱤ ᱵᱮᱱᱟᱣ ᱛᱟᱞᱟ ᱨᱮ ᱟᱹᱰᱤ ᱱᱟᱯᱟᱭ ᱟᱨ ᱜᱮᱞ ᱵᱟᱨ ᱥᱚᱛᱟᱵᱫᱤ ᱨᱮᱱ ᱯᱩᱭᱞᱩ ᱵᱟᱝᱞᱟᱫᱮᱥ ᱨᱮᱱᱟᱜ ᱫᱷᱤᱨᱤ ᱢᱩᱨᱛᱤ ᱵᱮᱱᱟᱣᱤᱭᱟᱹ(ᱵᱷᱟᱨᱥᱚᱠᱟᱨ)᱾ ᱑᱙᱙᱗ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱥᱚᱨᱠᱟᱨ ᱩᱱᱤᱫᱚ ᱮᱠᱩᱥᱮ ᱯᱚᱫᱚᱠ ᱮᱢᱟᱠᱟᱣ ᱫᱤᱭᱟ᱾ ᱩᱱᱤ ᱫᱚ ᱚᱱᱠᱟ ᱔᱕ ᱥᱮᱨᱢᱟ ᱜᱚᱡᱚᱜ ᱞᱟᱦᱟ ᱫᱷᱟᱹᱵᱤᱡ ᱛᱮ ᱯᱮᱨᱤᱥ ᱨᱮᱭ ᱛᱟᱦᱮᱸ ᱠᱟᱱᱟᱭ᱾
ᱟᱭᱟᱜ ᱡᱤᱭᱟᱱ
ᱱᱚᱵᱷᱮᱨᱟᱣᱟᱜ ᱦᱟᱱᱟᱢ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱥᱩᱱᱫᱚᱨᱵᱚᱱ ᱨᱮ, ᱒᱙ ᱢᱮ ᱑᱙᱓᱙ ᱥᱮᱨᱢᱟ᱾ ᱟᱡᱽ ᱦᱚᱯᱚᱱ ᱵᱟᱝ ᱧᱩᱛᱩᱢ ᱮ ᱫᱚᱦᱚᱣ ᱟᱠᱟᱫ ᱛᱟᱭᱟ ᱱᱚᱛᱷᱮᱨᱟ᱾ ᱯᱷᱟᱨᱥᱤ ᱛᱮᱫᱚ ᱱᱚᱵᱷᱮᱨᱟ ᱢᱟᱱᱮ ᱱᱚᱵᱚ ᱡᱟᱛᱚᱠ(ᱱᱟᱶᱟ ᱡᱟᱱᱟᱢ)᱾ ᱠᱟᱹᱢᱤ ᱠᱷᱟᱹᱛᱤᱨ ᱨᱟᱜ ᱛᱮ ᱟᱡᱽ ᱵᱟᱵᱟ ᱫᱚ ᱥᱩᱱᱫᱚᱨᱵᱚᱱ ᱨᱮᱭ ᱠᱟᱹᱢᱤᱭᱟᱜ ᱠᱟᱱ ᱛᱟᱦᱮᱱᱟ᱾ ᱚᱱᱟ ᱛᱟᱦᱮᱸ ᱦᱚᱸ ᱥᱩᱱᱫᱚᱨᱵᱚᱱ ᱮᱞᱟᱠᱟ ᱨᱮᱜᱮ᱾ ᱛᱚᱵᱮ ᱟᱡᱽ ᱵᱟᱵᱟᱣ ᱚᱲᱟᱜ ᱫᱚ ᱪᱚᱴᱜᱽᱨᱟᱢ ᱨᱮᱱᱟᱜ ᱟᱛᱥᱟᱨ ᱫᱤᱜᱷᱤ ᱩᱛᱟᱹᱨ ᱯᱟᱲ᱾ ᱚᱱᱟ ᱛᱟᱭᱚᱢ ᱠᱟᱹᱢᱤ ᱠᱷᱟᱹᱛᱤᱨ ᱟᱡᱽ ᱵᱟᱵᱟ ᱠᱚᱞᱠᱟᱛᱟ ᱛᱮᱭ ᱥᱮᱱ ᱮᱱ ᱠᱷᱟᱡ ᱱᱚᱵᱷᱮᱨᱟᱣᱟᱜ ᱠᱟᱹᱴᱤᱡᱽ ᱵᱮᱲᱟ ᱫᱚ ᱠᱚᱞᱠᱟᱛᱟ ᱨᱮᱜᱮ ᱯᱟᱨᱚᱢ ᱟᱠᱟᱱᱟ᱾ ᱤᱥᱠᱩᱞ ᱠᱚᱨᱮᱭ ᱴᱷᱶ ᱮᱱ ᱠᱷᱟᱡ ᱚᱞ ᱯᱟᱲᱦᱟᱣ ᱥᱟᱶ ᱥᱟᱶ ᱮᱱᱮᱡ, ᱥᱮᱨᱤ, ᱟᱨ ᱦᱟᱥᱟ ᱠᱚᱨᱮᱱ ᱢᱩᱨᱛᱤ ᱛᱮᱭᱟᱨ ᱮ ᱮᱛᱚᱦᱚᱵ ᱟᱠᱟᱫᱟ᱾ ᱩᱱᱤ ᱫᱚ ᱠᱚᱞᱠᱟᱛᱟ ᱨᱮᱱᱟᱜᱱ ᱞᱚᱨᱮᱴᱟ ᱤᱥᱠᱩᱞ ᱠᱷᱚᱱ ᱢᱮᱴᱨᱤᱠ ᱮ ᱯᱟᱥ ᱟᱠᱟᱫᱟ᱾ᱸ
ᱠᱟᱹᱢᱤ ᱡᱤᱭᱚᱱ
᱑᱙᱕᱔ ᱥᱮᱨᱢᱟ ᱥᱮᱜ ᱱᱚᱵᱷᱟᱨᱟ ᱟᱦᱚᱢᱮᱫ ᱯᱷᱞᱚᱨᱮᱱᱥ ᱛᱮᱭ ᱥᱮᱱ ᱱᱟ᱾ ᱥᱟᱶ ᱨᱮᱭ ᱛᱟᱦᱮ ᱠᱟᱱᱟ ᱥᱤᱞᱯᱤ ᱦᱟᱡᱤᱫᱩᱨ ᱨᱚᱦᱚᱢᱟᱱ᱾ ᱯᱩᱭᱞᱩ ᱨᱮ ᱥᱤᱯᱯᱤ ᱟᱢᱤᱵᱩᱞ ᱤᱥᱞᱟᱢ ᱮ ᱫᱟᱨᱟᱢ ᱠᱮᱫᱟ ᱴᱤᱱᱟ ᱚᱱᱟ ᱛᱟᱭᱚᱢ ᱯᱮᱱᱮ ᱦᱚᱲ ᱜᱮ ᱢᱤᱫ ᱮᱥᱴᱩᱰᱤᱭᱳ ᱨᱮᱠᱚ ᱥᱮᱱ ᱵᱟ᱾ ᱱᱚᱵᱷᱨ ᱵᱟᱨ ᱪᱟᱸᱫᱚ ᱟᱹᱪᱩᱨ ᱟᱹᱪᱩᱨ ᱛᱮᱭ ᱧᱮᱞ ᱠᱮᱫᱟ᱾
ᱠᱟᱹᱢᱤ ᱨᱮᱱᱟᱜ ᱮᱥᱴᱟᱭᱤᱞᱥ
ᱢᱤᱫ ᱫᱷᱤᱨᱤ ᱢᱩᱨᱛᱤ ᱵᱮᱱᱟᱣᱤᱭᱟᱹ ᱥᱤᱞᱯᱤ ᱠᱟᱛᱮᱜ ᱦᱚᱸ ᱱᱚᱵᱷᱮᱨᱟ ᱟᱦᱚᱢᱮᱫ ᱟᱜ ᱟᱸᱥ ᱛᱟᱦᱮᱸ ᱠᱟᱱᱟ ᱮᱠᱟᱞ ᱛᱮ ᱛᱤᱨᱞᱟᱹ ᱡᱩᱨᱛᱤ ᱠᱚᱜᱮᱭ ᱛᱮᱭᱟᱨᱟ᱾
ᱵᱮᱱᱟᱣ ᱟᱠᱟᱫᱟ ᱫᱷᱤᱨᱤ ᱢᱩᱨᱛᱤ
᱑᱙᱖᱑ ᱥᱮᱨᱢᱟ ᱚᱞ ᱯᱟᱠᱤᱥᱛᱷᱟᱱ ᱯᱮᱭᱱᱴᱤᱝ ᱮᱱᱰ ᱮᱠᱟᱞᱟᱪᱟᱨ ᱮᱠᱥᱤᱵᱤᱥᱚᱱ ᱠᱚ ᱱᱮᱰᱟ ᱠᱟᱫᱟ᱾
ᱟᱭᱟᱜ ᱵᱮᱱᱟᱣ ᱪᱤᱛᱨᱚᱠᱚ
᱑᱙᱗᱓ -᱒᱐᱑᱕ ᱥᱟᱞ ᱫᱷᱟᱹᱵᱤᱡ ᱛᱮ ᱥᱟᱨᱤ ᱱᱤᱨᱵᱟᱥᱚᱱ ᱞᱟᱹᱜᱤᱫ ᱟᱹᱰᱤ ᱜᱟᱱ ᱢᱩᱨᱛᱤᱭ ᱛᱮᱭᱟᱨ ᱩᱴᱩ ᱞᱮᱫᱟ᱾ ᱒᱐᱑᱕ ᱥᱮᱨᱢᱟ ᱟᱡᱽ ᱜᱚᱡ ᱛᱟᱭᱚᱢ ᱔᱕ ᱜᱚᱴᱟᱝ ᱟᱭᱟᱜ ᱵᱮᱱᱟᱣ ᱡᱤᱱᱤᱟᱥ ᱧᱟᱢ ᱟᱠᱟᱱᱟ᱾
ᱥᱚᱦᱤᱫ ᱢᱤᱱᱟᱨ ᱱᱟᱠᱥᱟ
ᱯᱟᱲᱣ ᱡᱤᱭᱚᱱ ᱢᱩᱪᱟᱹᱫᱽ ᱠᱟᱛᱮᱜ ᱑᱙᱕᱖ ᱥᱮᱨᱢᱟ ᱫᱤᱥᱟᱹᱢ ᱛᱮᱭ ᱨᱩᱣᱟᱹᱲ ᱦᱮᱜ ᱟᱠᱟᱱᱟ᱾ ᱚᱱᱟ ᱚᱠᱛᱚ ᱨᱮ ᱰᱷᱟᱠᱟ ᱨᱮ ᱥᱚᱦᱤᱫ ᱢᱤᱱᱟᱨ ᱠᱚ ᱛᱮᱭᱟᱨ ᱨᱮ ᱠᱟᱱ ᱛᱟᱷᱮᱱᱟ
ᱛᱩᱢᱟᱸ ᱧᱟᱢ
ᱱᱚᱵᱷᱮᱨᱟ ᱟᱦᱚᱢᱮᱫ ᱟᱜ ᱠᱟᱹᱢᱤ ᱦᱚᱨᱟ ᱨᱮᱱᱟᱜ ᱡᱟᱹᱥᱛᱤ ᱡᱤᱱᱤᱥ ᱜᱮ ᱰᱷᱟᱠᱟ ᱡᱟᱫᱩ ᱜᱷᱚᱨ ᱨᱮ ᱢᱮᱱᱟᱜ-ᱟ᱾ ᱚᱱᱟ ᱵᱮᱜᱚᱨ ᱟᱨᱦᱚᱸ ᱟᱡᱽ ᱡᱟᱢᱟᱭ ᱜᱮᱨᱤ ᱫᱟ ᱵᱨᱩᱱᱚᱨ ᱮᱥᱴᱩᱰᱤᱳ ᱨᱮ ᱢᱮᱱᱟᱜ-ᱟ᱾
ᱵᱚᱥᱩᱱᱫᱷᱚᱨᱟ ᱫᱳᱨᱟᱥᱣᱟᱢᱤ
thumb|ᱵᱚᱥᱩᱱᱫᱷᱚᱨᱟ ᱫᱳᱨᱟᱥᱣᱟᱢᱤ ᱵᱚᱥᱩᱱᱫᱷᱚᱨᱟ ᱫᱳᱨᱟᱥᱣᱟᱢᱤ  (ᱡᱟᱱᱟᱢ-᱑᱙᱔᱙ ᱥᱟᱞ) ᱫᱚ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ.,ᱠᱚᱨᱤᱭᱳᱜᱨᱟᱯᱷᱳᱨ ᱟᱨ ᱢᱟ.ᱱᱟᱱ ᱜᱩᱨᱩ ᱾ᱱᱚᱣᱟ ᱠᱮᱨᱤᱭᱚᱨ ᱨᱮ ᱛᱩᱨᱩᱭ-ᱜᱮᱞ ᱥᱮᱨᱢᱟ ᱠᱷᱚᱱ ᱵᱤᱥᱛᱤ ᱜᱮ ᱮᱱᱮᱢ ᱢᱮᱱᱟᱜ ᱛᱟᱭᱟ ᱾ ᱟᱡ ᱫᱚ ᱢᱚᱦᱤᱥᱩᱨ,ᱥᱤᱧᱚᱛ ᱨᱮ ᱢᱮᱱᱜ ᱵᱚᱥᱩᱱᱫᱷᱚᱨᱟ ᱯᱚᱨᱯᱷᱳᱨᱢᱤᱝ ᱟᱨᱴᱥ ᱥᱮᱱᱴᱚᱨ (Vasundhara Performing Arts Centre) ᱨᱤᱱᱤᱡ ᱡᱟᱱᱟᱢ ᱫᱟᱛᱟ ᱟᱨ ᱰᱟᱭᱨᱮᱠᱴᱚᱨ ᱠᱟᱱᱟᱭ ᱾ ᱟᱡ ᱫᱚ ᱚᱥᱴᱟᱝᱜᱚ ᱵᱷᱤᱱᱥᱟᱭᱟ ᱡᱳᱜᱟ (Ashtanga Vinyasa Yoga) ᱨᱤᱱᱤᱡ ᱜᱩᱨᱩ ᱥᱨᱤ ᱯᱚᱴᱴᱟᱵᱷᱤ ᱡᱳᱭᱮᱥ (Shri Pattabhi Jois) ᱣᱤᱡ ᱪᱮᱞᱟ ᱠᱟᱱᱟᱭ ᱟᱨ ᱟᱡᱟᱜ ᱴᱷᱟ.ᱣᱠᱟᱱ ᱵᱚᱥᱩᱱᱫᱷᱚᱨᱟ ᱥᱴᱟᱭᱤᱞ ᱢᱮᱱᱟᱜ ᱛᱟᱭᱟ ᱾
ᱟᱬᱜᱟᱛ ᱡᱤᱭᱚᱱ
ᱵᱚᱥᱩᱱᱫᱷᱚᱨᱟ ᱫᱚ ᱠᱚᱧᱮ ᱠᱟᱨᱟᱱᱟ(South Canara),ᱢᱩᱫᱟᱵᱤᱫᱽᱨᱤ (en:Moodabidri),ᱠᱚᱨᱱᱟᱴᱚᱠ ᱨᱮ (ᱵᱟᱵᱟ) ᱯᱤ. ᱱᱟᱜᱟᱨᱟᱡᱽ (P. Nagaraj)ᱟᱨ (ᱟᱭᱚ) ᱢᱟ.ᱱᱤᱡ ᱵᱷᱚᱨᱚᱫᱟ ᱫᱮᱵᱤ (Smt.Varada Devi) ᱛᱤᱠᱤᱱᱟᱜ ᱠᱚᱞᱮᱠᱩᱠᱷᱤ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱫᱚ ᱯᱩᱱ ᱥᱟᱞ ᱩᱢᱮᱨ ᱨᱮ ᱢᱩᱨᱚᱞᱤᱫᱷᱚᱨ ᱨᱟᱣ (Muralidhar Rao) ᱛᱟ.ᱨᱤᱨᱮ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱥᱮᱬᱟ ᱞᱮᱫᱟᱭ ᱟᱨ ᱕ ᱥᱟᱞ ᱩᱢᱮᱨ ᱨᱮᱜᱮ ᱯᱚᱱᱚᱛ ᱛᱷᱚᱠ ᱦᱮᱯᱮᱨᱟᱣ ᱨᱮ ᱜᱳᱞᱰ ᱢᱮᱰᱟᱞ ᱥᱤᱨᱯᱷᱟ. ᱡᱤᱛᱠᱟ.ᱨ ᱞᱮᱱᱟᱭ ᱾ ᱱᱚᱣᱟ ᱟᱡᱟᱜ ᱠᱩᱥᱤ-ᱨᱟ.ᱠᱟ. ᱛᱟᱭᱮ ᱵᱷᱮᱨ ᱞᱮᱫᱟ ᱾
ᱠᱮᱨᱤᱭᱚᱨ
ᱵᱚᱥᱩᱱᱫᱷᱚᱨᱟ ᱫᱚ ᱑᱙᱘᱘ ᱥᱟᱞ ᱨᱮ ᱯᱤ.ᱮᱪ.ᱰᱤ(P.hd) ᱰᱤᱜᱽᱨᱤ ᱭᱳᱜᱟ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱠᱷᱚᱸᱫᱽᱨᱚᱸᱫᱽ ᱞᱟ.ᱜᱤᱫ ᱧᱟᱢ ᱟᱠᱟᱫᱟᱭ ᱾ ᱟᱡ ᱫᱚ ᱦᱚᱲ-ᱥᱟᱶᱦᱮᱫ ᱨᱮ ᱟ.ᱠᱤᱞᱢᱟᱱ ᱰᱤᱜᱽᱨᱤ ᱦᱟᱥᱚᱞ ᱟᱠᱟᱫᱟᱭ ᱴᱟᱝ -ᱴᱟ (Tang-ta) ᱟᱨ ᱠᱚᱞᱟᱨᱤᱯᱯᱟᱭᱟᱴᱴᱩ (Kalarippayattu) ᱨᱤᱱ ᱯᱩᱨᱠᱷᱟ.ᱛ ᱮᱱᱮᱡᱤᱭᱟ. ᱦᱚᱸ ᱠᱟᱱᱟᱠᱤᱱ ᱾ ᱰᱨ. ᱵᱚᱥᱩᱱᱫᱷᱚᱨᱟ ᱫᱚ ᱱᱟᱴᱭᱚ ᱭᱳᱜᱟ ᱫᱚᱨᱥᱚᱱ (Natya Yoga Darshana) ᱢᱤᱫ ᱜᱚᱱᱚᱝ ᱟᱱ ᱯᱩᱛᱷᱤ ᱦᱚᱸᱭ ᱚᱞ ᱯᱟᱨᱥᱟᱞ ᱟᱠᱟᱱ ᱛᱟᱭᱟ ᱾ ᱭᱟᱠᱥᱟᱜᱟᱱᱟ ᱢᱤᱸᱣᱡᱤᱠ (Yakshagana music) ᱨᱮᱭᱟᱜ ᱯᱚᱱᱪᱚᱞᱤ (Panchali) ᱨᱮᱦᱚᱸ ᱠᱳᱨᱤᱭᱚᱜᱨᱯᱷᱤ ᱮᱢ ᱟᱠᱟᱫᱟᱭ,ᱡᱟᱦᱟᱸ ᱫᱚ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱲ ᱥᱮᱨᱮᱧ ᱠᱟᱱᱟ ᱾ ᱯᱭᱟᱨᱤᱥ ᱨᱮ ᱥᱟᱯᱲᱟᱣ ᱞᱮᱱ ᱣᱟᱨᱞᱰ ᱯᱤᱥ (WORLD PEACE) ᱮᱱᱮᱡ ᱟᱠᱷᱲᱟ ᱨᱮ ᱯᱩᱭᱞᱩ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡᱤᱭᱟ. ᱥᱤᱧᱚᱛ ᱯᱟᱦᱴᱟ ᱠᱷᱚᱱ ᱱᱮᱶᱛᱟ ᱞᱮᱱᱟᱭ ᱾ ᱱᱚᱣᱟ ᱟᱠᱷᱲᱟ ᱨᱮ ᱑᱓᱗ ᱫᱤᱥᱚᱢ ᱠᱷᱚᱱ ᱒᱔᱐᱐ ᱠᱷᱚᱱ ᱵᱟ.ᱲᱛᱤᱜᱮ ᱧᱮᱧᱮᱞᱤᱭᱟ. ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱤᱛᱚᱜ ᱫᱩᱨᱫᱚᱨᱥᱚᱱ ᱨᱤᱱᱤᱡ ᱢᱤᱫ ᱮ-ᱜᱨᱮᱰ(A-grad) ᱟᱨᱴᱤᱥᱴ ᱠᱟᱱᱟᱭ ᱾
ᱵᱚᱥᱩᱱᱫᱷᱚᱨᱟ ᱯᱚᱨᱯᱷᱳᱨᱢᱤᱝ ᱟᱨᱴᱥ ᱥᱮᱱᱴᱮᱨ
ᱟᱡ ᱫᱚ ᱢᱚᱦᱤᱥᱩᱨ ᱨᱮ ᱢᱤᱫ ᱮᱱᱮᱡ ᱟᱥᱲᱟ ᱵᱮᱨᱮᱫ ᱟᱠᱟᱫ-ᱟᱭ,ᱡᱟᱦᱟᱸ ᱫᱚ ᱯᱩᱱᱭᱟ. ᱡᱩᱫᱟ. ᱴᱷᱟᱶ ᱨᱮ ᱠᱞᱟᱥᱤᱠ ᱢᱤᱸᱣᱡᱤᱠ ᱟᱨ ᱮᱱᱮᱡ ᱯᱷᱮᱥᱴᱤᱵᱷᱟᱞ ᱯᱟ.ᱦᱤᱞ ᱒᱕ ᱵᱚᱪᱷᱚᱨ ᱠᱷᱚᱱ ᱢᱟᱱᱟᱣ ᱟ.ᱜᱩᱭᱮᱫᱟᱭ ᱾ ᱚᱱᱟ ᱴᱷᱟᱶ ᱠᱚᱫᱚ ᱦᱩᱭᱩᱜ ᱠᱟᱱᱟ ᱯᱚᱞᱞᱟᱵᱷᱳᱛᱥᱚᱵᱷᱟ (Pallavotsava),ᱱᱟᱴᱚᱨᱟᱡᱚᱡᱳᱛᱥᱚᱵᱷᱟ (Natarajotsava), ᱯᱚᱨᱟᱝᱜᱳᱛᱥᱚᱵᱷᱟ (Parangotsava) ᱟᱨ ᱪᱤᱜᱩᱨᱩ ᱥᱟᱝᱜᱮ (Chiguru Sange) ᱾
ᱥᱤᱨᱯᱷᱟ. ᱟᱨ ᱢᱟ.ᱱ ᱠᱚ
ᱰᱨ. ᱵᱚᱥᱩᱱᱫᱷᱚᱨᱟ ᱫᱚ ᱟᱭᱢᱟ ᱥᱤᱨᱯᱷᱟ. ᱟᱨ ᱢᱟ.ᱱ ᱥᱟᱠᱟᱢ ᱠᱚᱭ ᱟᱢᱮᱴ ᱟᱠᱟᱫᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱯᱷᱮᱰᱟᱛ ᱡᱚᱱᱚᱲ
https://en.wikipedia.org/wiki/Vasundhara_Doraswamy
ᱮᱛᱚᱢ ᱜᱳᱣᱟ ᱦᱚᱱᱚᱛ
ᱮᱛᱚᱢ ᱜᱳᱣᱟ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱜᱳᱣᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱮᱨᱤᱟᱭᱟ ᱫᱚ ᱑᱙᱖᱖ ᱥᱠᱚᱭᱟᱨ ᱠᱤᱞᱚᱢᱤᱴᱚᱨ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱠᱚᱧᱮ ᱨᱮ ᱠᱚᱧᱮ ᱜᱳᱣᱟ, ᱥᱟᱢᱟᱝ ᱟᱨ ᱮᱛᱚᱢ ᱥᱮᱦᱮᱫ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱭᱟᱜ ᱩᱛᱛᱚᱨᱟ ᱠᱚᱱᱱᱚᱰ ᱢᱮᱱᱟᱜᱼᱟ ᱟᱨ ᱯᱟᱪᱮ ᱵᱟᱝᱢᱟ ᱯᱩᱪᱷᱤᱢ ᱯᱟᱦᱴᱟ ᱨᱮᱫᱚ ᱟᱨᱚᱵᱽ ᱥᱟᱜᱚᱨ ᱥᱟᱸᱢᱩᱫ/ᱫᱚᱨᱭᱟ ᱢᱮᱱᱟᱜ ᱟᱠᱟᱫᱟ ᱾
ᱱᱟᱜᱟᱢ
ᱯᱚᱨᱛᱩᱜᱤᱡ ᱠᱚ ᱜᱳᱣᱟ ᱨᱮ ᱑᱕᱑᱐ ᱥᱟᱞᱮᱨᱮ ᱢᱤᱫ ᱠᱚᱞᱚᱱᱤ ᱠᱚ ᱵᱮᱨᱮᱫ ᱞᱮᱫᱟ ᱾ ᱑᱗ ᱟᱨ ᱑᱘ ᱥᱟᱭ ᱥᱟᱹᱦᱤᱛ ᱚᱠᱛᱚ ᱨᱮ ᱚᱱᱟ ᱠᱚᱞᱚᱱᱤ ᱥᱤᱢᱟᱹ ᱵᱟᱲᱦᱟᱣ ᱞᱮᱫᱟ ᱠᱚ ᱩᱱᱠᱩ ᱯᱚᱨᱛᱩᱜᱤᱡ, ᱡᱟᱦᱟᱸ ᱮᱞᱟᱠᱟ ᱠᱚ ᱱᱤᱛᱚᱜ ᱜᱳᱣᱟ ᱧᱩᱛᱩᱢ ᱛᱮᱵᱚ ᱵᱟᱰᱟᱭ ᱮᱫᱟ ᱾ ᱥᱤᱧᱚᱛ ᱥᱚᱨᱠᱟᱨ ᱑᱙ ᱰᱤᱥᱮᱢᱵᱚᱨ ᱑᱙᱖᱑ ᱥᱟᱹᱦᱤᱛ ᱨᱮ ᱜᱳᱣᱟ, ᱰᱟᱢᱚᱱ ᱟᱨ ᱰᱤᱣ ᱮᱞᱟᱠᱚ ᱯᱩᱨᱛᱩᱜᱟᱞ ᱥᱟᱥᱚᱱᱤᱭᱟ ᱴᱷᱮᱫ ᱠᱷᱚᱱ ᱨᱮᱡ ᱠᱟᱛᱮ ᱥᱤᱧᱚᱛ ᱫᱤᱥᱚᱢ ᱛᱟᱞᱟ ᱠᱮᱫᱟ ᱠᱚ ᱾ ᱜᱳᱣᱟ ᱟᱨ ᱰᱟᱢᱚᱱ, ᱰᱤᱣ ᱯᱚᱨᱛᱩᱜᱟᱞᱤ ᱥᱟᱥᱚᱱᱮᱫ ᱮᱞᱟᱠᱟ ᱠᱚ ᱢᱤᱫᱠᱟᱛᱮ ᱛᱟᱞᱢᱟ ᱥᱟᱥᱚᱱ ᱮᱞᱟᱠᱟ ᱠᱚ ᱵᱮᱱᱟᱣ ᱠᱮᱫᱟ ᱑᱙᱖᱕ ᱥᱟᱹᱦᱤᱛ ᱨᱮ ᱾ ᱑᱙᱖᱕ ᱥᱟᱹᱦᱤᱛ ᱨᱮᱜᱮ ᱜᱳᱣᱟ ᱫᱚ ᱦᱚᱱᱚᱛ ᱞᱮᱠᱟᱛᱮ ᱫᱚᱲᱦᱟ ᱠᱚ ᱵᱮᱱᱟᱣ ᱟᱹᱨᱩ ᱠᱮᱫᱼᱟ ᱾ ᱤᱸᱜᱽᱨᱟᱹᱡᱤ ᱓᱐ ᱢᱮ ᱑᱙᱘᱗ ᱥᱟᱹᱦᱤᱛ ᱨᱮ ᱜᱳᱣᱟ ᱫᱚ ᱢᱤᱫ ᱯᱚᱱᱚᱛ ᱞᱮᱠᱟᱛᱮ ᱪᱷᱟᱹᱴᱭᱟᱹᱨ ᱞᱮᱫᱟᱭ ᱥᱤᱧᱚᱛ ᱥᱚᱨᱠᱟᱨ ᱟᱨ ᱜᱳᱣᱟ ᱫᱚ ᱮᱛᱚᱢ ᱜᱳᱣᱟ ᱦᱚᱱᱚᱛ ᱟᱨ ᱠᱚᱧᱮ ᱜᱳᱣᱟ ᱦᱚᱱᱚᱛ ᱞᱮᱠᱟᱛᱮ ᱫᱚᱦᱲᱟ ᱠᱚ ᱦᱟᱹᱴᱤᱧ ᱟᱹᱨᱩ ᱠᱮᱫᱼᱟ ᱾
ᱯᱟᱹᱨᱥᱤ
ᱱᱚᱸᱰᱮᱱ ᱡᱟᱹᱥᱛᱤ ᱦᱚᱲ ᱠᱚᱣᱟᱜ ᱟᱭᱳ ᱟᱲᱟᱝ ᱠᱟᱱᱟ ᱾ ᱵᱤᱥᱮᱥ ᱠᱟᱭᱛᱮ ᱱᱚᱸᱰᱮ ᱦᱚᱲ ᱠᱚ ᱢᱚᱨᱟᱴᱷᱤ ᱦᱚᱸᱠᱚ ᱨᱚᱲ ᱜᱮᱭᱟ ᱾ ᱦᱤᱱᱫᱤ ᱟᱨ ᱤᱸᱜᱽᱞᱤᱥ ᱦᱚᱸ ᱟᱭᱢᱟ ᱦᱚᱲ ᱠᱮ ᱵᱩᱡᱽ ᱫᱟᱲᱮᱭᱟᱜᱼᱟ ᱾ ᱛᱤᱢᱤᱱ ᱜᱟᱱ ᱦᱚᱲ ᱫᱚ ᱯᱚᱨᱛᱩᱜᱤᱡ ᱯᱟᱹᱨᱥᱤ ᱛᱮᱦᱚᱸ ᱠᱚ ᱨᱚᱲ ᱜᱮᱭᱟ, ᱪᱮᱫᱟᱜ ᱥᱮ ᱯᱟᱹᱦᱤᱞ  ᱠᱷᱚᱱ ᱜᱮ ᱯᱚᱨᱛᱩᱜᱟᱞ ᱞᱟᱠᱪᱟᱨ ᱨᱮᱭᱟᱜ ᱚᱨᱥᱚᱝ ᱢᱮᱱᱟᱜ ᱟᱠᱟᱫ ᱠᱷᱟᱹᱛᱤᱨ ᱾ ᱒᱐᱑᱑ ᱦᱚᱲ ᱞᱮᱠᱷᱟ  ᱞᱮᱠᱟᱛᱮ,ᱱᱚᱰᱮᱱ ᱦᱚᱲ ᱠᱚ ᱨᱚᱲ ᱠᱟᱱ ᱯᱟ.ᱨᱥᱤ  ᱫᱚ ᱱᱚᱣᱟ ᱠᱚ ᱠᱟᱱᱟ ᱾ ᱡᱮᱢᱚᱱ, ᱖᱖.᱔᱔ % ᱫᱚ ᱠᱚᱝᱠᱚᱬᱤ, ᱑᱒.᱓᱘ % ᱫᱚ ᱦᱤᱱᱫᱤ, ᱖.᱔᱕ % ᱫᱚ ᱢᱟᱨᱟᱴᱷᱤ, ᱕.᱙᱘ % ᱫᱚ ᱠᱚᱱᱱᱚᱲ, ᱓.᱓᱙ % ᱫᱚ ᱩᱨᱫᱩ, ᱑.᱐᱐ % ᱫᱚ ᱢᱟᱞᱟᱭᱟᱞᱟᱢ, 0.᱘᱖ % ᱫᱚ ᱛᱮᱞᱩᱜᱩ, 0.᱕᱕ % ᱫᱚ ᱵᱮᱝᱜᱚᱞᱤ, 0.᱔᱙ % ᱫᱚ ᱛᱟᱢᱤᱞ, 0.᱔᱙ % ᱫᱚ ᱜᱩᱡᱨᱟᱴᱤ, 0.᱔᱔ % ᱫᱚ ᱩᱰᱤᱭᱟᱹ, 0.᱔᱒ % ᱫᱚ ᱤᱸᱜᱽᱞᱤᱥ ᱯᱟᱹᱨᱥᱤ ᱛᱮᱠᱚ ᱨᱚᱲᱮᱜᱼᱟ ᱾
ᱪᱟᱪᱞᱟᱣ
ᱢᱟᱨᱜᱟᱣ ᱫᱚ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱥᱚᱫᱚᱨ ᱢᱚᱦᱠᱩᱢᱟ ᱾Matanhy Saldanha Administrative Complex', ᱫᱚ ᱠᱚᱞᱮᱠᱴᱚᱨ ᱚᱯᱷᱤᱥ ᱵᱤᱞᱰᱤᱝ ᱠᱟᱱᱟ, ᱡᱟᱦᱟᱸ ᱫᱚ ᱤᱱᱴᱚᱨ ᱥᱤᱴᱤ ᱵᱚᱥ ᱴᱷᱟᱱᱰ ᱥᱩᱨ ᱨᱮ ᱢᱮᱱᱟᱜ ᱟᱠᱟᱫᱟ ᱟᱨ ᱱᱚᱣᱟ ᱧᱩᱛᱩᱢ ᱫᱚ ᱯᱟᱹᱦᱤᱞ ᱢᱚᱱᱛᱨᱤ ᱟᱨ ᱥᱟᱶᱛᱟ ᱫᱚᱨᱚᱫᱤᱭᱟ ᱢᱟᱹᱱ ᱢᱟᱛᱟᱱᱤ ᱥᱟᱞᱫᱟᱱᱦᱟ ᱦᱟᱜ ᱛᱮᱠᱚ ᱪᱷᱟᱹᱴᱭᱟᱹᱨ ᱟᱠᱟᱫᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱮᱭᱟᱭ ᱜᱚᱴᱟᱝ ᱥᱚᱵᱽ-ᱰᱤᱷᱤᱡᱚᱱ ᱨᱮ ᱦᱟᱹᱴᱤᱧ ᱟᱠᱟᱫᱟᱠᱚ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱑) ᱢᱟᱨᱜᱟᱣ ᱒) ᱠᱣᱤᱯᱮᱢ ᱓) ᱥᱟᱱᱜᱮᱣᱢ ᱔)  ᱢᱳᱨᱢᱩᱜᱟᱣ ᱕) ᱯᱚᱱᱰᱟ ᱖) ᱫᱷᱟᱨᱵᱟᱱᱰᱚᱨᱟ ᱗) ᱠᱟᱱᱟᱠᱚᱱᱟ ᱾
ᱦᱟᱸᱥᱫᱟ ᱥᱚᱣᱵᱷᱮᱱᱫᱽᱨᱚ ᱥᱮᱠᱷᱚᱨ
ᱦᱟᱸᱥᱫᱟ ᱥᱚᱣᱵᱷᱮᱱᱫᱽᱨᱚ ᱥᱮᱠᱷᱚᱨ (ᱡᱟᱱᱟᱢ ᱑᱙᱘᱓) ᱫᱚ ᱢᱤᱫ ᱥᱤᱧᱚᱛᱤᱭᱟ. ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱦᱟᱸᱥᱫᱟ ᱫᱚ ᱨᱟᱺᱪᱤ ᱨᱮ ᱡᱟᱱᱟᱢ ᱞᱮᱱᱟᱭ, ᱜᱷᱟᱴᱥᱤᱞᱟᱹ ᱟᱨ ᱪᱟᱹᱠᱩᱞᱤᱭᱟᱹ ᱨᱮ ᱦᱟᱨᱟ ᱞᱮᱱᱟᱭ, ᱟᱨ ᱢᱚᱥᱟᱵᱩᱱᱤ ᱟᱥᱲᱟ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾  ᱟᱡ ᱵᱟᱵᱟ ᱛᱤᱠᱤᱱ ᱫᱚ ᱜᱷᱟᱴᱥᱤᱞᱟᱹ ᱨᱮᱭᱟᱜ ᱦᱤᱱᱫᱩᱥᱛᱟᱱ ᱠᱚᱯᱚᱨ ᱨᱮᱠᱤᱱ ᱠᱟᱹᱢᱤ ᱛᱟᱦᱮᱸᱫ ᱾ ᱱᱩᱭ ᱫᱚ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱢᱤᱫ ᱚᱥᱯᱟᱛᱟᱞ ᱟᱢᱟᱞᱤᱭᱟᱹ ᱞᱮᱠᱟᱛᱮ ᱠᱟᱹᱢᱤᱭᱟ ᱾  ᱒᱐᱑᱗ ᱠᱷᱚᱱ ᱱᱩᱭ ᱯᱟᱠᱩᱲ ᱨᱮ ᱪᱟᱹᱠᱨᱤ ᱠᱟᱱᱟᱭ ᱾
ᱡᱤᱭᱚᱱ
ᱡᱟᱹᱛ ᱞᱮᱠᱟᱛᱮ, ᱦᱟᱸᱥᱫᱟ ᱫᱚ ᱦᱚᱲ ᱦᱚᱯᱚᱱ ᱠᱟᱱᱟᱭ, ᱱᱚᱶᱟ ᱫᱚ ᱥᱤᱧᱚᱛ ᱨᱮᱭᱟᱜ ᱟᱹᱫᱤᱵᱟᱹᱥᱤ ᱛᱷᱚᱠ ᱠᱷᱚᱱ ᱢᱤᱫᱴᱟᱹᱝ ᱠᱟᱱᱟ ᱾ ᱚᱱᱟᱛᱮ ᱱᱩᱭᱟᱜ ᱯᱚᱛᱟᱵ ᱠᱚᱨᱮ ᱚᱱᱟ ᱫᱟ ᱚᱞ ᱥᱚᱫᱟᱨ ᱜᱮᱭᱟᱭ ᱾ ᱟᱡᱟᱜ ᱠᱟ.ᱦᱱᱤ ᱠᱚ ᱫᱟ ᱠᱷᱟᱴᱚ ᱠᱷᱟᱴᱚᱜᱮ ᱨᱮ ᱦᱚᱸ ᱟ.ᱰᱤ ᱜᱟ.ᱦᱤᱸᱨ ᱩᱭᱦᱟ.ᱨ ᱛᱟᱦᱮᱸᱱᱟ ᱾ ᱟᱨ ᱫᱷᱚᱨᱚᱢ ᱞᱟᱭ ᱞᱟᱠᱪᱟᱨ ᱠᱚᱨᱮᱱᱟᱜ ᱵᱷᱤᱛᱤᱨ ᱵᱟᱦᱟᱨ ᱨᱮᱭᱟᱜ ᱞᱟᱛᱷᱟ ᱠᱚᱭ ᱥᱚᱫᱚᱨ ᱜᱮᱭᱟ ᱾ ᱦᱟᱸᱥᱫᱟ ᱫᱚ ᱨᱟᱺᱪᱤ ᱨᱮ ᱡᱟᱱᱟᱢ ᱞᱮᱱᱟᱭ, ᱜᱷᱟᱴᱥᱤᱞᱟᱹ ᱟᱨ ᱪᱟᱹᱠᱩᱞᱤᱭᱟᱹ ᱨᱮ ᱦᱟᱨᱟ ᱞᱮᱱᱟᱭ, ᱟᱨ ᱢᱚᱥᱟᱵᱩᱱᱤ ᱟᱥᱲᱟ ᱨᱮ ᱚᱞᱚᱜ ᱠᱟᱱ ᱛᱟᱦᱮᱸᱫ ᱾   ᱟᱡ ᱵᱟᱵᱟ ᱛᱤᱠᱤᱱ ᱫᱚ ᱜᱷᱟᱴᱥᱤᱞᱟᱹ ᱨᱮᱭᱟᱜ ᱦᱤᱱᱫᱩᱥᱛᱟᱱ ᱠᱚᱯᱚᱨ ᱨᱮᱠᱤᱱ ᱠᱟᱹᱢᱤ ᱛᱟᱦᱮᱸᱫ ᱾ ᱱᱩᱭ ᱫᱚ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱯᱟᱦᱴᱟ ᱠᱷᱚᱱ ᱢᱤᱫ ᱚᱥᱯᱟᱛᱟᱞ ᱟᱢᱟᱞᱤᱭᱟᱹ ᱞᱮᱠᱟᱛᱮ ᱠᱟᱹᱢᱤᱭᱟ ᱾  ᱒᱐᱑᱗ ᱠᱷᱚᱱ ᱱᱩᱭ ᱯᱟᱠᱩᱲ ᱨᱮ ᱪᱟᱹᱠᱨᱤ ᱠᱟᱱᱟᱭ ᱾
ᱱᱩᱭ ᱫᱚ ᱯᱩᱭᱞᱩ ᱠᱷᱚᱱ ᱤᱝᱞᱤᱥ ᱛᱮ ᱚᱞ ᱛᱟᱦᱮᱸᱫ, ᱛᱚᱵᱮ ᱥᱟᱱᱛᱟᱲ ᱨᱮᱭᱟᱜ ᱛᱚᱨᱡᱚᱢᱟ ᱠᱚᱭ ᱚᱞ ᱥᱚᱫᱚᱨ ᱜᱮᱭᱟ ᱾  ᱟᱨ ᱦᱤᱱᱫᱤ ᱠᱷᱟᱱ ᱤᱝᱞᱤᱥ ᱛᱮ ᱦᱚᱸᱭ ᱚᱞ ᱜᱮᱭᱟ ᱾
ᱵᱤᱵᱟ.ᱫᱽ
᱑᱑ ᱚᱜᱚᱥᱴ ᱒᱐᱑᱗ ᱨᱮ ᱡᱷᱟᱨᱠᱷᱚᱸᱰ ᱥᱚᱨᱠᱟᱨ ᱦᱟᱸᱥᱫᱟ-ᱟᱜ ᱫᱤ ᱟᱹᱫᱤᱵᱟᱹᱥᱤ ᱣᱤᱞ ᱱᱚᱴ ᱰᱟᱱᱥ : ᱠᱟᱹᱦᱱᱤ ᱢᱟᱞᱟ ᱯᱚᱛᱚᱵ ᱮ ᱵᱮᱱ ᱞᱮᱫ ᱛᱟᱭᱟ ᱟᱨ ᱱᱩᱭ ᱫᱚ ᱪᱟᱹᱠᱨᱤ ᱠᱷᱟᱱ ᱠᱚ ᱩᱰᱩᱠ ᱜᱤᱰᱤ ᱞᱮᱫᱮᱭᱟ ᱾ ᱱᱩᱠᱩᱣᱟᱜ ᱢᱮᱱ ᱫᱚ ᱟᱹᱫᱤᱵᱟᱹᱥᱤ ᱞᱟᱠᱪᱟᱨ ᱟᱨ ᱥᱟᱱᱛᱟᱲ ᱛᱤᱨᱞᱟᱹ ᱠᱚ ᱵᱟᱹᱲᱤᱡ ᱰᱟᱦᱟᱨ ᱛᱮ ᱚᱞ ᱩᱨᱩᱢ ᱞᱮᱫ ᱠᱚᱣᱟ ᱾ ᱚᱱᱟ ᱛᱮ ᱥᱚᱨᱠᱟᱨ ᱟᱡᱟᱜ ᱯᱚᱛᱚᱵ ᱫᱚ ᱵᱮᱱ ᱞᱮᱫᱟᱭ ᱾ ᱢᱩᱲᱩᱛ ᱠᱚᱢᱯᱞᱮᱱ ᱫᱚ ᱩᱱ ᱚᱠᱛᱚ ᱨᱤᱱᱤᱡ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱨᱳᱞᱤᱝ ᱯᱟᱨᱴᱤ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ, ᱵᱤᱨᱳᱫᱷᱤ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱩᱨᱪᱷᱟ ᱟᱨ ᱡᱟᱢᱤᱭᱟ ᱢᱤᱞᱤᱭᱟ ᱤᱥᱞᱟᱢᱤᱭᱟ ᱯᱟᱦᱴᱟ ᱠᱷᱚᱱ ᱟᱜᱩ ᱞᱮᱱᱟ ᱾ ᱥᱚᱨᱠᱟᱨ-ᱟᱜ ᱱᱚᱶᱟ ᱠᱟᱹᱢᱤ ᱫᱚ ᱟᱭᱢᱟ ᱦᱚᱲ ᱠᱚ ᱞᱟᱱᱫᱟᱦᱟᱜ ᱛᱟᱦᱮᱸᱫ ᱾   ᱒᱐᱑᱗ ᱰᱤᱥᱮᱢᱵᱚᱨ ᱛᱮ ᱱᱚᱶᱟ ᱯᱚᱛᱚᱵ ᱨᱮᱭᱟᱜ ᱵᱮᱱ ᱫᱚ ᱠᱚ ᱨᱟᱠᱟᱵ ᱨᱩᱣᱟ.ᱲ ᱠᱮᱫ-ᱟ ᱾  ᱟᱨ ᱥᱟᱶ ᱛᱮ ᱦᱟᱸᱥᱫᱟ-ᱟᱜ ᱥᱚᱥᱯᱮᱸᱴ ᱚᱨᱰᱚᱨ ᱦᱚᱸ ᱠᱚ ᱨᱟᱠᱟᱵ ᱨᱩᱣᱟᱹᱲ ᱞᱮᱫᱼᱟ ᱛᱚᱵᱮ ᱱᱩᱭ ᱫᱚ ᱒᱐᱑᱘ ᱥᱟᱹᱦᱤᱛ ᱨᱮ ᱠᱟ.ᱢᱤ ᱨᱮ ᱵᱚᱞᱚ ᱨᱩᱣᱟᱹᱲ ᱠᱟᱱᱟᱭ ᱾
ᱜᱟᱲᱣᱟ ᱨᱚᱰ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱜᱟᱲᱣᱟ ᱨᱚᱰ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ: GHD) ᱫᱚ ᱯᱟᱞᱟᱢᱩ ᱦᱚᱱᱚᱛ, ᱡᱷᱟᱨᱠᱷᱚᱸᱰ, ᱥᱤᱧᱚᱛ ᱨᱮ ᱜᱟᱲᱣᱟ ᱥᱚᱦᱚᱨ ᱠᱷᱚᱱ ᱫᱚ ᱑᱐ ᱠᱤᱞᱚᱢᱤᱴᱚᱨ (᱖.᱒ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱵᱷᱤᱛᱤᱨ ᱨᱮ ᱦᱤᱡᱩᱜᱼᱟ ᱾ ᱡᱚᱛᱚ ᱢᱩᱬ ᱮᱠᱥᱯᱨᱮᱥ ᱟᱨ ᱯᱟᱥᱮᱱᱡᱚᱨ ᱴᱨᱮᱱ ᱱᱚᱸᱰᱮ ᱛᱤᱸᱜᱩᱭᱟ ᱾
ᱜᱟᱲᱣᱟ ᱨᱚᱰ ᱡᱚᱸᱠᱥᱚᱱ ᱠᱷᱚᱱ ᱯᱮᱭᱟ ᱨᱮᱞ ᱠᱷᱚᱸᱰ ᱚᱸᱰᱚᱠᱚᱜᱼᱟ :
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱯᱟᱞᱟᱢᱩ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ
ᱦᱟᱯᱷᱤᱡᱽ
thumb|ᱦᱟᱯᱷᱤᱡᱽ ᱠᱷᱟᱡᱟ ᱥᱮᱢᱥ–ᱩᱫᱽ–ᱫᱤᱱ ᱢᱩᱦᱟᱢᱢᱟᱫᱽ ᱦᱟᱯᱷᱤᱡᱽ ᱯᱟᱨᱥᱤᱭᱟᱱ ᱛᱮ ᱫᱚ خواجه شمس‌‌الدین محمد حافظ شیرازی‎, ᱦᱚᱦᱚ ᱧᱤᱛᱩᱢ ᱫᱚ ᱦᱟᱯᱷᱤᱡᱽ᱾ ᱦᱟᱯᱷᱤᱡᱽ ᱨᱮᱱᱟᱜ ᱢᱮᱱᱮᱫ ᱫᱚ ᱚᱠᱚᱭ ᱡᱟᱦᱟᱱᱟᱜ ᱟᱹᱰᱤᱭᱮ ᱫᱤᱥᱟᱹ ᱫᱚᱦᱚ ᱫᱟᱲᱮᱜ᱾ ᱡᱤᱭᱚᱱ ᱛᱟᱭ ᱫᱚ ᱑᱓᱑᱐ – ᱑᱓᱙᱐ ᱥᱮᱨᱢᱟ᱾ ᱦᱟᱯᱷᱤᱡᱽ ᱫᱚ ᱯᱟᱨᱥᱤᱭᱟᱱ ᱚᱱᱚᱬᱦᱤᱭᱟᱹ ᱠᱟᱱᱟᱭ᱾  ᱚᱠᱚᱭ ᱫᱚ ᱫᱩᱞᱟᱹᱲ ᱟᱨ ᱧᱩ ᱵᱩᱵᱞᱟᱜ ᱫᱚ ᱟᱹᱰᱤᱭᱮ ᱥᱟᱨᱦᱟᱣ ᱟᱠᱟᱫᱟ᱾ ᱚᱱᱟ ᱥᱟᱶ ᱫᱷᱚᱨᱚᱢ hypocrisy ᱠᱚ ᱦᱚᱸᱭ ᱨᱚᱲ ᱟᱠᱟᱫ ᱠᱚᱣᱟ᱾ ᱩᱱᱤᱭᱟᱜ ᱚᱞ ᱠᱚ ᱫᱚ ᱯᱟᱨᱥᱤᱭᱟᱱ ᱥᱟᱶᱦᱮᱫ ᱨᱮᱱᱟᱜ ᱫᱤᱯᱤᱞ ᱨᱮ ᱢᱮᱱᱟᱜᱼᱟ᱾ ᱚᱱᱟ ᱛᱮ ᱡᱚᱛᱚ ᱦᱚᱲᱟᱜ ᱚᱲᱟᱜ ᱨᱮᱜᱮᱢ ᱧᱮᱞᱟ ᱩᱱᱤᱭᱟᱜ ᱚᱞ ᱠᱚ ᱫᱚ ᱟᱹᱰᱤ ᱡᱚᱛᱚᱱ ᱛᱮ ᱠᱚ ᱫᱚᱦᱚ ᱟᱠᱟᱫᱟ᱾ ᱯᱟᱨᱥᱤᱭᱟᱱ ᱠᱚᱣᱟᱜ ᱢᱚᱪᱟ ᱨᱮ ᱦᱚᱸ ᱩᱱᱤᱭᱟᱜ ᱚᱞ ᱠᱚ ᱵᱷᱮᱱᱛᱟ ᱠᱷᱟᱛᱷᱟ ᱞᱮᱠᱟᱛᱮ ᱟᱭᱢᱟ ᱟᱧᱡᱚᱢᱚᱜᱼᱟ᱾ ᱩᱱᱤᱭᱟᱜ ᱚᱞ ᱠᱚ ᱫᱚ ᱟᱹᱰᱤᱜᱟᱱ ᱛᱚᱨᱡᱚᱢᱟ ᱟᱠᱟᱟ, ᱮᱱᱟᱞᱟᱭᱥᱤᱥ ᱟᱠᱟᱱᱟ᱾ ᱑᱔ ᱥᱟᱭ ᱨᱮᱱ ᱯᱟᱨᱥᱤᱭᱟᱱ ᱚᱱᱚᱬᱦᱤᱭᱟ ᱠᱚ ᱪᱮᱛᱟᱱ ᱦᱟᱯᱷᱤᱡᱟᱜ ᱚᱞ ᱨᱮᱱᱟᱜ ᱤᱱᱯᱷᱞᱩᱭᱮᱱᱥ ᱟᱹᱰᱤ ᱢᱮᱱᱟᱜᱼᱟ᱾ ᱦᱟᱯᱷᱤᱡᱽ ᱫᱚ ᱑᱔ ᱥᱟᱭ ᱨᱮᱱ ᱤᱨᱟᱱᱤ ᱚᱱᱚᱬᱦᱤᱭᱟᱹ ᱠᱟᱱᱟᱭ᱾ ᱵᱮᱥ ᱠᱟᱭᱛᱮ ᱟᱭᱟᱜ ᱚᱱᱚᱬᱦᱮ ᱤᱭᱟᱹ ᱛᱮᱜᱮ ᱩᱱᱤ ᱫᱚ ᱰᱷᱤᱨᱮ ᱧᱤᱛᱩᱢ ᱟᱠᱟᱱᱟ᱾
ᱥᱤᱣᱩᱞ
ᱥᱤᱣᱩᱞ (ᱠᱳᱨᱤᱭᱟᱱ ᱺ 서울; ) ᱮᱛᱚᱢᱼᱥᱟᱢᱟᱝ ᱮᱥᱤᱭᱟ ᱨᱮᱱᱟᱜ ᱫᱤᱥᱚᱢ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱠᱟᱱᱟ᱾ ᱱᱚᱣᱟ ᱱᱟᱜᱟᱨ ᱫᱚ ᱫᱤᱥᱚᱢ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱦᱟᱱ ᱜᱟᱰᱟ ᱟᱨᱮᱨᱮ ᱢᱮᱱᱟᱜᱼᱟ᱾ ᱱᱟᱜᱟᱨ ᱛᱟᱞᱢᱟ ᱠᱷᱚᱱ ᱖᱐ ᱠᱤᱞᱳᱢᱤᱴᱟᱨ ᱯᱟᱪᱮ ᱥᱮᱫ‌ ᱥᱟᱥᱟᱝ ᱫᱚᱨᱭᱟ ᱟᱨ ᱮᱛᱚᱢ ᱥᱮᱫ ᱔᱐ ᱠᱤᱞᱳᱢᱤᱴᱟᱨ ᱥᱟᱹᱜᱤᱱ ᱨᱮ ᱮᱛᱚᱢ ᱠᱳᱨᱤᱭᱟ ᱵᱚᱰᱟᱨ ᱢᱮᱱᱟᱜᱼᱟ᱾ ᱥᱤᱣᱩᱞ ᱱᱟᱜᱟᱨ ᱠᱚᱧᱮ ᱠᱳᱨᱤᱭᱟ ᱨᱮᱱᱟᱜ ᱞᱟᱠᱪᱟᱨ, ᱵᱮᱯᱟᱨ, ᱠᱟᱹᱣᱰᱤᱟᱹᱨᱤ, ᱨᱟᱡᱽᱟᱹᱨᱤ, ᱥᱤᱞᱯᱚ ᱟᱨ ᱥᱟᱥᱚᱱᱤᱭᱟᱹ ᱛᱟᱞᱢᱟ ᱠᱟᱱᱟ᱾ ᱖᱐᱕,᱒᱕ ᱠᱤᱢᱤ² (᱒᱓᱓.᱖᱙ sq ᱢᱟᱭᱤᱞ) ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ ᱱᱚᱣᱟ ᱱᱟᱜᱟᱨ ᱨᱮ ᱧᱤᱛ ᱙.᱗ ᱢᱤᱞᱤᱭᱚᱱ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱦᱟᱯᱷᱤᱡᱽ
ᱡᱤᱭᱳᱱ
ᱦᱟᱯᱷᱤᱡᱽ ᱫᱚᱭ ᱡᱟᱱᱟᱢ ᱟᱠᱟᱱᱟ ᱤᱨᱟᱱ ᱨᱮᱱᱟᱜ ᱥᱤᱨᱟᱡᱽ ᱨᱮ᱾ ᱯᱟᱨᱥᱤᱭᱟᱱ ᱥᱟᱶᱦᱮᱫ ᱨᱮ ᱟᱭᱢᱟ ᱮᱱᱮᱢ ᱢᱮᱱᱟᱜ ᱛᱟᱭ ᱨᱮᱦᱚᱸ ᱦᱟᱯᱷᱤᱡᱽ ᱤᱫᱤ ᱠᱟᱛᱮᱜ ᱫᱚ ᱟᱹᱰᱤ ᱰᱷᱤᱨ ᱵᱟᱝ ᱵᱟᱰᱟᱭ ᱟᱠᱟᱱᱟ᱾ ᱟᱭᱢᱟ ᱚᱞ ᱨᱮ ᱟᱭᱢᱟ ᱞᱮᱠᱟ ᱚᱞ ᱢᱮᱱᱟᱜᱼᱟ ᱩᱱᱤᱭᱟᱜ ᱡᱟᱱᱟᱢ ᱵᱮᱯᱟᱨ ᱛᱮ᱾ ᱢᱮᱱᱠᱷᱟᱱ ᱱᱟᱦᱟᱭ ᱥᱟᱱᱥᱤ ᱠᱚ ᱫᱚ ᱠᱚ ᱢᱚᱱᱮᱭᱮᱫᱟ ᱦᱟᱯᱷᱤᱡᱽ ᱫᱚ ᱑᱓᱑᱕ – ᱑᱓᱑᱗ ᱥᱮᱨᱢᱟ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱟᱨ ᱡᱟᱢᱤ ᱭᱟᱜ ᱢᱮᱱ ᱛᱮ ᱫᱚ ᱑᱓᱙᱐ ᱥᱮᱨᱢᱟ ᱨᱮᱭ ᱜᱚᱡ ᱟᱠᱟᱱᱟ᱾
ᱥᱤᱣᱩᱞ
ᱧᱩᱛᱩᱢ
ᱱᱚᱣᱟ ᱱᱟᱜᱟᱨ ᱨᱮᱱᱟᱜ ᱞᱟᱦᱟᱛᱮ ᱟᱭᱢᱟ ᱧᱩᱛᱩᱢ ᱛᱟᱦᱮᱠᱟᱱᱟ᱾ ᱡᱮᱪᱞᱮᱠᱟ ᱺ ᱣᱤᱨᱭᱮᱥᱚᱝ (ᱠᱳᱨᱤᱭᱟᱱᱺ 위례성; ᱦᱟᱱᱡᱟᱺ 慰禮城, ᱵᱟᱭᱮᱠᱡᱮ ᱨᱟᱡᱽ ᱚᱠᱛᱚ ᱨᱮ), ᱦᱟᱱᱭᱟᱝ (한양; 漢陽, ᱜᱚᱨᱭᱟᱳ ᱚᱠᱛᱚ ᱨᱮ), ᱦᱟᱱᱥᱮᱭᱚᱝ (한성; 漢城, ᱡᱚᱥᱮᱭᱚᱱ ᱚᱠᱛᱚ ᱨᱮ) ᱠᱮᱭᱡᱳ (경성; 京城, ᱡᱟᱯᱟᱱ ᱫᱚᱠᱷᱚᱞ ᱚᱠᱛᱚ ᱨᱮ) ᱮᱢᱟᱱ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ ᱫᱚ ᱠᱚᱧᱮ ᱥᱟᱢᱟᱝ ᱥᱤᱧᱚᱛ ᱨᱮ ᱢᱟᱱᱤᱯᱩᱨ ᱯᱚᱱᱚᱛ ᱨᱮᱱᱟᱜ ᱑᱖ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱒᱐᱑᱑ ᱥᱟᱞ ᱫᱷᱟᱹᱵᱤᱡ ᱫᱚ ᱤᱢᱯᱷᱟᱞ ᱯᱟᱪᱮ ᱛᱟᱭᱚᱢ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱡᱟᱹᱥᱛᱤ ᱦᱚᱲ ᱮᱞ ᱟᱱ ᱦᱚᱱᱚᱛ ᱠᱟᱱᱟ ᱾
ᱥᱤᱣᱩᱞ
ᱧᱩᱛᱩᱢ
ᱡᱟᱯᱟᱱ ᱠᱳᱨᱤᱭᱟ ᱫᱚᱠᱷᱚᱞ ᱚᱠᱛᱚ ᱨᱮ ᱦᱟᱱᱥᱮᱭᱚᱝ (한성; 漢城) ᱨᱮᱱᱟᱜ ᱧᱩᱛᱩᱢ ᱵᱚᱫᱚᱞ ᱠᱟᱛᱮᱡᱽ ᱠᱮᱭᱡᱳ (경성; 京城) ᱠᱚ ᱫᱚᱦᱚ ᱞᱮᱫᱟ, ᱦᱟᱱᱡᱟ '漢' ᱥᱟᱞᱟᱜ ᱠᱚᱱᱯᱷᱤᱭᱩᱥ (confusion) ᱵᱟᱝ ᱦᱩᱭᱩᱜ ᱠᱷᱟᱹᱛᱤᱨ᱾ (ᱢᱟᱬᱮ ᱠᱳᱨᱤᱭᱟᱱ ᱟᱹᱲᱟᱹ ᱦᱟᱱ (한) ᱢᱮᱱᱮᱫ ᱫᱚ "ᱢᱟᱨᱟᱝ") ᱡᱟᱯᱟᱱᱤ ᱯᱟᱹᱨᱥᱤ ᱛᱮ ᱱᱚᱣᱟ ᱨᱮᱱᱟᱜ ᱟᱨᱦᱚ ᱮᱴᱟᱜ ᱢᱮᱱᱮᱫ ᱫᱚ ᱪᱤᱱ ᱨᱮᱱᱟᱜ ᱦᱟᱱ ᱨᱟᱡᱽ ᱨᱮᱱ ᱦᱟᱱ ᱦᱚᱲ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱱᱟᱜᱟᱢ
ᱱᱚᱣᱟ ᱦᱚᱱᱚᱛ ᱫᱚ ᱑᱘ ᱡᱩᱱ ᱑᱙᱙᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱥᱤᱣᱩᱞ
ᱧᱩᱛᱩᱢ
ᱫᱚᱥᱟᱨ ᱡᱮᱜᱮᱛ ᱞᱟᱹᱰᱦᱟᱹᱭ ᱟᱨ ᱠᱳᱨᱤᱭᱟᱱ ᱵᱤᱯᱞᱚᱵ ᱛᱟᱭᱚᱢ ᱱᱟᱜᱟᱨ ᱨᱮᱱᱟᱜ ᱧᱩᱛᱩᱢ ᱱᱮᱛᱟᱨᱟᱜ ᱥᱤᱣᱩᱞ ᱧᱩᱛᱩᱢ ᱫᱚᱦᱚ ᱦᱩᱭ ᱮᱱᱟ, ᱠᱳᱨᱤᱭᱟᱱ ᱛᱮ ᱱᱚᱣᱟ ᱨᱮᱱᱟᱜ ᱢᱮᱱᱮᱫ "ᱨᱟᱡᱽᱜᱟᱲ ᱱᱟᱜᱟᱨ"᱾
ᱱᱟᱜᱟᱢ
ᱦᱟᱱ ᱜᱟᱰᱟ ᱟᱨᱮ ᱡᱟᱦᱟ ᱨᱮ ᱥᱤᱣᱩᱞ ᱱᱟᱜᱟᱨ ᱢᱮᱱᱟᱜᱼᱟ ᱱᱚᱰᱮ ᱥᱮᱫᱟᱭ ᱔᱐᱐᱐ BC ᱠᱷᱚᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱱᱟᱜᱟᱢ
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ ᱫᱚ ᱑᱘-᱐᱖-᱑᱙᱙᱗ ᱥᱟᱞ ᱵᱮᱱᱟᱣ ᱟᱠᱟᱱᱟ ᱟᱡᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱚᱨᱚᱯᱟᱛ ᱨᱮ ᱢᱮᱱᱟᱜᱼᱟ, ᱱᱚᱣᱟ ᱫᱚ ᱤᱢᱯᱷᱟᱞ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱔᱖᱙.᱔᱔ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾
ᱥᱤᱣᱩᱞ
ᱚᱛᱱᱚᱜ
ᱥᱤᱣᱩᱞ ᱠᱳᱨᱤᱭᱟ ᱨᱮᱱᱟᱜ ᱮᱛᱚᱢᱼᱯᱟᱪᱮ ᱥᱮᱫ ᱦᱟᱱ ᱜᱟᱰᱟ ᱟᱨᱮ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱖᱐᱕.᱒᱕ ᱠᱤᱢᱤ² (᱒᱓᱓.᱖᱙ sq ᱢᱟᱭᱤᱞ) ᱨᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾ ᱱᱚᱣᱟ ᱦᱟᱱ ᱜᱟᱰᱟ ᱱᱟᱜᱟᱢ ᱠᱷᱚᱱ ᱜᱮ ᱵᱮᱯᱟᱨᱼᱵᱟᱱᱤᱡᱽ ᱨᱮᱱᱟᱜ ᱰᱟᱦᱟᱨ ᱞᱮᱠᱟᱛᱮ ᱵᱮᱵᱦᱟᱨᱚᱜ ᱠᱟᱱ ᱛᱟᱦᱮᱱᱟ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱔᱕᱖,᱑᱑᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱢᱟᱞᱴᱟ ᱫᱤᱥᱚᱢ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ) ᱕᱕᱑ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱖᱓᱘ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱖᱕᱐/ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱑᱔.᱖᱓% ᱛᱟᱦᱮᱸ ᱠᱟᱱᱟ ᱾ ᱤᱢᱯᱷᱟᱞ ᱥᱟᱢᱟᱝ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱑ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱘᱒.᱘᱑% ᱢᱮᱱᱟᱜᱼᱟ ᱾
ᱥᱤᱣᱩᱞ
ᱥᱟᱥᱚᱱᱤᱭᱟᱹ ᱴᱚᱴᱷᱟ
ᱥᱤᱣᱩᱞ ᱒᱕ ᱜᱚᱴᱟᱱ ᱜᱩ (ᱠᱳᱨᱤᱭᱟᱱᱺ 구; ᱦᱟᱱᱡᱟᱺ 區) (ᱦᱚᱱᱚᱛ) ᱨᱮ ᱦᱟᱹᱴᱤᱝ ᱢᱮᱱᱟᱜᱼᱟ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱯᱟᱹᱨᱥᱤ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ (ᱱᱟᱶᱟ ᱜᱮ ᱵᱮᱱᱟᱣᱟᱜ ᱡᱤᱨᱤᱵᱟᱢ ᱦᱚᱱᱚᱛ ᱪᱷᱟᱰᱟ ᱠᱟᱛᱮ) ᱨᱮ ᱨᱚᱲᱮᱫ ᱯᱟᱹᱨᱥᱤ ᱠᱚᱫᱚ ᱢᱟᱱᱤᱯᱩᱨᱤ (᱓ ᱗᱕,᱒᱐᱗), ᱱᱮᱯᱟᱞᱤ (᱖,᱘᱕᱑), ᱠᱟᱵᱩᱭ (᱖,᱖᱒᱒), ᱦᱤᱱᱫᱤ (᱕,᱘᱗᱐), ᱛᱚᱝᱠᱷᱩᱞ (᱔,᱒᱐᱕), ᱠᱩᱠᱤ (᱑᱐,᱐᱘᱘) ᱢᱮᱱᱟᱜᱼᱟ ᱾
ᱥᱤᱣᱩᱞ
ᱰᱮᱢᱚᱜᱽᱨᱟᱯᱷᱤ
᱒᱐᱑᱑ ᱥᱮᱨᱢᱟ ᱢᱩᱪᱟᱹᱫ ᱨᱮ ᱠᱳᱨᱤᱭᱟ ᱨᱮᱱᱟᱜ ᱱᱚᱣᱟ ᱱᱟᱜᱟᱨ ᱨᱮ ᱑᱐.᱒᱙ ᱢᱤᱞᱤᱭᱚᱱ ᱦᱚᱱ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱒᱐᱑᱐ ᱥᱮᱨᱢᱟ ᱦᱚᱲᱮᱞ ᱠᱷᱚᱱ ᱐.᱒᱔% ᱠᱚᱢ ᱜᱮᱭᱟ᱾ ᱥᱤᱣᱩᱞ ᱨᱮᱱᱟᱜ ᱦᱚᱲᱮᱞ ᱑᱙᱙᱐ ᱥᱮᱨᱢᱟ ᱠᱷᱚᱱ ᱜᱮ ᱠᱚᱢᱚᱜ ᱠᱟᱱᱟ᱾
᱒᱐᱑᱖ ᱥᱮᱨᱢᱟ ᱨᱮ ᱱᱚᱣᱟ ᱱᱟᱜᱟᱨ ᱨᱮ ᱔᱐᱔,᱐᱓᱗ ᱜᱟᱱ ᱵᱟᱨᱦᱮ ᱫᱤᱥᱚᱢ ᱨᱮᱱ ᱦᱚᱲ ᱠᱚ ᱛᱟᱦᱮᱱ ᱠᱟᱱᱟ ᱱᱚᱣᱟ ᱫᱚ ᱜᱚᱴᱟ ᱠᱚᱧᱮ ᱠᱳᱨᱤᱭᱟ ᱨᱮᱱ ᱵᱚᱨᱦᱮ ᱫᱤᱥᱚᱢ ᱦᱚᱲᱮᱞ ᱨᱮᱱᱟᱜ ᱒᱒.᱙% ᱠᱟᱱᱟ᱾
ᱫᱷᱚᱨᱚᱢ
ᱥᱤᱣᱩᱞ ᱨᱮ ᱠᱷᱨᱤᱥᱴᱟᱱ ᱟᱨ ᱵᱷᱩᱫᱫᱷᱚ ᱫᱷᱚᱨᱚᱢ ᱜᱮ ᱢᱟᱨᱟᱝ ᱨᱮ ᱢᱮᱱᱟᱜᱼᱟ᱾ ᱟᱨ ᱮᱴᱟᱜ ᱫᱷᱚᱨᱚᱢ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱤᱥᱞᱟᱢ ᱟᱨ ᱠᱚᱱᱯᱷᱤᱭᱩᱥ ᱫᱷᱚᱨᱚᱢ᱾
ᱤᱢᱯᱷᱟᱞ ᱥᱟᱢᱟᱝ ᱦᱚᱱᱚᱛ
ᱚᱛᱱᱚᱜ
ᱯᱚᱨᱚᱢᱯᱟᱛ ᱥᱚᱦᱚᱨ ᱫᱚ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱱᱫᱤᱵᱟᱢ ᱦᱚᱸ ᱱᱚᱣᱟ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱢᱟᱱᱤᱯᱩᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱱᱚᱜᱟᱶ (ᱞᱚᱠ ᱥᱚᱵᱷᱟ ᱴᱚᱴᱷᱟ)
ᱱᱚᱜᱟᱶ ᱞᱚᱠ ᱥᱚᱵᱷᱟ ᱴᱚᱴᱷᱟ ᱫᱚ (ᱟᱥᱟᱢᱤᱥᱺ নগাঁও লোকসভা সমষ্টি; ᱤᱝᱨᱟᱹᱡᱤ: Nowgong Lok Sabha constituency) ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱑᱔ (ᱜᱮᱞ ᱯᱚᱱ) ᱜᱚᱴᱟᱝ ᱞᱚᱠ ᱥᱚᱵᱷᱟ ᱴᱚᱴᱷᱟ ᱠᱚ ᱢᱩᱫᱽ ᱨᱮ ᱢᱤᱫᱴᱮᱱ ᱴᱚᱴᱷᱟ ᱠᱟᱱᱟ| ᱱᱚᱣᱟ ᱴᱚᱴᱷᱟ ᱫᱚ ᱟᱥᱟᱢ ᱯᱚᱱᱚᱛ ᱨᱮᱭᱟᱜ ᱛᱟᱞᱟ-ᱢᱟᱞᱟ ᱠᱷᱚᱱᱰ ᱨᱮ ᱯᱟᱲᱟᱣ ᱟᱠᱟᱱᱟ|
ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ
ᱱᱚᱜᱟᱶ ᱞᱚᱠ ᱥᱚᱵᱷᱟ ᱴᱚᱴᱷᱟ ᱨᱮ ᱥᱮᱞᱮᱫ ᱟᱠᱟᱱ ᱵᱤᱫᱷᱟᱱ ᱥᱚᱵᱷᱟ ᱴᱚᱴᱷᱟ ᱠᱚ ᱫᱚ ᱞᱟᱛᱟ ᱨᱮ ᱮᱢ ᱟᱠᱟᱱ ᱞᱮᱠᱟᱱᱟᱺ-
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛᱛᱷᱚᱠ:ᱨᱟᱡᱟᱨᱤ
ᱚᱦᱢᱚᱫᱟᱵᱟᱫᱽ ᱦᱚᱱᱚᱛ
ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱚᱦᱢᱚᱫᱟᱵᱟᱫᱽ ᱠᱟᱱᱟ ᱾
ᱴᱷᱟᱹᱣᱠᱟᱹᱱ
ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱥᱟᱵᱚᱨᱢᱚᱛᱤ ᱥᱩᱨ ᱨᱮ ᱢᱮᱱᱟᱜ ᱜᱩᱡᱽᱨᱟᱴ ᱨᱮᱭᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱨ ᱥᱤᱧᱚᱛ ᱨᱮᱭᱟᱜ ᱮᱭᱟᱭ ᱟᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱚᱦᱢᱚᱫᱟᱵᱟᱫᱽ ᱠᱟᱱᱟ ᱾ ᱥᱟᱞ ᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱚᱦᱢᱚᱫᱟᱵᱟᱫᱽ ᱨᱤᱱ ᱦᱚᱲ ᱮᱞᱮᱞ ᱫᱚ ᱕᱘,᱑᱘,᱕᱑᱙ ᱠᱚ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮᱫᱚ ᱘᱐ᱹ᱑᱖% ᱫᱚ ᱵᱟᱡᱟᱨ ᱨᱮ ᱛᱟᱦᱮᱸᱱ ᱦᱚᱲ ᱠᱟᱱᱟ ᱠᱚ ᱾ ᱚᱦᱢᱚᱫᱟᱵᱟᱫᱽ ᱨᱮᱭᱟᱜ ᱩᱛᱚᱨ ᱱᱟᱠᱷᱟ ᱨᱮ ᱢᱚᱦᱮᱥᱟᱬᱟ, ᱥᱟᱵᱚᱨᱠᱟᱸᱴᱷᱟ, ᱟᱨ ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱨ, ᱯᱩᱨᱩᱵᱽ ᱨᱮ ᱠᱷᱮᱰᱟ ᱦᱚᱱᱚᱛ, ᱫᱩᱠᱷᱤᱱ ᱨᱮ ᱠᱷᱚᱸᱵᱷᱟᱛ ᱨᱮᱭᱟᱜ ᱚᱠᱷᱟᱛ ᱟᱨ ᱯᱩᱪᱷᱤᱢ ᱨᱮ ᱥᱩᱨᱮᱱᱫᱽᱨᱚᱱᱚᱜᱚᱨ ᱦᱚᱱᱚᱛ ᱢᱮᱱᱟᱜ-ᱟ ᱾
ᱱᱟᱜᱟᱢ
ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱫᱚ ᱵᱚᱢᱵᱮ ᱯᱨᱮᱥᱤᱰᱮᱱᱥᱤ ᱨᱮᱭᱟᱜ ᱢᱤᱫ ᱦᱟᱹᱴᱤᱧ ᱛᱟᱦᱮᱸ ᱠᱟᱱᱟ ᱾ ᱡᱟᱦᱟᱸ ᱨᱮᱫᱚ ᱟᱹᱰᱤᱜᱟᱱ ᱥᱚᱵᱽᱰᱤᱵᱷᱤᱡᱚᱱ ᱥᱟᱹᱢᱤᱞ ᱛᱟᱦᱮᱸ ᱠᱟᱱᱟ ᱾
ᱚᱛᱱᱚᱜ
ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱫᱚ ᱢᱮᱦᱥᱟᱱᱟ ᱟᱨ ᱜᱟᱱᱫᱷᱤᱱᱚᱜᱚᱨ ᱦᱚᱱᱚᱛ ᱛᱮ ᱩᱛᱚᱨ, ᱠᱷᱮᱰᱟ ᱟᱨ ᱟᱱᱚᱸᱫᱽ ᱦᱚᱱᱚᱛ ᱛᱮᱫᱚ ᱯᱩᱨᱩᱵᱽ ᱠᱷᱚᱱ, ᱵᱚᱴᱟᱫᱽ ᱟᱨ ᱵᱷᱟᱵᱽᱱᱚᱜᱚᱨ ᱦᱚᱱᱚᱛ ᱛᱮᱫᱚ ᱫᱩᱠᱷᱤᱱ ᱠᱷᱚᱱ ᱟᱨ ᱥᱩᱱᱫᱚᱨ ᱱᱚᱜᱚᱨ ᱦᱚᱱᱚᱛ ᱛᱮᱫᱚ ᱯᱩᱪᱷᱤᱢ ᱯᱟᱦᱴᱟ ᱠᱷᱚᱱ ᱜᱷᱮᱨᱟᱣ ᱮᱥᱮᱫ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱨᱮᱭᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱚᱦᱢᱚᱫᱟᱵᱟᱫᱽ ᱵᱟᱡᱟᱨ ᱠᱟᱱᱟ ᱾ ᱦᱚᱱᱚᱛ ᱨᱮᱭᱟᱜ ᱑᱐ ᱛᱟᱞᱩᱠᱟᱨᱮ ᱔᱗᱔ ᱟᱹᱛᱩ, ᱢᱤᱫᱴᱟᱹᱝ ᱫᱚ ᱥᱩᱱᱥᱟᱱ ᱟᱹᱛᱩ, ᱟᱨ ᱢᱤᱫᱴᱟᱹᱝ ᱫᱚ ᱠᱚᱨᱯᱚᱨᱮᱥᱚᱱ, ᱢᱤᱫᱴᱟᱹᱝ ᱫᱚ ᱠᱮᱱᱴᱚᱱᱢᱮᱴ ᱴᱚᱴᱷᱟ ᱟᱨ ᱗ ᱜᱚᱴᱟᱜ ᱢᱩᱱᱤᱥᱤᱯᱟᱞᱴᱤ ᱠᱚ ᱾
ᱠᱷᱚᱸᱰ
ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱫᱚ ᱑᱐ ᱜᱚᱴᱟᱝ ᱮᱞᱟᱠᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱚᱦᱢᱚᱫᱟᱵᱟᱫᱽ ᱦᱚᱱᱚᱛ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱗ᱹ᱐᱔᱕,᱓᱑᱒ ᱢᱮᱱᱟᱜ ᱠᱚᱣᱟ ᱾ ᱦᱚᱝᱠᱚᱝ ᱯᱚᱱᱚᱛ ᱥᱟᱶ ᱥᱩᱨ ᱥᱩᱯᱩᱨ ᱥᱚᱢᱟᱱ ᱜᱮᱭᱟ ᱾ ᱟᱨ ᱭᱩᱹᱮᱥᱹ ᱯᱚᱱᱚᱛ ᱣᱟᱥᱤᱝᱴᱚᱱ ᱥᱟᱶ ᱦᱚᱸ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱘ ᱟᱱᱟᱜ ᱴᱷᱟᱶ ᱮ ᱟᱢᱮᱴᱟ ᱾ (᱖᱔᱐ ᱠᱷᱚᱱ]]).
ᱥᱤᱧᱚᱛ ᱨᱮᱭᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱚᱠᱛᱚ ᱨᱮ ᱦᱚᱱᱚᱛ ᱨᱤᱱ ᱗᱔ᱹ᱘᱑% ᱦᱚᱲ ᱫᱚ ᱜᱩᱡᱽᱨᱟᱛᱤ ᱯᱟᱹᱨᱥᱤ ᱠᱚ ᱨᱚᱲᱟ, ᱑᱗ᱹ᱕᱕% ᱦᱚᱲ ᱫᱚ ᱦᱤᱱᱫᱤ ᱯᱟᱹᱨᱥᱤ ᱠᱚ ᱨᱚᱲᱟ, ᱒ᱹ᱗᱒% ᱫᱚ ᱩᱨᱫᱩ ᱯᱟᱹᱨᱥᱤ ᱠᱚ ᱨᱚᱲᱟ, ᱑ᱹ᱗᱙% ᱫᱚ ᱥᱤᱱᱫᱷᱤ ᱟᱨ ᱑ᱹ᱖᱐% ᱫᱚ ᱢᱚᱨᱟᱴᱷᱤ ᱯᱟᱹᱨᱥᱤ ᱟᱠᱚᱣᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱨᱚᱲᱟ ᱾
ᱱᱚᱰᱮ ᱢᱮᱱᱟᱜ ᱠᱚ ᱕,᱘᱑᱖,᱕᱑᱙ ᱦᱚᱲ ᱮᱞᱮᱞ ᱠᱷᱚᱱ ᱘᱐ᱹ᱑᱘% ᱫᱚ ᱵᱟᱡᱟᱨ ᱨᱮ ᱛᱟᱦᱮᱸᱱ ᱦᱚᱲ ᱠᱟᱱᱟ ᱠᱚ ᱒᱐᱐᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱾
ᱥᱤᱧᱚᱛ ᱥᱚᱨᱠᱟᱨ
ᱵᱷᱟᱨᱚᱛ ᱥᱚᱨᱠᱟᱨ, ᱥᱤᱧᱚᱛ ᱥᱚᱨᱠᱟᱨ ᱥᱮ ᱛᱟᱞᱢᱟ ᱥᱚᱨᱠᱟᱨ ᱧᱩᱛᱩᱢ ᱛᱮᱦᱚᱸ ᱵᱟᱲᱟᱭᱚᱜᱼᱟ, ᱫᱚ ᱥᱤᱧᱚᱛ ᱨᱮᱭᱟᱜ ᱦᱚᱠᱤᱛ ᱦᱚᱛᱮᱛᱮ ᱵᱮᱱᱟᱣ ᱒᱘ ᱜᱚᱴᱟᱱ ᱯᱚᱱᱚᱛ ᱟᱨ ᱘ ᱜᱚᱴᱟᱱ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮ ᱥᱟᱥᱚᱱᱮᱫ ᱟᱹᱭᱫᱟᱹᱨᱤ ᱜᱮ ᱢᱤᱫ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱜ ᱟᱹᱯᱱᱟᱹᱛ ᱠᱚ ᱢᱮᱛᱟᱜᱼᱟ᱾ ᱥᱚᱨᱠᱟᱨᱟᱜ ᱢᱟᱹᱪᱤ ᱫᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱨᱮ ᱢᱮᱱᱟᱜᱼᱟ᱾
ᱠᱟᱫᱟᱢ
ᱠᱟᱫᱟᱢ ᱵᱟᱝ ᱵᱩᱞ ᱵᱟᱫᱟᱢ(ᱵᱟᱭᱱᱚᱢᱟᱭᱟᱞ ᱧᱩᱛᱩᱢᱺ Anthocephalus indicus ᱤᱝᱨᱮᱡᱤ ᱧᱩᱛᱩᱢ ᱺ burflower tree,laran,leichhardt pine,rubiaceae ᱜᱷᱟᱨᱚᱪ Neopamar ᱫᱟᱨᱮ ᱠᱟᱱᱟ᱾ ᱡᱟᱦᱟᱸ ᱫᱚ ᱱᱤᱯ ᱧᱩᱛᱩᱢ ᱛᱮᱦᱚᱸ ᱠᱚ ᱪᱤᱱᱦᱟᱹᱣ ᱜᱮᱭᱟ᱾ ᱚᱱᱟ ᱵᱮᱜᱚᱨ ᱦᱚᱸ ᱫᱟᱨᱮ ᱯᱩᱥᱯᱚ, ᱢᱮᱜᱷᱟᱜᱽᱢᱚᱯᱨᱤᱭᱟ, ᱠᱚᱨᱱᱚ ᱯᱨᱤᱠ, ᱵᱷᱩᱝᱜᱚ ᱯᱩᱥᱯᱚ, ᱥᱚᱨᱥᱚᱠ, ᱯᱨᱟᱵᱨᱤᱥᱚ, ᱞᱚᱞᱚᱱᱟᱯᱨᱤᱭᱚ, ᱥᱩᱨᱚᱵᱷᱤ, ᱥᱤᱱᱫᱷᱩ ᱯᱩᱥᱯᱚ ᱦᱚᱸ ᱠᱟᱫᱟᱢ ᱨᱮᱱᱟᱜ ᱧᱩᱛᱩᱢ ᱠᱟᱱᱟ᱾
ᱥᱮᱫᱟᱭ ᱛᱟᱦᱮ ᱠᱟᱱᱟ
ᱵᱟᱝᱞᱟᱫᱮᱥ, ᱵᱷᱟᱨᱚᱛ ᱨᱮᱱᱟᱜ ᱞᱚᱞᱚ ᱡᱟᱜᱟ ᱨᱮ, ᱪᱤᱱ ᱢᱟᱞᱚᱭ ᱠᱟᱫᱟᱢ ᱨᱮᱱᱟᱜ ᱥᱮᱫᱟᱭ ᱛᱟᱦᱮ ᱠᱟᱱ ᱡᱟᱜᱟ᱾
ᱩᱫᱫᱷᱟᱣ ᱴᱷᱟᱠᱨᱮ
ᱩᱫᱫᱦᱟᱣ ᱴᱷᱟᱠᱨᱮ ᱙ᱡᱟᱱᱟᱢ; ᱒᱗, ᱡᱩᱞᱟᱭ ᱑᱙᱖᱐) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱ ᱢᱤᱫᱴᱮᱱ ᱨᱟᱡᱟᱨᱤᱭᱟᱹ ᱠᱟᱱᱟᱭ ᱟᱨ ᱱᱟᱦᱟᱜ ᱢᱚᱦᱟᱨᱟᱥᱴᱨᱚ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱠᱟᱱᱟ | ᱟᱨ ᱱᱟᱦᱟᱜ ᱥᱤᱵᱽ ᱥᱮᱱᱟ ᱯᱟᱨᱴᱤ ᱨᱮᱱ ᱯᱟᱨᱥᱮᱛ ᱠᱟᱱᱟᱭ|
ᱮᱥᱠᱟᱨ ᱡᱤᱭᱚᱱ
ᱩᱫᱫᱷᱟᱣ ᱴᱷᱟᱠᱨᱮ ᱫᱚ ᱨᱟᱥᱢᱤ ᱴᱷᱟᱠᱨᱮ ᱥᱟᱶᱮ ᱵᱟᱯᱞᱟ ᱞᱮᱱᱟ ᱟᱨ ᱩᱱᱤ ᱛᱤ ᱨᱮᱱ ᱵᱟᱨᱭᱟ ᱜᱤᱫᱽᱨᱟᱹ ᱢᱮᱱᱟᱜ ᱠᱤᱱ ᱛᱟᱭᱟ ᱟᱫᱤᱛᱭᱟ ᱟᱨ ᱛᱮᱡᱟᱥ|
ᱢᱟᱨᱟᱝᱤᱡ ᱦᱚᱯᱚᱱ ᱟᱫᱤᱛᱭᱟ ᱫᱚ ᱭᱩᱣᱟ ᱥᱮᱱᱟ ᱨᱮᱱ ᱯᱟᱨᱥᱮᱛ ᱠᱟᱱᱟᱭ, ᱦᱩᱰᱤᱧᱤᱡ ᱫᱚ ᱦᱚᱯᱚᱱ ᱛᱮᱡᱟᱥ ᱫᱚ ᱱᱤᱣ ᱭᱚᱨᱠ ᱯᱚᱱᱚᱛ ᱨᱮᱭᱟᱜ ᱵᱩᱯᱷᱟᱞᱚ ᱱᱟᱝᱜᱽᱨᱦᱟ ᱨᱮᱭᱟᱜ ᱵᱤᱨᱫᱟᱹ ᱜᱟᱲ ᱨᱮᱭᱮ ᱯᱟᱲᱦᱟᱣᱚᱜ ᱠᱟᱱᱟ| ᱛᱮᱡᱟᱥ ᱫᱚ ᱟᱡ ᱵᱟᱵᱟ ᱟᱨ ᱟᱡ ᱫᱟᱫᱟ ᱞᱮᱠᱟ ᱩᱫᱩᱜᱚᱜ ᱦᱚᱲ ᱫᱚᱭ ᱵᱟᱝ ᱠᱟᱱᱟ|᱑᱖ ᱡᱩᱞᱟᱭ ᱒᱐᱑᱒ ᱢᱟᱹᱦᱤᱛ ᱨᱮ ᱩᱫᱫᱷᱟᱣ ᱴᱷᱟᱠᱨᱮ ᱫᱚ ᱞᱤᱞᱟᱶᱟᱛᱤ ᱦᱚᱥᱯᱤᱴᱟᱞ ᱨᱮ ᱨᱮ ᱠᱚ ᱵᱷᱩᱨᱛᱤ ᱞᱮᱫᱮᱭᱟ ᱠᱚᱲᱟᱢ ᱦᱟᱹᱥᱩ ᱠᱷᱟᱹᱛᱤᱨ| ᱚᱱᱫᱮ ᱩᱱᱤᱭᱟᱜ ᱚᱯᱨᱮᱥᱚᱱ ᱟᱹᱰᱤ ᱱᱟᱭ ᱱᱟᱯᱟᱭ ᱛᱮ ᱦᱩᱭᱮᱱ ᱛᱟᱭᱟ|
ᱨᱟᱡᱟᱨᱤ ᱠᱮᱨᱤᱭᱟᱨ
᱒᱐᱐᱒ ᱥᱮᱨᱢ ᱨᱮ ᱴᱷᱟᱠᱨᱮ ᱫᱚ ᱟᱡᱟᱜ ᱨᱟᱡᱟᱨᱤ ᱠᱮᱨᱤᱭᱨᱮ ᱮᱛᱚᱦᱚᱵ ᱞᱮᱫᱟ, ᱵᱽᱨᱤᱦᱟᱱ ᱢᱩᱢᱵᱟᱭ ᱢᱩᱱᱤᱥᱤᱯᱟᱞ ᱜᱚᱯᱚᱲᱚ ᱨᱮᱭᱟᱜ ᱵᱟᱪᱷᱱᱟᱣ ᱨᱮ ᱯᱚᱯᱚᱨᱪᱟᱨᱤᱡ ᱞᱮᱠᱟ ᱛᱮ ᱮᱴᱚᱦᱚᱵ ᱠᱟᱛᱮ ᱟᱨ ᱚᱱᱟ ᱨᱮ ᱟᱹᱰᱤ ᱢᱚᱡᱽ ᱠᱚ ᱩᱫᱩᱜ ᱥᱚᱫᱚᱨ ᱠᱮᱫᱟ| ᱩᱱᱤ ᱫᱚ ᱒᱐᱐᱓ ᱥᱮᱨᱢᱟ ᱨᱮ ᱥᱤᱵᱽ ᱥᱮᱱᱟ ᱯᱟᱨᱴᱤ ᱨᱮᱱ ᱠᱟᱹᱡᱽᱣᱟᱹ ᱯᱟᱨᱥᱮᱛ ᱞᱮᱠᱟ ᱴᱮ ᱠᱚ ᱵᱟᱦᱟᱞ ᱠᱮᱫᱮᱭᱟ| ᱒᱐᱑᱖ ᱥᱮᱨᱢ ᱥᱤᱵᱽ ᱥᱮᱱ ᱟ ᱦᱚᱛᱮ ᱴᱮ ᱪᱷᱟᱯᱟ ᱥᱚᱫᱚᱨᱚᱜ ᱠᱟᱱ ᱫᱤᱱᱟᱹᱢ ᱢᱟᱨᱟᱴᱷᱤ ᱵᱮᱣᱨᱟ ᱥᱟᱠᱟᱢ ᱨᱮᱱ ᱢᱩᱠᱷᱭᱟᱹ ᱥᱟᱥᱟᱯᱲᱟᱣᱤᱡ ᱞᱮᱠᱟ ᱛᱮ ᱫᱟᱭᱤᱠᱮ ᱜᱚᱜ ᱞᱮᱫᱟ ᱟᱨ ᱒᱐᱑᱙ ᱥᱮᱨᱢᱟ ᱨᱮ ᱫᱚ ᱢᱚᱦᱟᱨᱥᱴᱨᱚ ᱯᱚᱱᱚᱛ ᱨᱮᱱ ᱢᱩᱠᱷᱭᱟᱹ ᱢᱚᱱᱛᱨᱤ ᱦᱩᱭᱩᱜ ᱢᱟᱲᱟᱝ ᱦᱟᱹᱵᱤᱡ-ᱮ ᱠᱟᱹᱢᱤ ᱠᱟᱱ ᱛᱟᱸᱦᱮᱸ ᱠᱟᱱᱟ|
᱒᱐᱐᱖ ᱥᱮᱨᱢᱟ ᱨᱮ ᱥᱤᱵᱽ ᱥᱮᱱᱟ ᱯᱟᱨᱴᱤ ᱛᱟᱞᱟ ᱨᱮ ᱠᱮᱪᱮᱫ ᱦᱩᱭ ᱞᱮᱱᱟ, ᱪᱮᱫᱟᱜ ᱥᱮ ᱟᱡ ᱠᱟᱠᱟ ᱦᱚᱯᱚᱱ ᱨᱟᱡᱽ ᱴᱷᱟᱠᱨᱮ ᱥᱤᱵᱽ ᱥᱮᱱᱟ ᱠᱷᱚᱱ ᱚᱰᱚᱠ ᱠᱟᱛᱮ ᱢᱚᱦᱟᱨᱟᱥᱴᱨᱚ ᱱᱚᱵᱚ ᱱᱤᱨᱢᱟᱱ ᱥᱮᱱᱟ ᱥᱮᱱᱟ ᱢᱤᱰᱴᱮᱱ ᱨᱟᱡᱟᱨᱤ ᱫᱚᱞᱮ ᱛᱮᱭᱟᱨ ᱞᱮᱫᱟ| ᱒᱐᱑᱒ ᱥᱮᱨᱢᱟ ᱨᱮ ᱟᱡ ᱵᱟᱵᱟ ᱜᱩᱨᱮᱱ ᱛᱟᱭᱚᱢ, ᱥᱤᱵᱽ ᱥᱮᱱᱟ ᱯᱟᱨᱴᱤ ᱨᱮᱱ ᱯᱟᱨᱥᱮᱛ ᱞᱮᱠᱟ ᱛᱮ ᱒᱐᱑᱓ ᱥᱨᱮᱢᱟ ᱨᱮ ᱰᱟᱭᱤᱠᱮ ᱦᱟᱛᱟᱣ ᱞᱮᱫᱟ ᱟᱨ ᱩᱱᱤᱭᱟᱜ ᱟᱭᱩᱨ ᱛᱮ ᱒᱐᱑᱔ ᱥᱮᱨᱢᱟ ᱨᱮ ᱮᱱᱹᱰᱤᱹᱮᱹ ᱛᱩᱞᱩᱡ ᱢᱤᱞᱟᱹᱣ ᱠᱟᱛᱮ ᱢᱚᱦᱟᱨᱟᱥᱴᱨᱚ ᱨᱮ ᱥᱚᱨᱠᱟᱨ ᱚ ᱵᱮᱨᱮᱫ ᱞᱮᱫᱟ|
ᱩᱱᱤ ᱫᱚ ᱟᱡᱟᱜ ᱨᱟᱡᱟᱨᱤ ᱠᱮᱨᱤᱭᱟᱨ ᱨᱮ ᱚᱡᱟᱴᱟᱜ ᱥᱚᱝᱥᱚᱫᱤᱭᱟᱹ ᱦᱩᱫᱟᱹ ᱜᱮ ᱵᱟᱭ ᱦᱟᱛᱟᱣ ᱞᱮᱫᱟ ᱢᱮᱱᱠᱷᱟᱱ ᱒᱘ ᱱᱚᱵᱷᱮᱢᱵᱚᱨ ᱒᱐᱑᱙ ᱨᱮ ᱢᱟᱨᱟᱥᱴᱨᱚ ᱯᱚᱱᱚᱛ ᱨᱮᱱ ᱑᱙ ᱟᱹᱱᱤᱡ ᱢᱩᱠᱷᱭᱟᱹ ᱢᱚᱱᱛᱨᱤ ᱞᱮᱠᱟ ᱛᱮ ᱠᱤᱨᱤᱭᱟᱹᱭ ᱦᱟᱛᱟᱣ ᱠᱮᱫᱟ|
ᱢᱟᱴᱤᱥᱤ, ᱦᱮᱱᱨᱤ
ᱦᱮᱱᱨᱤ ᱮᱢᱤᱞᱤ ᱵᱮᱱᱚᱭᱮᱴ (ᱯᱷᱮᱨᱮᱸᱪᱺ[ɑ̃ʁi emil bənwɑ matis]; ᱓᱑ ᱰᱤᱥᱮᱢᱵᱚᱨ ᱑᱘᱖᱙ᱼ ᱓ ᱱᱚᱵᱷᱮᱢᱵᱚᱨ ᱑᱙᱕᱔) ᱫᱚ ᱢᱤᱫ ᱯᱷᱮᱨᱮᱸᱪ ᱵᱟᱰᱚᱦᱤ ᱠᱟᱱᱟᱭ᱾ ᱦᱮᱱᱨᱤ ᱟᱡᱟᱜ ᱨᱚᱝ ,ᱞᱚᱲᱮ, ᱢᱩᱲᱩᱛ ᱪᱷᱟᱸᱪᱚᱱᱤᱭᱟᱹ ᱠᱷᱟᱹᱛᱤᱨ ᱮ ᱧᱩᱛᱩᱢ ᱞᱮᱱ ᱛᱟᱦᱮᱱ ᱾ᱟᱡ ᱫᱚ ᱪᱷᱟᱸᱪᱚᱱᱤᱭᱟᱹ, ᱪᱷᱟᱯᱟᱵᱮᱱᱟᱣᱤᱡ ᱟᱨ ᱛᱷᱟᱯᱚᱱᱤᱭᱟᱹᱭ ᱛᱟᱦᱮᱸᱠᱟᱱ ᱤᱠᱷᱟᱹᱱ ᱢᱩᱲᱩᱛ ᱫᱚ ᱪᱤᱛᱟᱹᱨᱤᱭᱟᱹ ᱠᱟᱱᱟᱭ ᱾ ᱢᱟᱛᱤᱥᱤ ᱫᱳ ᱯᱟᱵᱞᱳ ᱯᱤᱠᱟᱥᱳ ᱥᱟᱶ ᱠᱚ ᱡᱚᱠᱷᱟ ᱛᱩᱞᱟᱹ ᱮᱭᱟ , ᱡᱟᱦᱟᱸᱭ ᱤᱥᱤ ᱟᱱ ᱥᱟᱭᱟᱝ ᱮᱛᱚᱦᱚᱵ ᱨᱮ ᱧᱮᱞᱚᱜ ᱪᱤᱛᱟᱹᱨ ᱥᱤᱨᱤᱡ ᱨᱮ ᱦᱩᱞᱼᱟᱱ ᱞᱟᱦᱟᱱᱛᱤ ᱠᱟᱹᱢᱤ ᱠᱤᱱ ᱥᱟᱵ ᱞᱮᱫᱟ ᱥᱟᱶᱛᱮ ᱛᱷᱟᱯᱚᱱ ᱠᱟᱹᱢᱤ ᱦᱚᱸᱠᱤᱱ ᱞᱟᱦᱟ ᱞᱮᱫᱼᱟ ᱾ ᱟᱡ ᱯᱤᱠᱟᱥᱳ ᱥᱟᱞᱟᱜ ᱤᱥᱤ ᱥᱟᱭᱟᱝ ᱤᱱᱟᱹᱚᱠᱛᱚ ᱨᱮᱱᱟᱜ ᱪᱤᱛᱟᱹᱨ ᱨᱮᱱᱟᱜ ᱢᱮᱱᱮᱛ ᱟᱨ ᱚᱨᱥᱚᱝ ᱠᱤᱱ ᱥᱚᱫᱚᱨ ᱞᱮᱫᱼᱟ ᱾
ᱡᱟᱱᱟᱢ
ᱢᱟᱴᱤᱥᱤ ᱓᱑ ᱰᱮᱥᱮᱢᱵᱚᱨ ᱑᱘᱖᱙ ᱥᱟᱞ ᱨᱮ ᱮᱛᱚᱢ ᱯᱷᱨᱟᱱᱥ ᱮᱱᱟᱜ ᱠᱟᱴᱮᱣᱼᱠᱟᱢᱵᱨᱮᱥᱤᱥ ᱨᱮ ᱢᱤᱫ ᱠᱤᱥᱟᱹᱬ ᱦᱳᱲᱳᱼᱜᱚᱦᱚᱢ ᱵᱮᱯᱟᱨᱤ ᱚᱲᱟᱜ ᱨᱮ ᱢᱟᱨᱟᱝ ᱦᱚᱯᱚᱱ ᱞᱮᱠᱟᱛᱮ ᱡᱟᱱᱟᱢ ᱞᱮᱱᱟᱭ ᱾ ᱟᱡᱟᱜ ᱟᱯᱟᱛ ᱧᱩᱛᱩᱢ ᱮᱢᱤᱞᱤᱼᱦᱤᱯᱳᱞᱟᱭᱤᱴᱼᱦᱮᱱᱨᱤ ᱢᱟᱴᱤᱥᱤ ᱟᱨ ᱟᱭᱚ ᱧᱩᱛᱩᱢ ᱟᱱᱼᱟ ᱦᱮᱞᱚᱤᱡ ᱜᱮᱨᱟᱨᱰ ᱾
=ᱟᱬᱜᱟᱛ ᱡᱤᱭᱚᱱ= ᱑᱙᱘᱗ ᱨᱮ ᱟᱡ ᱯᱟᱨᱤᱥ ᱯᱭᱟᱨᱤᱥ ᱟᱹᱭᱤᱱ ᱯᱟᱲᱦᱟᱣ ᱮ ᱪᱟᱞᱟᱣ ᱮᱱᱟ ᱾ ᱟᱡᱟᱜ ᱯᱟᱲᱦᱟᱣ ᱨᱮ ᱡᱩᱜᱭᱟᱹᱮᱱ ᱛᱟᱭᱚᱢ ᱞᱤ ᱪᱟᱴᱮᱭᱚᱼᱪᱟᱢᱵᱨᱮᱥᱤᱥ ᱨᱮ ᱠᱳᱨᱴ ᱟᱰᱢᱤᱱᱤᱥᱴᱨᱮᱴᱚᱨ ᱞᱮᱠᱟᱛᱮ ᱠᱟᱹᱢᱤ ᱞᱮᱫᱟᱭ ᱾ ᱑᱘᱘᱙ ᱨᱮ ᱟᱡ ᱟᱯᱮᱱᱰᱤᱪᱤᱴᱤᱥ ᱵᱮᱢᱟᱨ ᱠᱷᱚᱱ ᱵᱮᱥ ᱮᱱ ᱛᱟᱭᱚᱢ ᱟᱡ ᱟᱭᱚ ᱪᱤᱛᱟᱹᱨ ᱱᱮᱱᱟᱣ ᱨᱮᱱᱟᱜ ᱥᱟᱢᱟᱱ ᱮ ᱠᱤᱨᱤᱧ ᱟᱹᱜᱩ ᱦᱟᱫᱮ ᱛᱟᱦᱮᱸᱫ ᱩᱱ ᱡᱚᱦᱚᱜ ᱯᱩᱭᱞᱩ ᱪᱤᱛᱟᱹᱨ ᱮ ᱵᱮᱸᱟᱣ ᱞᱮᱫᱼᱟ ᱿ ᱤᱱᱟᱹ ᱛᱟᱭᱚᱢ ᱟᱡ ᱪᱤᱛᱟᱹᱨ ᱵᱮᱱᱟᱣ ᱨᱮᱜᱮ ᱢᱚᱱᱮ ᱠᱮᱫᱟᱭ ᱟᱨ ᱱᱚᱣᱟ ᱫᱚ "ᱢᱤᱫ ᱞᱮᱠᱟᱱ ᱥᱚᱨᱚᱜ ᱯᱩᱨᱤ" ᱞᱮᱠᱟᱭ ᱢᱮᱛᱟ ᱦᱟᱫ ᱛᱟᱦᱮᱸᱫ ᱾ ᱱᱚᱣᱟ ᱧᱮᱞᱛᱮ ᱟᱡ ᱵᱟᱵᱟ ᱟᱹᱰᱤᱜᱮ ᱟᱹᱲᱤᱥ ᱮᱱᱟᱭ ᱾ 1᱘᱙᱑ ᱨᱮ ᱟᱡ ᱮᱠᱟᱰᱮᱢᱤ ᱡᱩᱞᱤᱭᱟᱱ ᱨᱮ ᱪᱤᱛᱟᱹᱨ ᱜᱮᱭᱟᱱ ᱦᱟᱥᱚᱞ ᱞᱟᱹᱜᱤᱫ ᱯᱭᱟᱨᱤᱥ ᱮ ᱨᱩᱣᱟᱲ ᱮᱱᱟ, ᱚᱱᱰᱮ ᱣᱤᱞᱤᱭᱚᱢᱼᱟᱰᱳᱞᱯᱷ ᱵᱚᱣᱜᱭᱨᱮᱣ ᱟᱨ ᱜᱩᱥᱛᱟᱵᱷᱮ ᱢᱚᱨᱮᱣ ᱴᱷᱮᱫ ᱮ ᱯᱟᱹᱴᱷᱩᱣᱟᱹ ᱮᱱᱟ ᱾ ᱮᱛᱚᱦᱚᱵ ᱫᱚ ᱟᱡ ᱡᱟᱣᱟᱱ ᱞᱮᱠᱟᱱᱟᱜ ᱛᱤᱸᱜᱩᱱ ᱡᱤᱭᱚᱱ ᱪᱤᱛᱟᱹᱨ ᱮ ᱵᱮᱱᱟᱣ ᱛᱟᱦᱮᱸᱫ ᱾ ᱑᱘᱙᱖ᱼ᱙᱗ ᱨᱮ ᱢᱟᱴᱤᱥᱤ ᱚᱥᱴᱨᱮᱞᱤᱭᱟᱱ ᱪᱤᱛᱟᱹᱨ ᱵᱟᱰᱚᱦᱤ ᱡᱚᱱ ᱯᱤᱴᱚᱨ ᱨᱚᱥᱮᱞ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ ᱾ ᱑᱘᱙᱘ ᱨᱮ ᱠᱟᱢᱤᱞᱮ ᱯᱤᱥᱟᱨᱳ ᱦᱟᱜ ᱫᱤᱥ ᱦᱩᱫᱤᱥ ᱛᱮ ᱞᱚᱱᱰᱚᱱ ᱨᱤᱱᱤᱡ ᱡᱮᱹ ᱮᱢᱹ ᱰᱚᱵᱞᱩᱹ ᱴᱚᱨᱱᱚᱨ (j m w turner)ᱴᱷᱮᱫ ᱪᱤᱛᱟᱹᱨ ᱪᱮᱫᱚᱜ ᱮ ᱪᱟᱞᱟᱣ ᱞᱮᱱᱟ ᱾
=ᱡᱚᱨᱴᱨᱩᱰ ᱥᱴᱟᱭᱤᱱ, ᱮᱠᱟᱰᱮᱢᱤ ᱢᱟᱴᱤᱥᱤ ᱟᱨ ᱠᱚᱨᱱ ᱥᱤᱥᱴᱚᱨ= ᱮᱯᱨᱤᱞ ᱑᱙᱐᱖ ᱠᱚᱥᱮᱫ ᱟᱡ ᱯᱟᱵᱞᱚ ᱯᱤᱠᱟᱥᱳ ᱥᱟᱞᱟᱜ ᱮ ᱧᱟᱯᱟᱢ ᱮᱱᱟ, ᱯᱤᱠᱟᱥᱳ ᱟᱡ ᱠᱷᱚᱱ ᱑᱑ ᱥᱮᱨᱢᱟᱭ ᱦᱩᱰᱤᱧ ᱜᱮ ᱛᱟᱦᱮᱸᱫ ᱾ ᱟᱹᱠᱤᱱ ᱵᱟᱱᱟᱦᱚᱲ ᱡᱤᱭᱚᱱ ᱵᱷᱩᱨ ᱞᱟᱹᱜᱤᱫ ᱠᱤᱱ ᱡᱚᱴᱟᱣ ᱮᱱᱟ ᱾ ᱟᱹᱠᱤᱱ ᱵᱷᱤᱛᱨᱤ ᱨᱮ ᱢᱤᱫ ᱢᱩᱲ ᱛᱚᱯᱷᱟᱛ ᱦᱩᱭᱩᱜ ᱠᱟᱱᱟ ᱢᱟᱴᱤᱥᱤ ᱯᱨᱚᱠᱨᱩᱛᱤ ᱠᱷᱚᱱ ᱪᱤᱛᱟᱹᱨ ᱮ ᱵᱮᱱᱟᱣ ᱛᱟᱦᱮᱸᱫ ᱟᱨ ᱯᱤᱠᱟᱥᱳ ᱫᱚ ᱟᱡ ᱟᱡᱟᱜ ᱵᱷᱟᱹᱵᱤᱛ ᱠᱷᱚᱱ ᱪᱤᱛᱟᱹᱨ ᱮ ᱵᱮᱱᱟᱣ ᱛᱟᱦᱮᱸᱫ ᱾ ᱟᱹᱠᱤᱱᱟᱜ ᱪᱤᱛᱟᱹᱨ ᱨᱮᱱᱟᱜ ᱥᱟᱛᱟᱢ ᱨᱮ ᱞᱮᱛᱟᱲ ᱛᱤᱨᱞᱟᱹ ᱟᱨ ᱛᱷᱤᱨ ᱡᱤᱭᱚᱱ ᱪᱤᱛᱟᱹᱨ ᱠᱤᱱ ᱵᱮᱱᱟᱣ ᱛᱟᱦᱮᱸᱫ  ᱾ ᱢᱟᱴᱤᱥᱤ ᱟᱨ ᱯᱤᱠᱟᱥᱳ ᱛᱤᱠᱤᱱ ᱯᱩᱭᱞᱩ ᱫᱷᱟᱣ ᱫᱚ ᱡᱚᱨᱴᱨᱩᱰ ᱥᱴᱟᱭᱤᱱ ᱵᱟᱥᱟ ᱨᱮᱠᱤᱱ ᱧᱟᱯᱟᱢ ᱞᱮᱱᱟ ᱾ ᱤᱥᱤ ᱥᱟᱭᱟᱝ ᱨᱮᱱᱟᱜ ᱯᱩᱭᱞᱩ ᱜᱮᱞᱟᱝ ᱨᱮ ᱡᱚᱨᱴᱨᱩᱰ ᱥᱴᱟᱭᱤᱱ  ᱟᱡ ᱫᱟᱫᱟ ᱞᱤᱭᱳ ᱥᱴᱟᱭᱤᱱ,ᱢᱟᱭᱠᱮᱞ ᱥᱴᱟᱭᱤᱱ ᱟᱨ ᱢᱟᱭᱠᱮᱞ ᱤᱡ ᱛᱤᱨᱤ ᱥᱟᱨᱟ ᱮᱢᱟᱱ ᱠᱚᱫᱚ ᱢᱟᱴᱤᱥᱤ ᱪᱤᱛᱟᱹᱨ ᱨᱮᱱᱟᱜ ᱥᱮᱬᱟ ᱜᱚᱨᱟᱠᱷ ᱟᱨ ᱥᱚᱦᱚᱫᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱤᱱᱟᱹ ᱥᱟᱶ ᱟᱨ  ᱵᱟᱞᱴᱤᱢᱳᱨ ᱨᱤᱱ ᱵᱟᱨ  ᱟᱢᱮᱨᱤᱠᱟᱱ ᱡᱚᱴᱟᱣ ᱠᱳᱱ ᱥᱤᱥᱴᱚᱨ ᱠᱞᱟᱨᱤᱵᱮᱞ ᱟᱨ ᱤᱴᱴᱟ  ᱢᱟᱴᱤᱥᱤ ᱟᱨ ᱯᱤᱠᱟᱥᱳ ᱪᱤᱛᱟᱨ ᱨᱤᱱ ᱥᱮᱬᱟ ᱠᱟᱣᱰᱤ ᱥᱚᱦᱚᱫᱤᱭᱟᱹ ᱠᱤᱱ ᱛᱟᱦᱮᱸᱠᱟᱱᱟ ᱾ ᱠᱳᱱᱼᱟᱜ ᱥᱟᱢᱴᱟᱣ ᱡᱟᱨᱣᱟ ᱪᱤᱛᱟᱹᱨ ᱠᱚᱫᱚ ᱱᱤᱛᱚᱜ ᱵᱟᱞᱴᱤᱢᱳᱨ ᱢᱭᱩᱡᱤᱭᱚᱢ ᱚᱯᱷ ᱟᱨᱴ ᱨᱮ ᱥᱚᱫᱚᱨᱚᱜ ᱠᱟᱱᱟ ᱾ ᱢᱟᱴᱤᱥᱤ ᱢᱳᱨᱳᱠᱳ ᱨᱮ ᱑᱙᱑᱒ ᱠᱷᱚᱱ ᱑᱙᱑᱓ ᱫᱷᱟᱵᱤᱡ ᱗ ᱪᱟᱸᱫᱚᱭ ᱛᱟᱦᱮᱸᱞᱮᱱᱟ ᱟᱨ ᱤᱱᱟᱹ ᱚᱠᱛᱚ ᱨᱮ ᱒᱔ ᱜᱚᱴᱟᱝ ᱪᱤᱛᱟᱹᱨ ᱮ ᱥᱚᱫᱚᱨ ᱞᱮᱫᱼᱟ ᱾
=ᱪᱤᱛᱟᱹᱨ=
=ᱢᱩᱪᱟᱹᱫ ᱡᱤᱭᱚᱱ= ᱑᱙᱔᱑ ᱨᱮ ᱦᱮᱱᱨᱤ ᱞᱟᱡ ᱠᱮᱱᱥᱟᱨ ᱵᱮᱢᱟᱨ ᱟᱨᱡᱟᱣ ᱦᱟᱫᱮᱭᱟ ᱡᱟᱦᱟᱸ ᱠᱷᱟᱹᱛᱤᱨ ᱥᱚᱨᱡᱚᱨᱤ ᱦᱩᱭ ᱟᱫ ᱠᱤᱱᱟ ᱾ᱤᱱᱟᱹ ᱛᱟᱭᱚᱢ ᱯᱟᱨᱠᱚᱢ ᱟᱨ ᱢᱟᱹᱪᱤᱨᱮᱜᱮ ᱛᱚᱞ ᱫᱚᱦᱚ ᱮᱱᱟᱭ ᱾ ᱤᱱᱟᱹ ᱛᱟᱭᱚᱢ ᱦᱚᱲᱢᱚ ᱦᱚᱸ ᱪᱤᱛᱟᱹᱨ ᱟᱨ ᱛᱷᱟᱯᱚᱱ ᱜᱚᱲᱦᱚᱱ ᱞᱟᱹᱜᱤᱫ ᱜᱚᱲᱚ ᱵᱟᱭ ᱮᱢ ᱞᱮᱫᱼᱟ ᱾ ᱟᱡ ᱱᱚᱣᱟ ᱮᱴᱠᱮ ᱴᱚᱬᱮ ᱛᱟᱞᱟᱨᱮ ᱜᱚᱲᱦᱚᱱ ᱞᱟᱹᱜᱤᱫ ᱱᱟᱣᱟ ᱰᱟᱦᱟᱨ ᱮ ᱧᱟᱢ ᱠᱮᱫᱟᱭ ᱾ ᱟᱡᱤᱡ ᱢᱤᱫ ᱪᱮᱪᱮᱫᱤᱭᱟᱹ ᱠᱟᱜᱚᱡ ᱥᱤᱴ ᱦᱟᱱᱟ ᱱᱷᱟᱣᱟ ᱨᱚᱸ ᱟᱛᱮᱫ ᱮᱢᱟᱭᱟᱭ ᱟᱨ ᱟᱡ ᱫᱚ ᱚᱱᱟ ᱠᱚ ᱜᱮᱫ ᱠᱟᱛᱮᱫ ᱡᱩᱲᱟᱹᱭ ᱠᱟᱛᱫ ᱱᱟᱣᱟ ᱜᱚᱲᱦᱚᱱ ᱮ ᱥᱤᱨᱤᱡᱼᱟ ᱾ ᱠᱟᱜᱚᱡ ᱜᱮᱫ ᱠᱟᱛᱮᱫ ᱪᱤᱛᱟᱹᱨ ᱵᱮᱨᱮᱫ ᱫᱚ ᱟᱡᱟᱜ ᱢᱩᱪᱟᱹᱫ ᱡᱤᱭᱚᱱ ᱨᱮ ᱵᱟᱹᱲᱛᱤ ᱜᱮ ᱠᱩᱨᱩᱢᱩᱴᱩ ᱞᱮᱫ ᱨᱮᱦᱚᱸ ᱯᱩᱭᱞᱩ ᱫᱷᱟᱣ ᱫᱚ ᱑᱙᱑᱙ ᱨᱮ ᱟᱭᱜᱳᱨ ᱥᱴᱨᱟᱵᱷᱤᱸᱥᱠᱤ ᱛᱤᱠᱤᱱᱟᱜ ᱚᱯᱨᱟ ᱞᱮ ᱪᱟᱸᱴ ᱫᱩ ᱨᱳᱥᱤᱜᱱᱚᱞ ᱨᱮ ᱵᱮᱵᱷᱟᱨ ᱞᱮᱫᱼᱟᱭ ᱾
᱑᱙᱔᱓ ᱨᱮ ᱟᱡ ᱵᱷᱮᱱᱥᱤ ᱛᱮ ᱩᱪᱟᱹᱲ ᱮᱱᱟᱭ ᱾ ᱡᱟᱦᱟᱸᱨᱮ ᱟᱡ ᱟᱡᱟᱜ ᱯᱩᱭᱞᱩ ᱵᱟᱰᱚᱦᱤ ᱯᱚᱛᱚᱵ ᱡᱟᱡ ᱞᱟᱹᱜᱤᱫ ᱥᱮᱬᱟ ᱠᱟᱜᱚᱡ ᱜᱮᱫ ᱪᱤᱛᱟᱹᱨ ᱨᱮᱸᱟᱜ ᱯᱨᱳᱡᱮᱠᱴ ᱮ ᱥᱟᱵ ᱠᱮᱫᱼᱟᱭ ᱾᱑᱙᱔᱖ ᱨᱮ ᱱᱚᱣᱟ ᱡᱟᱡ ᱨᱮᱱᱟᱜ ᱩᱪᱷᱟᱱ ᱥᱟᱶ ᱱᱚᱣᱟ ᱠᱟᱚᱡ ᱜᱮᱫ ᱤᱫᱤ ᱟᱛᱮᱫ ᱫᱤᱥᱚᱢ ᱦᱚᱲ ᱠᱚ ᱵᱟᱰᱟᱭ ᱠᱮᱫᱼᱟ ᱠᱟᱜᱚᱡ ᱜᱮᱫᱟ ᱾
ᱵᱟᱦᱨᱮᱱ ᱨᱮ ᱛᱤᱨᱞᱟᱹ ᱠᱚᱣᱟᱜ ᱟᱹᱨᱤ
᱒᱐᱐᱒ ᱨᱮ ᱥᱚᱢᱵᱤᱫᱷᱟᱱ ᱨᱮ ᱥᱚᱝᱥᱚᱫᱷᱚᱱ ᱟᱠᱟᱱ ᱛᱟᱭᱚᱢ ᱯᱩᱭᱞᱩ ᱫᱷᱟᱣ ᱡᱟᱹᱛᱤᱭᱟᱹᱨᱤ ᱥᱮᱞᱮᱫ ᱨᱮ ᱵᱷᱚᱴ ᱮᱢ ᱟᱨ ᱛᱤᱝᱜᱩ ᱛᱟᱦᱮᱱ ᱞᱟᱹᱜᱤᱫ ᱫᱟᱣ ᱧᱟᱢ ᱞᱟᱹᱜᱤᱫ ᱯᱩᱭᱞᱩ ᱛᱤᱨᱞᱟᱹ ᱠᱚ ᱥᱟᱶ, ᱨᱟᱡᱟ ᱦᱚᱢᱟᱫᱽ ᱦᱚᱛᱮᱛᱮ ᱮᱛᱚᱦᱚᱵ ᱦᱩᱭ ᱞᱮᱱ ᱛᱟᱦᱮᱸᱫ ᱨᱟᱡᱽᱱᱤᱛᱤ ᱫᱟᱣ ᱨᱮᱱᱟᱜ ᱵᱤᱥᱛᱟᱨ ᱥᱟᱶ ᱦᱩᱭ ᱟᱠᱟᱱᱟ ᱛᱤᱨᱞᱟᱹ ᱠᱚ ᱥᱚᱨᱠᱟᱨᱤ ᱵᱷᱤᱛᱨᱤ ᱨᱮᱱᱟᱜ ᱴᱷᱟᱶ ᱨᱮ ᱵᱟᱲᱦᱟᱣ ᱮᱢ ᱞᱟᱹᱜᱤᱫ ᱢᱤᱫ ᱮᱵᱷᱮᱱ ᱮ ᱮᱦᱚᱵ ᱠᱮᱫ-ᱟ ᱾
ᱥᱚᱢᱟᱱ ᱨᱟᱡᱽᱱᱤᱛᱤ ᱫᱟᱣ ᱟᱹᱭᱫᱟᱹᱨᱤ ᱨᱮᱱᱟᱜ ᱵᱤᱥᱛᱟᱨ ᱛᱤᱨᱞᱟᱹ ᱠᱚ ᱫᱚ ᱥᱚᱨᱠᱟᱨ ᱟᱜ ᱵᱷᱤᱛᱨᱤ ᱫᱟᱣ ᱨᱮᱱᱟᱜ ᱯᱚᱫᱽ ᱨᱮ ᱵᱟᱲᱦᱟᱣ ᱞᱟᱹᱜᱤᱫ ᱛᱮ ᱢᱤᱫ ᱮᱵᱷᱮᱱ ᱚᱵᱷᱤᱭᱟᱱ ᱥᱟᱶ ᱦᱩᱭ ᱟᱠᱟᱱᱟ ᱾
᱒᱐᱐᱖ ᱨᱮ ᱵᱷᱚᱴ
ᱜᱮ ᱤᱨᱟᱹᱞ ᱛᱤᱨᱞᱟᱹ ᱵᱷᱚᱴ ᱟᱱ ᱒᱐᱐᱖ ᱨᱮ ᱵᱟᱦᱨᱮᱱ ᱨᱮᱱᱟᱜ ᱚᱱᱠᱟ ᱥᱮᱞᱮᱫ ᱨᱮ ᱠᱚ ᱛᱤᱸᱜᱩ ᱞᱮᱱᱟ ᱾ ᱵᱟᱹᱲᱛᱤ ᱛᱤᱨᱞᱟᱹ ᱵᱷᱚᱴ ᱣᱚᱢᱯᱚᱸᱛᱷᱤ ᱯᱟᱨᱴᱤ ᱱᱤᱨᱫᱚᱞᱤᱭᱚ ᱠᱚᱣᱟᱜ ᱨᱩᱯ ᱨᱮ ᱫᱟᱹᱲ ᱮᱫᱟᱭ, ᱡᱟᱦᱟᱸ ᱫᱚ ᱡᱟᱦᱟᱸᱭ ᱤᱥᱞᱟᱢ ᱯᱟᱨᱴᱤ ᱨᱤᱱᱤᱡ ᱯᱨᱚᱛᱤᱱᱤᱫᱷᱤᱛᱣᱚ ᱢᱤᱫ ᱛᱤᱨᱞᱟᱹ ᱦᱚᱛᱮᱛᱮ ᱵᱟᱝ ᱦᱩᱭᱩᱜ ᱠᱟᱱᱟ, ᱦᱩᱭᱩᱜ ᱠᱟᱱᱟ ᱥᱚᱝᱥᱚᱫᱽ ᱥᱮᱞᱮᱫ ᱨᱮ ᱛᱤᱨᱞᱟᱹ ᱵᱷᱚᱴ ᱟᱱᱤᱡ ᱥᱟᱱᱟᱢ ᱠᱷᱚᱱ ᱵᱤᱨᱳᱫᱷ ᱟᱱᱤᱡ ᱥᱚᱞᱟᱯᱷᱤᱥᱴ ᱯᱟᱨᱴᱤ ᱚᱥᱚᱞᱟᱦ ᱥᱩᱢᱩᱝ ᱢᱤᱫ ᱜᱟᱫᱮᱞ ᱛᱟᱦᱮᱸ ᱠᱟᱱᱟ ᱾
ᱵᱮᱸᱛᱠᱩᱸᱫᱽᱨᱤ
ᱵᱮᱸᱛᱠᱩᱸᱫᱽᱨᱤ ᱫᱚ ᱯᱟᱪᱮ ᱵᱟᱝᱞᱟ ᱯᱚᱱᱚᱛ ᱡᱷᱟᱲᱜᱽᱨᱟᱢ ᱦᱚᱱᱚᱛ ᱡᱷᱟᱲᱜᱽᱨᱟᱢ ᱥᱩᱨ ᱨᱮᱱᱟᱜ ᱢᱤᱫ ᱴᱷᱟᱣ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾ ᱚᱸᱰᱮ ᱢᱟᱹᱦᱤᱛ ᱑᱘/᱑᱙/᱒᱐ ᱾ ᱐᱒ ᱾ ᱑᱙᱗᱗ ᱥᱮᱥᱟᱭ ᱨᱮ ᱵᱷᱟᱨᱚᱛ ᱡᱟᱠᱟᱛ ᱟᱹᱫᱤᱵᱟᱹᱥᱤ [ᱥᱟᱱᱛᱟᱲ] ᱢᱟᱦᱟᱞ ᱦᱚᱛᱮᱛᱮ ᱢᱤᱫ ᱢᱟᱨᱟᱝ ᱢᱤᱫᱩᱱ ᱦᱩᱭ ᱞᱮᱱᱟ ᱾ ᱚᱱᱟ ᱢᱤᱫᱩᱱ ᱨᱮᱜᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱞᱟᱹᱜᱤᱫ ᱚᱞ ᱪᱤᱠᱤ ᱦᱟᱛᱟᱣ ᱞᱮᱱᱟ ᱾ ᱯᱟᱨᱟᱵᱽ ᱯᱩᱱᱩᱭ ᱞᱟᱹᱜᱤᱫ ᱱᱮᱰᱟ ᱦᱚᱸ ᱜᱚᱴᱟ ᱞᱮᱱᱟ ᱾
ᱞᱟ ᱯᱟᱡᱽ
ᱞᱟ ᱯᱟᱡᱽ ᱥᱮ ᱱᱚᱭᱮᱥᱛᱨᱟ ᱥᱮᱱᱤᱳᱨᱟ ᱫᱮ ᱞᱟ ᱯᱟᱡᱽ (ᱥᱯᱮᱱᱤᱥ ᱺ Nuestra Señora de La Paz) ᱵᱚᱞᱤᱵᱷᱤᱭᱟ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱠᱟᱱᱟ, ᱟᱨ ᱚᱱᱟ ᱥᱟᱶ ᱞᱟ ᱯᱟᱡᱽ ᱦᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱦᱚ ᱠᱟᱱᱟ᱾ ᱱᱚᱣᱟ ᱫᱚ ᱵᱟᱞᱤᱵᱷᱤᱭᱟ ᱨᱮᱭᱟᱜ ᱛᱮᱥᱟᱨ ᱢᱟᱨᱟᱝ ᱥᱟᱦᱟᱨ ᱠᱟᱱᱟ᱾ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱖᱕᱐ ᱢᱤᱴᱟᱨ (᱑᱑᱙᱗᱕ ᱯᱷᱩᱴ) ᱪᱮᱛᱟᱱ ᱨᱮ ᱢᱮᱱᱟᱜ ᱱᱚᱣᱟ ᱥᱟᱦᱟᱨ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱩᱥᱩᱞ ᱨᱮ ᱢᱮᱱᱟᱜ ᱨᱟᱡᱽᱜᱟᱲ ᱥᱟᱦᱟᱨ ᱠᱟᱱᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱮᱛᱚᱢ ᱟᱢᱮᱨᱤᱠᱟ ᱨᱮ ᱨᱟᱡᱽᱜᱟᱲ ᱠᱚ
ᱠᱚᱪ ᱨᱟᱡᱽᱵᱟᱝᱥᱤ ᱯᱟᱹᱨᱥᱤ
ᱠᱚᱪ ᱨᱟᱡᱽᱵᱟᱝᱥᱤ ᱯᱟᱹᱨᱥᱤ ᱥᱮ ᱠᱚᱢᱚᱛᱟᱯᱩᱨᱤ (ᱠᱚᱢᱚᱛᱟᱯᱩᱨᱤᱺ কোচ-ৰাজবংশী; ᱤᱸᱝᱨᱟᱹᱡᱤ: Kamatapuri/Rajbongshi language) ᱫᱚ ᱦᱩᱭᱩᱜ ᱠᱟᱱᱟ ᱤᱱᱰᱚ ᱟᱨᱡᱚ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫᱴᱮᱱ ᱯᱟᱹᱨᱥᱤ᱾ ᱑᱕ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱵᱟᱹᱲᱛᱤ ᱦᱚᱲ ᱱᱤᱭᱟᱹ ᱯᱟᱹᱨᱥᱤ ᱠᱚ ᱵᱮᱣᱦᱟᱨᱟ᱾